text:
རྡོ་རྗེ་ཤུགས་ལྡན་རང་སྐྱོང་ལྗོངས་ཞེས་པའི། རང་སྐྱོང་ལྗོངས་ཞིག་ལོགས་སུ་དགོས་ས་མ་རེད་པས། དོན་ཚན་གཉིས་པ།
Or view the video on the server at:
http://video.tsemtulku.com/videos/TCHRD.mp4
༧སྐྱབས་མགོན་རིན་པོ་ཆེས། དངོས་ཡོད་ཀྱི་གནས་སྟངས་ལ་མ་ལྟོས་པར། མི་མང་གིས་རྡོ་རྗེ་ཤུགས་ལྡན་བསྟེན་གསོལ་བྱེད་ཆོག་རེད། ཅེས་གསུང་བཤད་གནང་ཀྱང་། བཀག་སྡོམ་གྱི་ཤུགས་རྐྱེན་འདི་ད་དུང་གསལ་པོ་གནས་སྡད་ཡོད། འདོན་འདྲེ་བསྟེན་གསོལ་བྱེད་མཁན། ཞེས་བའི་མིང་རྗེས་ནག་པོ་འདི་བོད་པའི་སྤྱི་ཚོགས་ཡོང་གྲགས་སུ། ད་དུང་དར་ཁྱབ་ཆེན་པོ་ཡོ།
དེང་སང་། རྡོ་རྗེ་ཤུགས་ལྡན་བསྟེན་གསོལ་བྱེད་མཁན་དགོན་པ། སེར་སྤོམ་དང་ཤར་དགའ་ལྡན་ལྟ་བུ། ད་དུང་དེ་ནས་ལོགས་སུ་ཐོན་པས། རང་བཞིན་གྱི་བཀག་སྡོམ་སྟོན་ཞིང་ནན་བསྐུལ་ཡང་བྱས། དམིགས་གསལ་གྱི་སྤྱི་ཚོགས་བརྒྱུད་ལམ་ཁག་ནས་རྡོ་རྗེ་ཤུགས་ལྡན་བསྟེན་མཁན་བླ་མ་སྐྱེས་ཆེན་དམ་པ་དང་དེའི་མི་དམངས་ཚོ་ལ་རྩིང་སྤྱོད་ཐོག་ནས་དམའ་འབེབས་དང་བསྐུར་འདེབས་བྱས། རྒྱ་གར་ནང་བོད་པའི་སྤྱི་ཚོགས་ཀྱིས་རྡོ་རྗེ་ཤུགས་ལྡན་བསྟེན་མཁན་སུ་ཞིག་ལའང་ལས་བྱེད་བྱེད་ཆོག་གི་མེད་པ་དང་། ཁོ་ཚོ་ལ་འདི་ལྟ་བུ་གོ་གནས་སུ་འཇུས་ཐུབ་པའི་ཐོབ་ཐང་ཡང་སྤྲོད་ཡོད་མ་རེད། དེ་ལ་སུ་ཞིག་ནས་བཙན་འབྱོལ་བོད་གཞུང་གི་ལས་བྱེད་བྱེད་དགོས་ན་ངེས་པར་དུ་རྡོ་རྗེ་ཤུགས་ལྡན་བློས་གཏོང་དགོས་པ་དང་། བསྟེན་གྱི་མིན་ཞེས་མནའ་སྐྱེལ་དམ་བཅའ་བཞག་དགོས་རེད། གོང་དུ་སློབ་ཕྲུག་ཚོས་བཤད་བཞིན་པའི་བརྙན་ཕྲིན་འདི་རྡོ་རྗེ་ཤུགས་ལྡན་བསྟེན་གསོལ་བྱེད་མཁན་ཚོ་ལ་བཙན་འབྱོལ་བོད་མི་དམངས་སྤྱི་མཐུས་ལྷན་ཚོགས་ཀྱི་ཐོབ་ཐང་མེད་པའི་དངོས་ཡོད་གནས་ཚུལ་ཡིན་པའི་ཁུངས་སྟོན་འདུག ། གནས་ཚུལ་འདི་ཡོངས་གྲགས་ཡིན་པ་དང་སློབ་ཕྲུག་ཚོས་ཡང་གསལ་པོར་ཤེས་ཀྱི་འདུག ། དེ་ལ་རྡོ་རྗེ་ཤུགས་ལྡན་བསྟེན་གསོལ་གནང་མཁན་བོད་མི་ཚོ་སྤྱི་འཐུས་ལྷན་ཚོགས་ནང་སྐུ་ཚབ་འཐུས་མིར་ལངས་མ་ཆོག་པས་དབྱེ་འབྱེད་དང་མ་ཉེས་ཁ་གཡོག་གསལ་པོ་སྟོན་ཞིང་ལངས་ཆོག་པའི་ཐོབ་ཐང་ཡང་མི་འདུག ། རྒྱ་གར་ནང་བོད་པའི་སྤྱི་ཚོགས་ནང་ནས་རྡོ་རྗེ་ཤུགས་ལྡན་བསྟེན་མཁན་བོད་པ་ཚོ་ལ་ཁ་འབྲལ་གཏོང་ཀྱང་ད་དུང་ཁོ་བོད་མི་ཡིན་པ་དང་འགྲོ་བ་མིའི་ཆེ་མཐོང་ཡོད་ཅིང་སྐུ་ཚབ་འཐུས་མིར་འོས། གལ་ཏེ་ཁོ་ཚོ་སྤྱི་སྟངས་ཀྱི་བོད་མི་ཡིན་ན། ཁོ་ཚོས་འཐུས་མི་དབྱེ་འབྱེད་བྱེད་མི་དགོས། ༧གོང་ས་མཆོག་གིས་ང་རང་ཚོས་རྡོ་རྗེ་ཤུགས་ལྡན་བསྟེན་ཆོག་གི་རེད་ཅེས་གསུངས་ཀྱང་། ཁྱབ་གདལ་འགྲོ་བཞིན་པའི་རྡོ་རྗེ་ཤུགས་ལྡན་བཀག་སྡོམ་འདི་མུ་འཐུས་ནས་ཁྱབ་ཡོད། བོད་པའི་དབུ་ཁྲིད་ཚོས་དྲ་རྒྱར་འགྲོ་སོང་གཏོང་ནས་རྫོགས་རྒྱུ་མེད་པར་ཁྱབ་གདལ་བྱེད་ཀྱི་འདུག ། རྡོ་རྗེ་ཤུགས་ལྡན་གྱི་ཁ་གཏད་དུ་འགྲེམ་ཡིག་དང་དེབ། སྤྱི་ཚོགས་བརྒྱུད་ལམ་ཁག་ཏུ་རྡོ་རྗེ་ཤུགས་ལྡན་གྱི་ཁ་གཏད་དུ་འགྲོ་འགྲོན་གཏོང་བའི་ལས་འགུལ་སྤེལ་ནས་རྡོ་རྗེ་ཤུགས་ལྡན་བསྟེན་མཁན་མི་ཆེན་ཁག་ལ་འཐབ་རྒོལ་བྱས་ཞིང་། ཁོ་ཚོ་ལ་བཙན་འབྱོལ་བོད་གཞུང་གི་སྐུ་ཚབ་འཐུས་མི་ལངས་མི་ཆོག་པ་བཟོ་ཡོད་རེད།
རྡོ་རྗེ་ཤགུས་ལྡན་གྱི་བཀག་སྡོམ་འདི་ཐོག་མར་སྤྱི་ལོ་ ༡༩༩༦ ལོར་འགོ་བཙུག་ནས་བཟུང་། རྡོ་རྗེ་ཤུགས་ལྡན་བསྟེན་གསོལ་བྱེད་མཁན་ཚོ་ལ་འདི་ཚོའི་ཁོངས་གཏོགས་ནས་བཙན་བུད་གཏོང་བ་དང་ཁ་གཏད་དུ་དབྱེ་འབྱེད་ཤུགས་ཆེན་པོ་བྱས། བཙན་འབྱོལ་ནང་བཙན་འབྱོལ་བོད་གཞུང་གི་འཛིན་སྐྱོང་གཞིར་བྱས་ན་རྡོ་རྗེ་ཤགས་ལྡན་བསྟེན་མཁན་ཚོ་ལ་མུ་འཐུད་ནས་རྩ་བའི་འགྲོ་བ་མིའི་ཐོབ་ཐང་ངོས་ལེན་མ་བྱེད། དེ་ཚོ་སོ་སོའི་དབུ་ཁྲིད་ནས་བཙན་གནོན་འོག་ལོ་གཉིས་ཤུ་སྡད་ཚར་རེད། བསྟེན་གསོལ་བྱེད་མཁན་རྣམས་ཀྱིས་སོ་སོའི་མ་འོངས་པའི་སྐོར་བསམ་བློ་གཏོང་དགོས་འདུག ། ༧གོང་ས་མཆོག་གིས་རྒྱ་མིའི་ལྟ་སྐྱོང་འོག་དོན་དང་ལྡན་པའི་བོད་རང་སྐྱོང་སྲིད་དབང་གི་ཆེད་དུ་དབུ་མའི་ལམ་ཞུ་གཏུག་གནང་གི་ཡོད། ཡིན་ནའང་གནས་སྟངས་འདི་འདྲ་ཆགས་འོང་དུས། རྡོ་རྗེ་ཤུགས་ལྡན་བསྟེན་གསོལ་བྱེད་མཁན་ཚོ་ལ་ད་དུང་དབྱེ་འབྱེད་འདི་འདྲ་བྱེད་ན་གང་འདྲ་ཡོང་ངམ།
༡༽ གལ་ཏེ་བོད་གཞུང་གི་འགོ་ཁྲིད་ཚོས་བོད་ལྗོངས་རང་སྐྱོང་སྲིད་དབང་གི་དོན་དུ་དབུ་མའི་ལམ་གྱི་དམིགས་ཡུལ་གྲུབ་ནའང་། རྡོ་རྗེ་ཤུགས་ལྡན་བསྟེན་མཁན་ཚོའི་ཁ་གཏད་དུ་ཁོ་ཚོས་དབྱེ་འབྱེད་འདི་མཚམས་འཇོག་རྩ་ནས་བཞག་གི་མ་རེད། བཀག་སྡོམ་འདི་ཐོག་མར་སྤྱི་ལོ་ ༡༩༩༦ ལོར་འགོ་འཛུགས་ཞིང་ནན་སྐུལ་བྱས་ནས་བཟུང་། ས་ལོ་གཉིས་ཤུའི་རིང་དུ་མཚམས་འཇོག་བཞག་མིན་པས། གལ་ཏེ་འདི་འདྲ་རང་ཆགས་ན། གཅིག་བྱས་ན། རྡོ་རྗེ་ཤུགས་ལྡན་བསྟེན་མཁན་ཚོས་རྒྱ་ནག་གཞུང་འོག་ལ་སོ་སོའི་རང་སྐྱོང་གི་གཞུང་ཞིག་འཛུགས་དགོས་པ་འདྲ། བོད་ཀྱི་རང་བཙན། ཤུགས་ལྡན་རང་སྐྱོང་ལྗོངས་གསར་པ་འདི་རྡོ་རྗེ་ཤུགས་ལྡན་བསྟེན་གསོལ་བྱེད་མཁན་ཚོའི་ཆེད་དུ་རེད། གཞུང་གཞན་གྱི་མི་སེར་ལ་ཡོད་པ་ནང་བཞིན་ཁོ་ཚོ་ལའང་། སྤྱི་ཚོགས་ནང་མི་སེར་ཞིག་ཡིན་པའི་ཆ་ནས་དེའི་ཐོབ་ཐང་ཡོངས་རྫོགས་ལོངས་སུ་སྤྱོད་པར་ངོས་ལེན་བྱེད་ས་ཞིག་ཆགས་ཀྱི་རེད། འདིས་རྡོ་རྗེ་ཤུགས་ལྡན་བསྟེན་མཁན་ཚོ་ལ་དབྱེད་འབྱེད་མེད་པའམ་ཡང་ན་ལྟ་གྲུབ་ཀྱི་ཡ་ལན་མེད་པར་སོ་སོའི་ཆོས་ལུགས་རང་དབང་གི་ཐོག་ནས་ཉམས་ལེན་བྱེད་ཆོག་པའི་གོ་སྐབས་ཐོབ་ཀྱི་རེད།
༢༽ གོ་རིམ་ཅན་གྱི་དབྱེ་འབྱེད་འདི་ལ་ཁོ་ཚོས་ལོ་ཤས་རིང་བཟོད་སྲན་བྱས་མྱོང་། འདི་རྡོ་རྗེ་ཤུགས་ལྡན་བསྟེན་མཁན་ཚོ་ལ་རིགས་པ་དང་མཐུན་པའི་གོམ་འགྲོས་རྗེས་མ་ལྟ་བུ་ཞིག་མཐོང་གི་འདུག ། བོད་པ་རང་བདག་གི་ཚོང་ཁང་དང་། ཟ་ཁང་། མགྲོན་ཁང་། སློབ་གྲྭ །འཛིན་སྐྱོང་ཚོགས་སྡེ་ཁག་ལ་ངོས་ལེན་མ་བྱེད་པ་སོགས་ཀྱི་གནས་སྟངས་འདི་ཚོ་ནི་སྔོན་མ་ནས་ཡོངས་གྲགས་ཞིག་རེད། བོད་པའི་སྤྱི་ཚོགས་ནང་ཁྱབ་གདལ་དུ་འགྲོ་བཞིན་པའི་དབྱེ་འབྱེད་ཀྱི་གནས་ཚད་འདི། དེང་སང་དེང་རབ་འདི་ལ། བཙན་འབྱོལ་བོད་གཞུང་གིས་རྡོ་རྗེ་ཤུགས་ལྡན་བསྟེན་མཁན་ཚོ་ལ་བྱས་པ་ནང་བཞིན། ཆོས་དད་གཞི་རྩར་བཟུང་ནས་སྨན་ཁང་ལྟ་སྐྱོང་དངོས་ལེན་མ་བྱེད་མཁན་རྒྱལ་ཁབ་གང་ཡོད་དམ། ད་ནས་བཟུང་། གལ་ཏེ་རྡོ་རྗེ་ཤུགས་ལྡན་བསྟེན་མཁན་ཚོ་མ་འོང་པར་ཏན་ཏན་ཡ་ཉེན་དང་དབྱེ་འབྱེད་མི་འདོད་ན། འདི་ལ་ཁོ་ཚོས་རྒྱ་གཞུང་འོག་དེ་ཚོ་སོ་སོའི་རང་སྐྱོང་ལྗོངས་ཁ་ཁ་འཛུགས་དགོས་པ་ནི་རྒྱུ་ཚན་དང་མཐུན་པ་མཐོང་གི་ཡོད་པ་དང་། དེས་མི་མང་གི་དགོས་གལ་ཐོབ་ཐང་རྣམས་ཡང་ཐོབ་ངེས་རེད།
༣༽ ཆོས་ལུགས་ཀྱི་རྐྱེན་གྱིས་གཞུང་གཅིག་ཟུར་དུ་ཁ་བྲལ་བ་ནི་སྔོན་མ་འབྱུང་ཚར་རེད། དེང་སང་གི་དཔེ་ཡོངས་གྲགས་ཞིག་ལ། དབྱིན་ཇི་གཞུང་ནས་རྒྱ་གར་རང་བཙན་ཐོབ་པའི་རྗེས་སུ་རྒྱ་གར་དང་པ་ཀིས་ཐན་ལོགས་སུ་ཁྲ་འབྲལ་བ་འདི་རེད། གཉིས་ཀ་རྒྱལ་ཁབ་ཅན་གྱི་ལུང་པ་ཆགས་ནས བཟུང་། རྒྱལ་ཁབ་གཉིས་ཀས་སོ་སོའི་ལམ་ལུགས་དང་སྒྲིགས་ཁྲིམས་གཅེས་སྲུང་བྱེད་ཐུབ་ཡོད། འདི་ཚོས་རང་རང་སོ་སོའི་རྒྱལ་ཁབ་ཀྱི་མི་སེར་ལ་དམིགས་གསལ་མེད་པར་སྲུང་སྐྱོབ་བྱེད། རྡོ་རྗེ་ཤུགས་ལྡན་བསྟེན་གསོལ་བྱེད་མཁན་ཚོ་ལ་བཀག་སྡོམ་མུ་འཐུད་ནས་བྱས་པས། དེ་ལ་རྡོ་ཤུགས་ལྡན་བསྟེན་མཁན་ཚོས་རྒྱ་ནག་ནང་གཞུང་ལ་སོ་སོའི་རང་སྐྱོང་གཞུང་འཛུགས་པའི་ཆེད་དུ་གྲོས་མོལ་བྱེད་ན་ཞེ་དྲགས་ཀྱི་དྲང་མདོག་ཁ་པོ་མཐོང་གི་འདུག
སྐད་ཆ་བདེན་པ་གང་ཡོད་ཟེར་ན། རྡོ་རྗེ་ཤུགས་ལྡན་བསྟེན་མཁན་སུ་ཞིག་གིས་ཤུགས་ལྡན་བསྟེན་མཁན་དང་གཞུང་ཁ་འབྲལ་དགོས་འདོད་མེད། འདི་ཚོ་ཚང་མ་ཡིན་ཤག་ཤག་བྱས་ནས་བསམ་འཆར་འདོན་པ་ཙམ་ཡིན། རྡོ་རྗེ་ཤུགས་ལྡན་བསྟེན་མཁན་བོད་མི་མང་པོ་ཞིག་གིས་༧གོང་ས་མཆོག་ལ་ཁོ་ཚོའི་སྙིང་ཐག་པ་ནས་གུས་རྩི་དངོས་གནས་བྱེད་པ་དང་། དེ་ཚོ་བོད་པའི་སྤྱི་ཚོགས་དང་མཉམ་དུ་བསྲེ་བ་དང་དེའི་ཁོངས་སུ་འཚུད་པར་འདོད་ཀྱི་ཡོད་རེད། གང་ལྟར། བོད་གཞུང་གིས་སྲིད་བྱུས་ཀྱི་རྐྱེན་གྱིས་རྡོ་རྗེ་ཤུགས་ལྡན་བསྟེན་གསོལ་གྱི་ཁ་གཏད་དུ་ཁོ་ཚོས་བཀག་སྡོམ་འདི་འདྲ་བྱས། ད་ནས་བཟུང་། ལོ་མང་པོ་འགོར་ནའང་རྡོ་རྗེ་ཤུགས་ལྡན་གྱི་བཀག་སྡོམ་འདི་ཚོ་དངོས་སུ་ཐག་མ་གཅོད་ན། མི་མང་པོ་ཞིག་གིས་ཕྱོགས་འདི་ལ་བསམ་བློ་མ་གཏོང་ཀ་མེད་ཆགས་ཞིང་། རྡོ་རྗེ་ཤུགས་ལྡན་བསྟེན་མཁན་ཚོའི་དགའ་མོས་དང་རང་དབང་སྲུང་སྐྱོབ་བྱེད་ས་ཁ་འབྲལ་ནས་འཛུགས་དགོས་པའི་རང་སྐྱོང་སྲིད་དབང་ལྗོངས་ཀྱི་བསམ་བློ་ནི་ཞེ་དྲགས་ཡིད་དུ་འོང་བ་ཞིག་རེད།
རྡོ་རྗེ་ཤུགས་ལྡན་བསྟེན་མཁན་བོད་པའི་བླ་མ་དང་། དེའི་མི་མང་ཚོས་རྡོ་རྗེ་ཤུགས་ལྡན་བསྟེན་གསོལ་འདི་དུས་ནམ་ཡང་བློས་མི་གཏོང་ཅིང་། ཁོ་ཚོ་བོད་པ་མ་ཡིན་པའང་ཆགས་ཀྱི་མ་རེད། དེ་བཞིན་དུ་གྲུང་ཤ་དོད་པོའི་སྒོ་ནས་སྔོན་མ་ནས་དབྱེ་འབྱེད་བྱས་ཟིན་པའི་འགོ་ཁྲིད་ཞིག་གི་འོག་ད་ལྟ་ངེས་བརྟན་མེད་པའི་འབྱུང་འགྱུར་ཞིག་འཕྲད་འོང་དུས། རྡོ་རྗེ་ཤུགས་ལྡན་བསྟེན་མཁན་བོད་པ་ཚོ་ལ་འདམ་ག་གང་ཡོད་དམ། གལ་ཏེ་བོད་གཞུང་གི་འགོ་ཁྲིད་ཚོས་རྒྱ་གཞུང་འོག་དབུ་མའི་ལམ་གྱི་དམིགས་ཡུལ་འགྲུབ་སོང་ན། རྡོ་རྗེ་ཤུགས་ལྡན་བསྟེན་མཁན་བོད་མི་རིགས་བྱེ་བྲག་པ་ཞིག་ཡིན་པའི་ཆ་ནས་རྒྱ་གཞུང་འོག་ཤུགས་ལྡན་སོ་སོའི་གཞུང་འབྲེལ་གྱི་ཐོག་ནས་ཁོ་རང་ཚོ་སོའི་སོའི་མི་དམངས་ལ་སོ་སོའི་དབང་བསྒྱུར་གྱི་ཆེད་དུ་ཁོ་རང་ཚོ་ལ་རང་སྐྱོང་སྲིད་དབང་ལྗོངས་ཁ་ཁ་འཛུགས་པར་རེ་སྐུལ་ཞུ་ཆོག་པའི་ཐོབ་ཐང་ཚང་མ་ཡོད་རེད།
རང་སྐྱོང་ལྗོངས་ཁ་ཁ་འདི་ནང་ཤུགས་ལྡན་བསྟེན་མཁན་བོད་པ་ཚོ་སོ་སོའི་མངའ་སྡེའི་སྲིད་གཞུང་དང་། གཞུང་འབྲེལ་ལས་ཁུངས། བླ་མ་ཆེན་པོ། དགོན་པ། སྨན་ཁང་། སློབ་གྲྭ་སོགས་ཚང་མ་ཡོད་པ། འདིའི་དོན་ནི་རྡོ་རྗེ་ཤུགས་ལྡན་བསྟེན་མཁན་ཚོས་ཚོགས་སྡེ་འདི་ཚོ་གང་རུང་དུ་ལས་ཁུངས་འཛིན་ཐུབ་ཀྱི་རེད་ཅེས་སོ། །དེ་ཚོ་ལ་སྨན་ཁང་ལྟ་སྐྱོང་དང་། སློབ་སྦྱོང་། རྒྱལ་ཁབ་ཞིག་གི་མི་སེར་ཡིན་པའི་ཆ་ནས་དམིགས་བསལ་ཐོབ་ཐོང་ཚང་མ་རག་གི་རེད། མཐའ་མར། དེ་ཚོར་ཉེན་ཁ་མེད་པ་སྲུང་སྐྱོབ་དང་། དེ་ཚོའི་དད་པ་དང་ཡིད་ཆེས་ལ་སྡུག་སྦྱོང་གི་ཉེན་ཁ་མེད་པར་རང་དབང་གི་ཐོག་ནས་ཉམས་སུ་ལེན་ཆོག ། ད་ལྟ་བཙན་འབྱོལ་འགོ་ཁྲིད་འོག་འགྲོ་ས་མེད་པའི་གོ་སྐབས་འདི་ཚོ་ཚང་མ་ཁོ་ཚོ་ལ་དཀའ་ངལ་མེད་ཆགས་ཐུབ།
རེ་བསྐུལ་དེ་རྒྱ་གཞུང་གིས་ངོས་ལེན་བྱེད་པའི་གོ་སྐབས་བཟང་པོ་དངོས་ནས་འདུག ། གང་ཡིན་ཞེས་ན་རྡོ་རྗེ་ཤུགས་ལྡན་གྱི་དགོན་པ་དང་། དེ་བསྟེན་གསོལ་བྱས་མཁན་ཚོས་རྒྱལ་ཁབ་ཀྱི་ཁྲིམས་ཏག་ཏག་སྲུང་བས། མ་དཔེ་ཅན་དང་སྐད་གྲགས་ཅན་ཞིག་ཆགས་སྡད་ཡོད། དངོས་ཡོད་གནས་ཚུལ་འདི་གང་ཡོད་ཞེས་ན། དེ་ལ་རྡོ་རྗེ་ཤུགས་ལྡན་པ་ཚོའི་རྡོ་རྗེ་ཤུགས་ལྡན་བསྟེན་གསོལ་བྱེད་དུས་རྒྱ་ནག་གཞུང་གི་ཁྲིམས་གང་ཡང་གཏོར་གྱི་མ་རེད། གང་ཡིན་ཞེས་ན་རྒྱ་གཞུང་གིས་མི་སེར་ཚང་མ་ལ་ཆོས་དད་རང་དབང་འདྲ་མཉམ་སྤྲད་ཡོད་རེད།
མཐའ་མར། རྡོ་རྗེ་ཤུགས་ལྡན་བསྟེན་མཁན་བླ་མ་གང་གི་ཡང་དམིགས་དོན་མ་ཡིན་པ་དང་། རྡོ་རྗེ་ཤུགས་ལྡན་བསྟེན་མཁན་ཚོས་༧གོང་ས་མཆོག་ལ་ཞེ་སུན་བཟོ་བའི་དམིགས་དོན་འདི་འདྲ་གང་ཡང་ཡོད་མ་རེད། ཡིན་ནའང་བཀག་སྡོམ་འདིས་འདམ་ག་མེད་པ་བཟོ་བ་རེད། ཤུགས་ལྡན་རང་སྐྱོང་ལྗོངས་ཁ་ཁ་འཛུགས་དགོས་པ་འདི་ཁོ་ཚོའི་དམིགས་དོན་མ་རེད། གང་ཡིན་ཞེས་ན་རྡོ་རྗེ་ཤུགས་ལྡན་བསྟེན་མཁན་ཚོ་བོད་པའི་སྤྱི་ཚོགས་ནང་ལོགས་སུ་ཚད་མེད་ཀྱི་དབྱེ་འབྱེད་འོག་མུ་འཐུས་ནས་སྡད་ཐུབ་ཀྱི་མ་རེད། མཐའ་གཅིག་ཁོ་ཚོའི་ཆོས་དད་རང་དབང་དང་ཆོས་ལུགས་ཀྱི་རྐྱེན་གྱིས། འདི་འདྲ་བ་སྡུག་ངལ་མྱོང་བའི་གནས་སྟངས་འདི་འདྲ་ཡིན་པ་ཤེས་བཞིན་དུ་ད་དུང་གནས་སྟངས་འདི་ལ་རེ་སྒུག་བྱེད་མཁན་སུ་ཡོད་རེད། དེ་བཞིན་དུ་གལ་ཏེ་བོད་གཞུང་གིས་དགོས་པ་ཅན་དང་དམིགས་དོན་གྱི་དབྱེ་འབྱེད་སོགས་མཚམས་འཇོག་མ་བྱས་ན། རྡོ་རྗེ་ཤུགས་ལྡན་བསྟེན་མཁན་ཚོ་ལ་དེ་ཚོ་སོ་སོའི་རང་དབང་སྲུང་སྐྱོབ་ཀྱི་ཆེད་དུ་ཤུགས་ལྡན་རང་སྐྱོང་ལྗོངས་འཛུགས་པ་ལས་འདམ་ག་གཞན་མེད་པ་མཐོང་།
རྡོ་རྗེ་ཤུགས་ལྡན་བསྟེན་མཁན་ཚོ་ལ་དགོས་རྒྱུ་གཙོ་བོ་ནི། འགྲོ་བ་མིའི་ཆེ་མཐོང་དང་མི་གཞན་ལ་ཡོད་པ་བཞིན་པའི་ཐོབ་ཐང་འདྲ་མཉམ་དེ་རེད། མ་འོང་པ་བོད་པའི་སྤྱི་ཚོགས་ལས་ལོགས་སུ་ཁ་འབྲལ་ནས་རྡོ་རྗེ་ཤུགས་ལྡན་རང་སྐྱོང་ལྗོངས་འཛུགས་མི་དགོས་ན་དེ་ལ་ཐབ་ཤེས་ཞིག་ཡོད་དེ། རྡོ་རྗེ་ཤུགས་ལྡན་ཐོག་བཀག་སྡོམ་བྱེད་རྒྱུ་དེ་གཞུང་གི་ངོས་ནས་མཚམས་འཇོག་བྱེད་རྒྱུ་དང་།། མཐའ་མར། ༧གོང་ས་མཆོག་སྐུ་ཉིད་ཀྱིས་ང་ཚོ་ལ་རྡོ་རྗེ་ཤུགས་ལྡན་བསྟེན་གསོལ་བྱེད་མཁན་ཡིན་ན་བསྟེན་ཆོག་གི་རེད་ཅེས་གསུངས་དགོས། གང་ལྟར་གནས་སྟངས་འདི་འདྲ་གྱོགས་པོ་ཆགས་ཀྱི་ཡོད་པ་འདྲ་བོ་མཐོང་གི་མི་འདུག ། རྡོ་རྗེ་ཤུགས་ལྡན་བསྟེན་མཁན་མི་དམངས་ཚོ་ཡུན་རིང་པོ་དབྱེ་འབྱེད་ཀྱི་གདུག་རྩུབ་དང་བཀག་སྡོམ་དཀའ་ངལ་འཕྲད་ཡོད་རེད། སྔོན་མ་བཙན་གནོན་གཏོང་བས་མི་གཞན་གྱིས་བྱས་པ་བཞིན། མཐའ་མ་ཁོ་ཚོས་སོ་སོ་སྲུང་སྐྱོབ་ཡོང་བའི་ཆེད་དུ་དེ་ལས་ལྷག་པའི་ལག་ལེན་སྟར་དགོས། ཁོ་ཚོ་ལ་འཕྲད་པའི་དབྱེ་འབྱེད་འདི་ཚོ་དུས་ཚོད་གང་ལ་ཏག་ཏག་དངོས་སུ་རྫོགས་རྒྱུ་མེད་ན། རྡོ་རྗེ་ཤུགས་ལྡན་རང་སྐྱོང་ལྗོངས་འཛུགས་པ་ཁོ་ན་ལས་དོན་དངོས་ཀྱི་ཐོག་འགྲོ་ས་གཞན་མཐོང་གི་མི་འདུག
།ད་དུང་གལ་ཏེ་བོད་རྒྱ་ནག་འོག་ཏུ་གནས་ན། དེ་ནས་ཆོས་ལུགས་སྣ་ཚོགས་དང་ཉམས་ལེན་ཚང་མ་ཁོ་ཚོའི་ཁྲིམས་འོག་གཅེས་སྲུང་ཆགས་ཀྱི་རེད། ཡིན་ནའང་བཙན་འབྱོལ་བོད་ཀྱི་སྒྲིགས་འཛུགས་འོག་རང་དབང་མི་འདུག ། བོད་པའི་འགོ་ཁྲིད་ཚོས་ཁྱོད་ལ་ཆོས་ལུགས་གང་ཞིག་འདི་བསྟེན་ཆོག་དང་མི་ཆོག་གི་སྐོར་བཀའ་བཀོད་གཏོང་གི་རེད། ཁོ་རང་ཚོ་ལ་དྲ་རྒྱ་དང་། དེབ། འགྲེམ་ཡིག ། ཁྲིམས། བརྒྱུད་ལམ་ཁག་ཏུ་རྡོ་རྗེ་ཤུགས་ལྡན་གྱི་ཁ་གཏད་དུ་བཀོད་པའི་གཏམ་བཤད་བརྙན་ཕྲིན་སོགས་མང་པོ་ཡོད་རེད། དེ་ཚོ་མི་ཡག་སྡུག་གང་ཡིན་ཀྱང་ག་ས་གར་ཆོས་ལུགས་ལ་མ་ལྟོས་པར། ཁོ་ཚོས་རྡོ་རྗེ་ཤུགས་ལྡན་བསྟེན་མཁན་ཚང་མ་ལ་དམའ་འབེབས་གཏོང་ཐབས་བྱེད་ཀྱི་རེད། རྒྱ་གར་དང་རྒྱལ་ཁབ་གཞན་ལའང་དེ་ཚོས་སྤྱི་ཚོགས་བརྒྱུད་ལམ་ཁག་ནས་རྡོ་རྗེ་ཤུགས་ལྡན་བསྟེན་མཁན་ཚོ་དམའ་འབེབས་སྐུར་འདེབས་དང་རྩ་མེད་གཏོང་དོན་དུ་ཐབ་འཛིངས་རབ་དང་རིམ་པ་བྱེད་པར་མི་རྒྱུ་གཉིས་ཀྱི་འགྲོ་སོང་སྤྲོད་ཡོད་རེད། འདི་ཚོ་ཚང་མ་བཙན་འབྱོལ་སྒྲིགས་འཛུགས་ཀྱི་གསང་སྟབས་ཐབས་ཇུས་ཤ་རྟག་རེད། དམངས་གཙོའི་ལམ་ལུགས་དང་མཐུན་པའི་གཞུང་ཞིག་གི་བྱེད་སྲོལ་འདི་འདྲ་མ་རེད། རང་དབང་རྒྱལ་ཁབ་ནང་གཞུང་གང་འདྲ་ཞིག་གིས་ཆོས་ལུགས་བཀག་སྡོམ་བྱེད་ཡོད་དམ། ཡོད་མ་རེད།
དེ་ནས་གལ་སྲིད་བོད་དེ་རྒྱ་ནག་འོག་ལ་སྡད་ན། བོད་མི་ཚང་མས་གཞུང་དེའི་ཁྲིམས་གཞི་བཟུང་ཆོས་དད་རང་དབང་ཚང་མ་ཐོབ་ཀྱི་རེད། རྡོ་རྗེ་ཤུགས་ལྡན་མི་དམངས་ཚོའི་ཆེད་དུ། ཁོ་རང་ཚོ་རྒྱ་ནག་ནང་སྲུང་སྐྱོབ་ཆགས་ཞིང་བསམ་ཡུལ་ལས་འདས་པའི་ཆོས་དད་རང་དབང་གི་ཐོབ་ཐང་སྤྱོད་ཀྱི་རེད། གལ་ཏེ་རྡོ་རྗེ་ཤུགས་ལྡན་པ་ཚོ་ཚང་མ་རྒྱ་གར་དང་བལ་ཡུལ་ནང་བཙན་འབྱོལ་སྒྲིགས་འཛུགས་འོག་གནས་ན། དེ་ཚོས་མུ་འཐུད་ནས་སྡུག་སྦྱོང་སྣ་ཚོགས་དབྱེ་འབྱེད་དང་འཐབ་འཛིངས། དེའི་ནང་ནས་དངོས་ཤུགས་ཀྱི་འཐབ་འཛིངས་སོགས་མྱོང་དགོས་ཡོད་རེད། འདི་ཚོ་ཚང་མ་བཙན་འབྱོལ་སྒྲིགས་འཛུགས་ཀྱི་འགོ་འཛུགས་པ་རེད། གལ་སྲིད་བཙན་འབྱོལ་སྒྲིགས་འཛུགས་ཀྱིས་རྒྱ་གཞུང་མཉམ་དུ་དབུ་མའི་ལམ་གྱི་རང་སྲིད་རང་སྐྱོང་སྲིད་དབང་འཛུགས་ན། ད་དུང་དེ་ལ་གནད་དོན་འགའ་ཤས་ལྷག་འདུག ། གལ་ཏེ་བོད་དེ་རྒྱ་ནག་ནང་གི་སྒྲིགས་འཛུགས་འོག་ལ་རྟེན་ནས་དབུ་མའི་ལམ་མམ་རང་སྲིད་རང་སྐྱོང་སྲིད་དབང་བྱུང་ན། འདི་ལ་རྡོ་རྗེ་ཤུགས་ལྡན་བསྟེན་མཁན་ཚོའི་ཆེད་དུ་གཅིག་བྱས་ན་རྒྱ་ནག་གཞུང་འོག་རང་སྐྱོང་ལྗོངས་ཁ་ཁ་འཛུགས་ན་ཡག་ཤོས་ཡིན་གྱི་རེད་སེམས། རྒྱ་གཞུང་འོག ། རྡོ་རྗེ་ཤུགས་ལྡན་བསྟེན་མཁན་ཚོས་ཆོས་དད་རང་དབང་གི་ཐོབ་ཐང་སྤྱོད་ཆོག་པས། གཅིག་བྱས་ན་རྡོ་རྗེ་ཤུགས་ལྡན་བསྟེན་མཁན་ཚོ་ལོགས་སུ་ཁ་འབྲལ་དགོས་ས་རེད། འདི་ཚོ་བསམ་འཆར་ཙམ་ཡིན། རྡོ་རྗེ་ཤུགས་ལྡན་བསྟེན་མཁན་སུ་ཞིག་ལ་ད་ལྟའི་བཙན་འབྱོལ་སྒྲིགས་འཛུགས་ཀྱི་འཐུས་མི་གང་དུའང་ལངས་ཡོད་མ་རེད། འདི་ཁོ་ཚོ་ལ་དབྱེ་འབྱེད་དང་བཀག་སྡོམ་བྱས་པ་གསལ་པོ་རེད།
ང་སྲིད་ཀྱི་ལས་འགུལ་འགོ་འཛུགས་རྒྱུ་ལ་དགའ་པོ་མེད། ཡིན་ནའང་བཙན་འབྱོལ་སྒྲིགས་འཛུགས་ནང་རྡོ་རྗེ་ཤུགས་ལྡན་བསྟེན་མཁན་ཚོ་ལ་འཐུས་མི་ཐོབ་ཐང་འདྲ་མཉམ་མེད་པ་དང་། དེ་ཚོ་ལ་བོད་པའི་སྤྱི་ཚོགས་ནང་གོ་སྐབས་དང་ཐོབ་ཐང་གང་ཡང་མེད་པ། འདི་ཚོའི་སྐོར་ཁ་གསལ་བྱེད་ཀྱི་ཡོད། རྡོ་རྗེ་ཤུགས་ལྡན་བསྟེན་མཁན་ཚོ་ལས་ཀྱང་༧གོང་ས་མཆོག་གིས་ཆོས་ལུགས་སྣ་ཚོགས་ཀྱི་ལྟ་གྲུབ་མཁྱེན་ཡོད་པ་ངས་མཐོང་གི་འདུག ། དེ་བཞིན་དུ་རྡོ་རྗེ་ཤུགས་ལྡན་བསྟེན་མཁན་ཚོ་༧གོང་ས་མཆོག་གི་བཀའ་ལྟར་ཆོས་ཕྱོགས་ཀྱི་མཛད་རིམ་ཚོགས་སར་བཅར་ཆོག་གི་མི་འདུག ། ཡིན་ནའང་བཙན་འབྱོལ་གཞུང་གི་འགྲོ་ཁྲིས་ཚོས། ༧གོང་ས་མཆོག་གི་ཆོས་ཕྱོགས་དང་མ་འབྲེལ་བའི་མཛད་རིམ་ཚོགས་དུས་ཁོ་ཚོས་བོད་མི་ཡིན་པའི་དབང་གི་བོད་མི་ཚང་མ་ལ་ཡོང་ཆོག་པའི་ཆོག་མཆན་སྤྲད་དགོས་རེད། དེ་ལ་བོད་མི་རིགས་གལ་སྲིད་ཁ་ཆེ་ཡིན་པ་དང་། བོན། ཤུགས་ལྡན་བསྟེན་གསོལ་བྱེད་མཁན། ཡང་ན་མི་རིགས་གཞན་དང་འདྲེས་པའི་བོད་མི་ཕྱེད་ཀ་ཡིན་ནའང་དེ་ལྟ་བུ་ལ་མ་ལྟོས་པར་བོད་མི་རིགས་ཚངས་མ་ལ་ཐོབ་ཐང་འདྲ་མཉམ་སྤྲོད་དགོས། བོད་མི་རིགས་ཚང་མ་ལ་དེ་ཚོའི་ཆོས་ལུགས་གཞིར་རྩར་མ་བཟུང་ནས་ཚང་མ་ལ་ལྟ་ཚུལ་འདྲ་མཉམ་འཛིན་དགོས། ཡིན་ནའང་དེང་སང་འདི་འདྲ་མི་འདུག ། ངས་བོད་མི་བོད་མི་ནས་རང་སྐྱོང་ལྗོངས་སུ་ཁ་འབྲལ་དགོས་ཞེས་ཁྲིམས་རྩོད་བྱེད་མེད། ཡིན་ནའང་ང་ཚོ་རྒྱུ་ཚན་དེའི་རྐྱེན་གྱི་སྔོན་མ་ནས་ཁ་འབྲལ་ཚར་རེད། གང་ལྟར་ང་རང་སྲིད་ཕྱོགས་ཏུ་འཚུད་འདོད་མེད། དེ་ནས་ངའི་རྩོམ་བྲིས་དང་དྲ་རྒྱའི་འགྲེམ་ཤོག་ཚང་མ་བཙན་འབྱོལ་སྒྲིགས་འཛུགས་ཁང་ནས་རྡོ་རྗེ་ཤགས་ལྡན་བསྟེན་གསོལ་ལ་དབྱེ་འབྱེད་དང་ལྟ་བ་ལོགས་རྩོད་གླེང་སྐོར་གསལ་པོར་གོ་འཛུགས་པའི་ཕྱིར་དུ་ཡིན་ལ། ངས་སྟབས་བདེ་པོའི་ཐོག་ནས་རྒྱ་གར་བཙན་འབྱོལ་སྒྲིགས་འཛུགས་ཀྱི་འོག་དང་འཛམ་གླིང་གང་སར་བཞུགས་མཁན་བོད་རིགས་སྤུན་ཟླ་རྣམས་ལ་དབྱེ་འབྱེད་མེད་པར་ཆོས་དད་རང་དབང་ལ་དམིགས་ནས་ཁ་གསལ་བྱས་ཡིན།
༧གོང་ས་མཆོག་ཞི་འཇམ་དུ་འགྲོ་བ་དང་ཁོང་གི་ཆོས་ཕྱོགས་དང་མ་འབྲེལ་བའི་མཛད་རིམ་དུ་བོད་མི་ཚང་མ་ཡོང་ཆོག་པའི་ཆོག་མཆན་གནང་བའི་རེ་བ་དང་སྨོན་ལམ་ཡོད། ང་༧གོང་ས་མཆོག་ལ་དགའ་པོ་དང་ད་དུང་ཡང་ཡང་དྲན་གྱི་ཡོད། བོད་ཕྱིས་ནང་དུ་ཡོད་པའི་བོད་མི་ཚང་མ་བདེ་སྐྱིད་དང་ཡར་རྒྱས་གོང་ཕེལ་ཡོང་བའི་རེ་བ་ངས་རྒྱབ་ཀྱི་ཡོད། རྒྱ་ནག་གཞུང་དེང་སང་གི་རྒྱལ་ཁབ་ནང་ནས་སྟོབས་ཆེན་རྒྱལ་ཁབ་ཡིན་པ་བཞིན་ད་དུང་གནས་ཚད་ཚད་མཐོ་པོར་ཕྱིན་ནས་འཛམ་གླིང་ལ་ཕན་པ་རྒྱ་ཆེན་པོ་ལས་འགུལ་མི་འདྲ་བ་སྣ་ཚོགས་བྱེད་ཐུབ་པའི་རེ་བ་ཡོད། བོད་དང་རྒྱ་ནག་གཉིས་འབྲེལ་ལམ་ཡག་པོ་ཆགས་ཞིང་༧གོང་ས་མཆོག་གི་ཐུགས་འདོད་ལྟར་བོད་ལ་ཐུགས་འཕྲད་དུ་བསྐྱོད་ཐུབ་པའི་རེ་སྨོན་ཡོད། ལྷན་རྒྱས་ཚང་མ་ཞི་བདེ་དང་དགའ་སྐྱིད་ཡོང་བའི་སྨོན་འདུན་ཡོད་གུས་པ།
ཚེམས་སྤྲུལ་སྐུ་རིན་པོ་ཆེ་ནས།
[དོན་མཚན་དང་པོ་འདི་ནས་གཟིགས་རོགས། http://www.tsemrinpoche.com/?p=148061]
དེ་མིན་གསར་འགྱུར་གཞན་ཁག །
- ངའི་ཕྱོགས་ཀྱི་རྡོ་རྗེ་ཤུགས་ལྡན་གྱི་ལོ་རྒྱུས།
- ཆོས་སྐྱོང་རྡོ་རྗེ་ཤུགས་ལྡན་ལ་གསོལ་འདེབས།
- སྤང་ལུང་རི་ཁྲོད་ཞེས་པ་འདི་ནི། མཐུ་རྩལ་གྱི་འབྱུང་ཁུང་ཞིག་རེད།
- ༧གོང་ས་ཆེན་པོ་སྐུ་འཕྲེང་བཅུ་བཞི་པ་མཆོག་དང་རྡོ་རྗེ་ཤུགས་ལྡན།
- ༧གོང་ས་ལྔ་པ་ཆེན་པོ་དང་རྡོ་རྗེ་ཤུགས་ལྡན།
- ངའི་༧གོང་ས་མཆོག་ལ་སྙན་ཞུ་ཞུ་རྒྱུར།
- སྤྲོ་བདེ་ཁང་གསར། ལྷ་ས་ན་ཡོད་པ་ལོ་བཞི་བརྒྱ་སོང་བའི་རྡོ་རྗེ་ཤུགས་ལྡན་གྱི་རྟེན་ཁང་།
- དཔེ་རིས་དེར་རྡོ་རྗེ་ཤུགས་ལྡན་གྱི་ཁྱད་པར་དུ་འཕགས་པའི་ཁྱད་ཆོས་རྣམས།
- ༧སྐྱབས་རྗེ་ཟོང་རྡོ་རྗེ་འཆང་གི་སྐོར་བགོ་འགྲེམས་མདོར་བསྡུས།
- བླ་མ་བྱམས་པ་དངོས་གྲུབ་དབང་ཕྱུག་རིན་བོ་ཆེ་ནས་བཤེས་གཉེན་བསྟེན་ཚུལ་གྱི་སྐོར།
- འབྲས་སྤུང་བློ་གསལ་གླིང་གྲྭ་ཚང་གི་དགེ་བཤེས་རྣམ་རྒྱལ་དབང་ཆེན་མཆོག་དང་ཚེམས་རིན་པོ་ཆེ་སྐུ་ཕྲེང་ཉི་ཤུ་རྩ་ལྔ་པ་རྗེ་བཙུན་བསྟན་འཛིན་བཟོད་པ་མཆོག
- ༄༅།།འཛམ་གླིང་གང་སར་རྡོ་རྗེ་ཤུགས་ལྡན་གྱི་བརྒྱུད་མི་ཉམས་སྲོལ་འཛིན་བྱེད་དགོས༏ (དབྱིན་ཡིག ། English བོད་ཡིག ། Tibetan རྒྱ་ཡིག ། Chinese ཧིན་ཡིག ། Hindi ཏ་མིལ་ཡིག ། Tamil དང་བལ་ཡིག ། Nepali)
Please support us so that we can continue to bring you more Dharma:
If you are in the United States, please note that your offerings and contributions are tax deductible. ~ the tsemrinpoche.com blog team


c: text/html

text:
འཐུང་ཆུ་གཙང་བཟོའི་ལས་འཆར།
- Details
- བཀླགས་འདུག: 291
ཕྱི་ལོ་ ༢༠༡༠ ནས་བཟུང་ལྷ་ཚོགས་པས་ཚོགས་སྡེ་མི་འདྲ་བ་ ༢༤ ནང་ཆུ་ཚགས་འཕྲུལ་ཆས་གསར་འཛུགས་ཀྱིས་ཁྱོན་མི་གྲངས་ ༡༣,༧༠༠ བརྒལ་བར་འཐུང་ཆུ་གཙང་མ་ལོངས་སུ་སྤྱོད་རྒྱུའི་ཕན་ཐོགས་བྱུང་ཡོད་ཅིང་། ལས་འཆར་འདིའི་དམིགས་ཡུལ་ནི་མི་རྣམས་ཀྱིས་རིན་མེད་ཆུ་གཙང་མ་ལོངས་སུ་སྤྱོད་ཐུབ་པར་བཟོ་རྒྱུ་དང་། དེའི་སྟབས་ཀྱིས་མ་འོངས་པར་མང་ཚོགས་ཚོའི་འཕྲོད་བསྟེན་ཡར་རྒྱས་དང་བདེ་ཐང་ཡོང་བར་ཕན་ཐོགས་ཡོང་ཆེད་དུ་ཡིན་ཞིང་།
ལོ་འདིར་དེ་སྔོན་ང་ཚོས་བཙུགས་ཟིན་པའི་ཆུ་ཚགས་འཕྲུལ་ཆས་དེ་དག་ལ་བདག་གཅེས་སླད། འབྲེལ་ཡོད་མི་སྣ་ཆེད་གཏོང་གིས་ཆུ་ཚགས་འཕྲུལ་ཆས་ཡོད་ཚད་བཟོ་བཅོས་དང་། ཆུ་ཚགས་བྱེད་ཆ་ཤས་གཙོ་བོ་གསུམ་བརྗེ་པོ་རྒྱག་རྒྱུའི་མཐུན་རྐྱེན་སྦྱར་ཡོད་པ་རེད། གཞན་ཡང་འདི་ལོར་ང་ཚོས་འཐུང་ཆུ་གཙང་བཟོའི་ལས་འཆར་འདིར་ཕན་ནུས་ཇི་བྱུང་སྐོར་ལ་ ཁྱད་ལས་ཞིབ་འཇུག་པས་འགན་ཁུར་འོག། གོ་ལའི་ཟས་བཅུད་དང་འཕྲོད་བསྟེན་སྐོར་གྱི་དམིགས་བསལ་མི་མང་གི་ཟས་བཅུད་འཕྲོད་བསྟེན་དང་ཟས་རིགས་ཀྱི་སྲིད་བྱུས་སྐོར་ཉམས་ཞིབ་གནང་མཁན། ང་ཚོའི་དང་བླངས་ལས་བྱེད་ཨོ་སི་ཁྲུའུ་ལི་ཡ་ནས་ཡིན་པའི་བུ་མོ་ཨ་ཤེ་ལི་སུ་མར་སི་(Ashley Summers)ལགས་དང་། ཌན་མག་ནས་ཡིན་པའི་བུ་མོ་ཊན་ནི་ཁེ་ལཱ་སོན་(Tine Niklasson)རྣམ་གཉིས་ཀྱིས་ཞིབ་འཇུག་ཆ་ཚང་བྱས་ཏེ་ལས་འཆར་དེའི་ཐོག་སྙན་ཐོ་ཞིག་བཏོན་ཡོད། ཁོང་གཉིས་ཀྱིས་ཞིབ་འཇུག་བྱས་པའི་འགྲུབ་དོན་སྙན་ཐོ་ལྟར་ན། དགེ་རྒན་བརྒྱ་ཆ་ ༦༠ ཡིས་འཐུང་ཆུ་གཙང་བཟོ་བྱེད་སའི་འཕྲུལ་ཆས་གསར་འཛུགས་བྱས་པའི་རྗེས་སུ་འཛིན་གྲྭར་ཞུགས་མཁན་སློབ་ཕྲུག་སྔར་ལས་ཇེ་མང་དུ་ཕྱིན་སོང་ཞེས་གསུངས་འདུག་པ་དང་། སློབ་ཕྲུག་བརྒྱ་ཆ་ ༧༩ ཡིས་གཙང་བཟོ་བྱས་པའི་ཆུ་ལོངས་སུ་སྤྱོད་རྒྱུ་བྱུང་རྗེས་ཁོང་ཚོའི་གཟུགས་པོ་བདེ་ཐང་དང་འཕྲོད་བསྟེན་ཡར་རྒྱས་ཕྱིན་སོང་ཞེས་ལན་འདེབས་གནང་འདུག

robotstxt: allowed

filter: keep


text:
རྒྱལ་ཕོངས་དམངས་གནོད་ལ་གཟབ་དགོས།
བསྟན་འཛིན་ཆོས་སྐྱོང་།
འཚོ་བ་ཐག་གཅོད་ཀྱི་ཆེད་དུ་མི་རིགས་ཀྱི་སྤོབས་པ་དང་ལ་རྒྱ་བཤད་བཞིན་པའི་༼ རྒྱལ་འཚོང་བ་༽ སྐོར་ཞིག་གིས་དུས་རྟག་ཏུ་བདེ་དོན་གཙུགས་ཏུ་བཀུར་བའི་༼ མཛངས་མི་༽ རྣམ་པར་ཟུར་ཟ་དང་ངན་སྨོད་བྱེད། མ་ཟད་རིགས་རྒྱུད་ཀྱི་ཞེན་ཁོག་བྱེད་མི་དགོས་པ་ཁ་ཤས་ཀྱིས་དུས་རྟག་ཏུ་མི་རིགས་ཤིག་གི་དོན་དམ་གྱི་སྣེ་ཁྲིད་དམ། དབུ་ཁྲིད་ལ་ཟུར་ས་དང་དམོད་ཚིག་བོར་བ་ཆོས་ཉིད་ཡིན་པ་འདྲ། དཔེར་ན། རྒྱ་ནག་གུང་ཁྲན་གཞུང་གིས་༧གོང་ས་༧སྐྱབས་མགོན་མཆོག་ལ་དམོད་ཚིག་དང་ངན་སྨོས་བྱེད་རྒྱུར་ཅི་མི་སྙམ། རེད་དེ་བོད་མིའི་སྤྱི་ཚོགས་ནང་ཡོད་པའི་འཇམ་དབྱངས་ནོར་བུ་དང་ཀླུ་མཁར་འབྱམས་སོགས་ཉུང་ཤས་ཀྱིས་ཀྱང་ང་ཚོའི་བླ་ན་མེད་པའི་དབུ་ཁྲིད་ལ་ཟུར་ཟ་དང་ཉེས་འདོགས་བྱེད་རྒྱུར་ཅི་མི་སྙམ་པའི་རྒྱུ་མཚན་ཅི་རེད་དམ། ཁོ་ཚོའི་རིགས་རྒྱུད་གང་རེད། ཁོ་ཚོའི་ཁེ་ཕན་སུའི་ཕྱོགས་སུ་ཡོད་པ་རེད། དེ་སུ་རེད།?
དོན་དངོས་སུ་མི་རིགས་ཤིག་གི་རྩ་དོན་ལ་ནུས་པ་ཆེས་ཆེར་འདོན་པའི་དབུ་ཁྲིད་ལ་གོ་སྐབས་ཅི་ཡོད་ཀྱིས་ཟུར་ཟ་བྱེད་པ་དང་། ངན་སྨོས་བྱེད་པ། མཛད་འཕྲིན་ལ་མི་བཟོད་པའི་སྙིང་ན་བ་ནི་ཁེ་ཕན་གཅིག་མཚུངས་ཡིན་པའི་ཕྱོགས་ནས་གོ་བ་བླངས་ཚེ། མི་རིགས་དེའམ་རྒྱལ་ཁབ་དེ་ལ་གནོད་བཞིན་ཡོད་པས་ཁོ་ཚོ་ནི་བཀྲུས་ནས་མ་དག་པའི་༼རྒྱལ་འཚོང་བ་༽རེད། ལྟོས་དང་རྒྱ་གར་གྱི་སེམས་དཔའ་ཆེན་པོ་གྷན་རྡི་དམ་པར་མེ་མདའ་རྒྱག་མཁན་དེ་རྒྱ་གར་མི་དམངས་ཀྱི་ཅི་འདྲ་ལ་མཐོང་གི་འདུག ཆོས་ལུགས་ཀྱི་ངོས་ནས་བཤད་ནའང་སྟོན་པ་བཅོམ་ལྡན་འདས་ལ་མི་བཟོད་པའི་ཕྲག་དོག་དང་བར་ཆད་གཏོང་ཐབས་བྱེད་མྱོང་བའི་ལྷས་བྱིན་ཇི་འདྲ་རེད་དམ།
ང་ཚོས་བཙན་འཛུལ་གྱི་གཏམ་རྒྱུད་བརྗོད་པའི་གློག་བརྙན་ཁག་ལས་མང་པོ་མཐོང་ཐུབ་པ་ལྟར་༼ལས་འགན་ཡོད་མཁན་༽རྣམས་ཀྱིས་དུས་རྟག་ཏུ་བཙན་འཛུལ་བྱེད་སའི་མི་རིགས་ཀྱི་སྒྲིག་འཛུགས་དང་སྤྱི་ཚོགས་ནང་དཀྲུགས་ཤིང་དང་། སྣེ་ཁྲིད་མཁན་གྱི་ནུས་པ་གཅོག་ཐབས་ལ་འབད་བརྩོད་བྱེད་ཀྱི་འདུག
རང་རེས་ད་ལྟའི་བར་དུ་ཆབ་སྲིད་ཀྱི་ལངས་ཕྱོགས་མ་འདྲ་བ་ལ་རྐྱེན་བྱས་ཏེ་མི་རིགས་ཀྱི་ཁེ་ཕན་དོར་བའི་ལས་ཀ་ཁྱོན་ནས་མ་བྱས་པར། བོད་གཅིག་དང་རྨི་ལམ་གཅིག་གི་འདུན་མ་ཡར་རྒྱས་བཏང་བ་རེད། འོན་ཀྱང་། ཁག་གཅིག་གིས་དབྱེ་འབྱེད་ཀྱི་ལས་འགུལ་མང་དུ་སྤེལ་བས་ད་ལྟའི་དུས་སུ་བདེན་དོན་ལས་ཞེན་ཁོག་ལ་རྩིས་ཆེ་ཞིང་། དངོས་ཡོད་གནས་ཚུལ་ལས་ཚོར་སྣང་གི་བྲིན་ཁ་རྒྱུགས་བཞིན་ཡོད། འདི་ཡི་དཔེར་མཚོན་གཅིག་ནི་གུས་པའི་ཐོས་ཚོད་དུ་“བོད་གཞུང་ཁམས་པ་ལ་སྡང་པོ་ཡོད་པ་རེད། མགོ་མནན་མནན་པར་ཡོང་བ་རེད་”ཅེས་བརྗོད་མྱོང་བ་ལྟ་བུ་རེད། མ་གཞི་ཐུགས་ཁག་མི་འདུག ཆོས་དང་དེང་རབས་སྤྱི་ཚོགས་ཀྱི་སློབ་སྦྱོང་གང་ཡང་མ་ཐོབ་པར་བར་ལྡིང་དུ་གནས་པའི་མི་ཁག་གཅིག་གིས་ཕྱོགས་སྒྲིག་གི་ཁེ་ཕན་ཉི་ཚེ་བར་རེ་སྙེག་བྱས་ཏེ། རང་ཉིད་སྤྱི་ཚོགས་ནང་མངོན་ཐབས་ལ་འབད་བརྩོན་བྱེད་ཀྱི་ཡོད། དེ་ནི་སྐབས་འཚོལ་བའི་ལས་ཀ་ཙམ་ཡིན་ཡང་སྤྱི་ཚོགས་ལ་གཏོར་བརླག་ཐེབས་རྒྱུ་རེད། དོན་དངོས་སུ་ང་ཚོའི་རིགས་རྒྱུད་ཀྱི་ཁེ་ཕན་སྒྲུབ་པའི་དཔུང་ཚོགས་ནི་ཀུ་ཤུ་སྡེར་མ་གང་ཡིན་པའི་དབང་དུ་བཏང་ན་དེའི་ཁྲོད་དུ་ད་ལྟ་ཀུ་ཤུ་རུལ་བའང་ཁ་ཤས་བཞག་འདུག
ལྟོས་དང་། ཉེ་ཆར་རང་ཀླུ་མཁར་བྱམས་ཟེར་བས་ནུབ་ཕྱོགས་ཀྱི་མཁས་པ་ Elliot Sperling འདས་གྲོངས་སུ་སོང་རྗེས་བརྩེ་གདུང་ཆེས་ཆེར་རྒྱས་པའི་ཡི་གེ་ཞིག་བྲིས་འདུག་ཅིང་། དེའི་ནང་དུའང་ང་ཚོས་རྣ་བས་ཡང་ཡང་ཐོས་པའི་དགུང་གྲངས་བརྒྱ་དང་བཅུ་གསུམ་བཞུགས་མཁན་གྱི་ལུང་བསྟན་ཅན་ལ་ཟུར་ས་དང་དམོད་བོར་བ་མ་ཟད། ནུབ་ཕྱོགས་ཀྱི་མཁས་པ་འདས་པོ་དེ་ལ་སྐྱབས་ཡོངས་སུ་བཅོལ་ཏེ་དགའ་ལྡན་ཕོ་བྲང་གི་སྲིད་དབང་དང་འབྲེལ་བའི་ལྔ་པ་དྲུག་པར་འཕོས་པའི་ལོ་རྒྱུས་ལའང་ཟུར་ཟ་བྱས། དོན་དངོས་སུ་བྱེད་སྟངས་འདི་རྒྱལ་དབང་སྐུ་ཕྲེང་རིམ་བྱོན་ལ་མ་དགའ་བ་རེད་དམ། དགའ་ལྡན་ཕོ་བྲང་གི་སྲིད་དབང་ལ་མ་དགའ་བ་རེད། དུས་ཚོད་ལ་འགྱུར་བ་ཡོངས་སུ་ཕྱིན་ཏེ་སྲིད་དབང་མི་མང་གིས་བདམས་པའི་འགོ་ཁྲིད་ཚོའི་ལག་ཏུ་ཕུལ་ཟིན་པའི་ད་ལྟའི་དུས་སུ་འདི་ལྟ་བུའི་དགའ་མིན་དགའ་མདོག་ལ་དོན་སྙིང་ཅི་ཡང་མེད་ཀྱང་། ང་ལ་རང་རེའི་སྤྱི་ཚོགས་ཀྱི་ནང་དུ་ཀུ་ཤུ་རུལ་བའི་དྲི་མ་ལ་དོགས་ཟོན་བྱེད་རྒྱུའི་ཚོར་བ་ཡོང་གི་འདུག
ཁྱོད་ཀྱིས་རྒྱ་ནག་དང་ཉི་ཧོང་གི་རྩོད་རྙོག་སྐབས་ཀྱི་༼ རྒྱལ་འཚོང་བ་༽ དང་༼ རྒྱུགས་ཁྱིའི་༽ བྱེད་སྟངས་ལ་དོ་སྣང་ཙམ་བྱོས་དང་། ང་ཚོས་རུལ་དྲི་དེ་རང་གི་ཉེ་སར་ཡོང་བཞིན་པ་ཚོར་རྒྱུར་ཁྱད་པར་བཟོ་ངེས།


text:
རྒྱུན་ལྡན་ཞབས་ཞུའི་ལས་དོན་གཙོ་ཆེ་ཁག
- Details
- བཀླགས་འདུག: 1957
ཚོགས་པའི་གཞིའི་རྩའི་དམིགས་ཡུལ་ནི་གཞི་རིམ་མང་ཚོགས་ཀྱི་ཉིན་རེའི་འཚོ་བའི་ནང་ཆེས་དགོས་མཁོའི་སྤྱི་ཚོགས་ཞབས་ཞུའི་ལས་དོན་སྣེ་མང་བྱ་རྒྱུ་ཡིན་ཞིང་། ད་ལྟའི་ཆར་ཚོགས་པའི་གནས་སྟངས་ལ་གཞིགས་པའི་བོད་ཀྱི་སྐད་ཡིག་དང་རིག་གནས་དར་སྤེལ། བོད་དོན་ཕྱི་རྒྱལ་མི་སྣར་ངོ་སྤྲོད་དང་དྲིལ་བསྒྲགས། ཤེས་ཡོན།
འཕྲོད་བསྟེན། ཁོར་ཡུག་སྲུང་སྐྱོབ། དང་བླངས་ཀྱི་འབྲེལ་མཐུད། ལག་ཤེས་སྦྱོང་བརྡར། དཔེ་མཛོད་ཞབས་ཞུ། དཔེ་དེབ་དང༌། གྱོན་གོས། སྨན་སོགས་ཞལ་འདེབས། རིག་གཞུང་བརྗེ་རེས། ལོ་རེར་རིན་མེད་ཀྱིས་མིག་བརྟག་དཔྱད་དང་མིག་ཤེལ་མཁོ་སྤྲོད། དེ་བཞིན་སོ་གཙང་མ་དང་བཟོ་བཅོས། ཟས་བཅུད་ལྡན་པའི་ཞལ་ལག་དང་ཆུ་གཙང་མའི་མཐུན་རྐྱེན་རོགས་རམ་སོགས་ཀྱི་སྐོར་ལ་ལས་དོན་གང་ཐུབ་བྱས་དང་བྱེད་བཞིན་ཡོད་ལ། འདས་པའི་ལོ་བཅུ་གསུམ་ལྷག་ཙམ་རིང་བཙན་བྱོལ་སྤྱི་ཚོགས་ནང་བོད་ཡིག་དང༌། དབྱིན་ཡིག རྒྱ་ཡིག ཧྥ་རན་སིའི་སྐད་ཡིག སི་པན་སྐད་ཡིག གློག་ཀླད་སོགས་སྦྱོང་བརྡར་སྤྲད་དང་སྤྲོད་བཞིན་ཡོད་པ་དང༌། དེ་བཞིན་ཤེས་ཡོན་སློབ་གསོ་དང་ལག་ཤེས་སྦྱོང་བརྡར་སོགས་ཀྱི་ཟབ་སྦྱོང་ཡང་གོ་སྒྲིག་ཞུ་བཞིན་ཡོད།
ལྷག་པར་བོད་ནས་གསར་དུ་འབྱོར་བ་གང་མང་གཅིག་ལ་སྐྱབས་བཅོལ་ལག་ཁྱེར་གསར་བཟོ་དང་བསྐྱར་དུ་བཀའ་ཁྲོལ་རག་ཐབས་ཆེད་མི་གྲངས་༢༠༠་ལྷག་ཙམ་ལ་ངོ་སྦྱོར་ཡི་གེ་སྤྲད་སྟེ་ཕན་འབྲས་སོན་པ་བྱུང་ཡོད། ང་ཚོའི་སྤྱི་ཚོགས་ཞབས་ཞུ་བྱེད་ཡུལ་ནི་བོད་རིགས་ཙམ་མ་ཡིན་པར་འབྲེལ་ཡོད་ཧི་མ་ལ་ཡའི་མི་རིགས་དང་ས་གནས་ཡུལ་མི་སོགས་ལ་རོགས་རམ་གང་ཐུབ་བྱེད་ཀྱི་ཡོད།


text:
[མགོའི་ཡི་གེ་ཧྲུལ་ཆད་དུ་སོང་འདུག་]དཔོན། དམག་མི། མཁར་གྱི་ད་ར་ཁ་ཆེ། མི་དཔོན། འགྲུལ་བྱེད་པ། སོག་བོད་མི་སྡེ་རྣམས་ལ་ཟློ་བ།
ཇིང་གིར་རྒྱལ་པོ། ཨོ་ཁོ་དེའི་རྒྱལ་པོ། སེ་ཆེན་རྒྱལ་པོ། ཨོལ་ཇེའི་ཐུ་རྒྱལ་པོ། ཁུ་ལུག་རྒྱལ་པོ། བུ་ཡན་ཐུ་རྒྱལ་པོ། གེ་གན་རྒྱལ་པོ་བཅས་ཀྱི་ལུང་དུ་ཧཱ་ཤང་། ཨེར་ཁེ་འུན། སྭེན་ཤྲིང་། ད་ཤི་མན་རྣམས་ནས་ཁྲལ་ཅི་ཡང་འཇལ་མི་དགོས་པ་དང་། གནམ་ལ་སྨོན་ལམ་འདེབས། སྐྱབས་འཇུག་ཞུ་ཞེས་འཁོད་ཡོད་པས། སྔར་གྱི་ལུང་བཞིན་ཁྲལ་ཅི་ཡང་འཇལ་མི་དགོས་པ་དང་། གནམ་ལ་སྨོན་ལམ་བཏབ་སྟེ་ངེད་ཚོར་སྐྱབས་འཇུག་ཞུར་བཅུག་བཟླས་ནས་མདོ་ཁམས་བཀྲ་ཤིས་དམ་གྱི་བསོད་ནམས་རྒྱལ་མཚན་དང་འོད་ཟེར་རྒྱལ་མཚན་གྱིས་གཙོས་པའི་གྲྭ་པ་རྣམས་ལ་འཛིན་རྒྱུའི་ལུང་བྱིན་པ་ཡིན། འདི་པ་རྣམས་ལ་དབང་བའི་དགོན་པ་དང་ཁང་གཞིས་སུ་འཚེར་མ་འབབ། ཟ་མ་འུ་ལག་མ་ལེན། ཚང་དམ་ཁ་མ་ལེན། མི་སུ་ཞིག་ཡིན་རུང་དགོན་པར་བདག་པའི་གངས་དཀར། ཡིད་སྟོན། སུམ་ཝན། ཤིང་ཡི། ཤེར་གེ་སོགས་ཀྱི་ས། ཆུ། ཤིང་། ཕྱེ་འཐག་བྱེད་མཆིག འགྲུལ་ཁང་། གདན། གཏེ་མའི་མཛོད། ཁྲུས་ཁང་། མི་ཕྱུགས་སོགས་ཅི་དང་ཅི་ཡིན་པ་རྣམས་མ་འཕྲོག མ་འཐེན། ཤེ་མོང་མ་བཙོང་། འདི་པ་རྣམས་ནས་ཀྱང་འཛིན་རྒྱུའི་ལུང་ཡོད་ཟེར་ནས་ཁྲིམས་དང་འགལ་བའི་བྱ་བ་བྱས་ན་མི་སྐྲག་པ་ཨེ་ཡིན།
ཐའེ་ཏིང་ཁྲི་ལོ་དང་པོ་བྱི་ལོ (སྤྱི་ལོ་༡༣༢༤ )ཟླ་བ་བཅུ་པའི་ཚེས་ཉི་ཤུ་གསུམ་ཉིན་ཏའི་ཏུར་བྲིས་པའི་ལུང་།
བོད་རང་སྐྱོང་ལྗོངས་ཡིག་ཚགས་ཁང་དུ་ཉར་ཚགས་བྱས་ཡོད།
《བོད་ཀྱི་ལོ་རྒྱུས་ཡིག་ཚགས་གཅེས་བསྡུས། 》ལས་བཏུས།


text:
བོད་ལྗོངས་ཉིན་རེའི་ཚགས་པར་ཐོག་གནས་ཚུལ་སྤེལ་བར་གཞིགས་ན། ཉིན་ཤས་གོང་གསར་འགོད་པས་རང་སྐྱོང་ལྗོངས་ཞིང་འབྲོག་ཐིང་ནས་ཤེས་རྟོགས་བྱས་པར། སྔོ་ཚལ་ཐོན་ལས་ཀྱི་ཚད་བརྒལ་གསར་པར་སྐུལ་འདེད་གཏོང་བ་དང་། སྔོ་ཚལ་གྱི་བཀོད་པ་ས་ཁོངས་ཅན་དང་། གཞི་ཁྱོན་ཅན། ཚད་གཞི་ཅན། ལེགས་བསྡུས་ཞིབ་གཉེར་ཅན། སྤུས་ཚད་ཅན། སྣ་མང་ཅན། ཐོན་ལས་ཅན་བཅས་འཛུགས་སྐྱོང་ལ་སྐུལ་འདེད་བཏང་ནས་བོད་ཀྱི་ཁྱད་ཆོས་ལྡན་པའི་དེང་རབས་སྔོ་ཚལ་ཐོན་ལས་མ་ལག་གཏོད་ཆེད། རང་སྐྱོང་ལྗོངས་ཞིང་འབྲོག་ཐིང་གིས“ལོ་ལྔ་ཚན་བཅུ་གསུམ་པའི”རིང་བོད་ཀྱི་ཁྱད་ཆོས་ལྡན་པའི་ས་མཐོའི་ཞིང་ལས་ཐོན་ཁུངས་དང་ཆ་རྐྱེན་ལ་གཞི་ཚུགས་ནས་སྣོད་བཅུད་བཟང་པོ་འགན་ལེན་བྱེད་པའི་རྨང་གཞིའི་ཐོག་སྔོ་ཚལ་མཁོ་སྤྲོད་ནུས་ལྡན་ཐུབ་རྒྱུ་འགན་ལེན་དང་ཞིང་འབྲོག་པར་རྒྱུན་མཐུད་ངང་འབབ་འཕར་གང་མགྱོགས་ཡོང་རྒྱུ་སྐུལ་འདེད་གཏོང་རྒྱུ་དེ་ལྟེ་བར་འཛིན་ཏེ་ཚན་རྩལ་ཡར་ཐོན་ལ་བརྟེན་ནས་ཞིང་འབྲོག་པའི་བྱང་ཚད་མཐོ་རུ་གཏོང་བ་དང་། སྔོ་ཚལ་མུའུ་རེའི་ཐོན་ཚད་དང་། སྤུས་ཚད། ངལ་རྩོལ་ཐོན་སྐྱེད་བྱེད་ཚད་བཅས་ཕྱོགས་ཡོངས་ནས་མཐོ་རུ་གཏོང་བ་དང་མ་གནས་དམའ་རུ་བཏང་སྟེ་སྔོ་ཚལ་གྱི་ཕྱོགས་བསྡུས་ཁེ་ཕན་དང་ཁྲོམ་རའི་འགྲན་རྩོད་ནུས་པ་ཆེ་རུ་བཏང་ནས་2020ལོར་སླེབས་སྐབས་ལྗོངས་ཡོངས་ཀྱི་སྔོ་ཚལ་ཐོན་འབོར་ཏུན་ཁྲི་100ཟིན་པ་བྱ་རྒྱུ་ཡིན་པ་རེད།
《“ལོ་ལྔ་ཚན་བཅུ་གསུམ་པའི”བོད་ཀྱི་ཞིང་འབྲོག་ལས་འཕེལ་རྒྱས་ཀྱི་འཆར་འགོད》ནང་གཏན་འཁེལ་བྱས་པའི་སྔོ་ཚལ་ཐོན་སྐྱེད་ལྟེ་བའི་ཁུལ་གྱི་བཀོད་པའི་བླང་བྱ་གཞིར་བཟུང་། “ལོ་ལྔ་ཚན་བཅུ་གསུམ་པའི”རིང་རྫོང་དང་ཆུས་22ཀྱི་ལེགས་ལྡན་སྔོ་ཚལ་ཐོན་སྐྱེད་ལྟེ་བའི་ཁུལ་གཙོ་གནད་དུ་བརྩིས་ནས་སྔོ་ཚལ་ཐོན་སྐྱེད་ཀྱི་རྟེན་གཞི་སྐྲུན་མགྱོགས་སུ་གཏོང་བ་དང་། ས་ཆའི་ཐོན་ཁུངས་སྤྱི་འདོམས་དང་ས་རྒོད་དང་གྲམ་ཐང་གང་ལེགས་སྤྱད་དེ་ས་མེད་འདེབས་གསོའི་སྔོན་ཐོན་ལག་རྩལ་གསར་སྤེལ་བེད་སྤྱོད་བྱེད་པ་དང་། སྔོ་ཚལ་ཐོན་སྐྱེད་བྱེད་ཤུགས་ཆེ་རུ་བཏང་ནས་སྔོ་ཚལ་འདེབས་འཛུགས་ཀྱི་རྒྱ་ཁྱོན་རིམ་བཞིན་ཆེ་རུ་གཏོང་བ་དང་། སྔོ་ཚལ་མཁོ་འདོན་གྱི་འགན་ལེན་ནུས་པ་རྒྱུན་མཐུད་ཆེ་རུ་བཏང་ནས་2020ལོར་སླེབས་སྐབས་ལྗོངས་ཡོངས་ཀྱི་སྔོ་ཚལ་འདེབས་འཛུགས་རྒྱ་ཁྱོན་མུའུ་ཁྲི་45ཡན་ཟིན་རྒྱུའི་བརྩོན་ལེན་བྱེད་པའི་ཁྲོད་སྒྲིག་བཀོད་སྔོ་ཚལ་འདེབས་འཛུགས་ཀྱི་རྒྱ་ཁྱོན་མུའུ་ཁྲི་10དང་ས་སྟེང་ཐོག་བཏབ་པའི་སྔོ་ཚལ་གྱི་རྒྱ་ཁྱོན་མུའུ་ཁྲི་35ཟིན་པ་བྱ་རྒྱུ་དང་། སྔོ་ཚལ་ཐོན་སྐྱེད་ཀྱི་ཆ་འཕྲིན་ལྟ་ཞིབ་ཚད་ལེན་བྱེད་ཤུགས་སྔར་བས་ཆེ་རུ་བཏང་ནས་གྲོང་ཁྱེར་དང་ས་ཁུལ་ཁག་གིས་ཚན་རིག་དང་མཐུན་པའི་སྒོ་ནས་སྔོ་ཚལ་ཐོན་སྐྱེད་བཀོད་སྒྲིག་བྱེད་པ་དང་། སྔོ་ཚལ་གྱི་སྣ་ཁའི་གྲུབ་ཆ་དང་ས་ཁོངས་བཀོད་པ་ལུགས་མཐུན་བཀོད་སྒྲིག་བྱ་རྒྱུ། སྔོ་ཚལ་ཐོན་སྐྱེད་ཀྱི་ལག་རྩལ་གསོ་སྦྱོང་བྱེད་ཤུགས་ཆེ་རུ་བཏང་ནས་སྔོ་ཚལ་འདེབས་འཛུགས་མི་སྣའི་ཐོན་སྐྱེད་ལག་རྩལ་གྱི་ཆུ་ཚད་མཐོ་རུ་ནུས་ལྡན་གཏོང་བ། ཞིང་པའི་སྒོ་རྩིས་ཚོང་ཁང་དང་། ཞིང་པའི་ཁེ་ལས། ཞིང་པའི་མཉམ་ལས་ཁང་སོགས་རྣམ་པ་སྣ་ཚོགས་ཀྱི་ཐད་ཀར་མཁོ་འདོན་དང་ཕྱིར་ཚོང་བྱ་རྒྱུར་རྒྱབ་སྐྱོར་བྱས་ནས་ཐོན་ཚོང་གི་སྦྲེལ་ཐག་གཏོད་རྒྱུར་སྐུལ་འདེད་གཏོང་བ། རྒྱ་ཆེའི་སྔོ་ཚལ་འདེབས་འཛུགས་དུད་ཚང་གིས་དགུན་དུས་ཉི་འོད་དྲོད་ཁང་དང་དྲོད་ཁང་ཆེ་མོའི་དྲོད་ཡག་པོ་བསྲུངས་བ་དང་གནོད་འཚེ་སྔོན་འགོག་གི་གྲ་སྒྲིག་ལས་དོན་ཡག་པོ་སྒྲུབ་རྒྱུར་ཁྲིད་སྟོན་བྱས་ནས་གནོད་འཚེ་དང་གྱོང་གུན་ཉུང་དུ་བཏང་སྟེ་ཁྲོམ་རར་མཁོ་སྤྲོད་ནུས་ལྡན་ཐུབ་རྒྱུའི་འགན་ལེན་བྱེད་པ་བཅས་དང་། ཞིང་སྤྱོད་དངོས་རྫས་བདེ་འཇགས་ངང་སྤྱོད་པ་དང་ཐོན་སྐྱེད་ཕྱིར་ཚོང་བྱ་རྒྱུ་དེ་ལྷུ་ཚིགས་གལ་ཆེན་དུ་བརྩི་བ་དང་སྔོ་ཚལ་ཐོན་སྐྱེད་བྱ་རྒྱུ་དེ་ཁྱབ་ཁོངས་གལ་ཆེན་དུ་བརྩིས་ནས་ལྗོངས་ཡོངས་སུ་ཞིང་ལས་ཐོན་རྫས་སྤུས་ཚད་བདེ་འཇགས་ཀྱི་ཆེད་དོན་བཅོས་སྒྲིག་བྱ་སྤྱོད་རྒྱུན་མཐུད་ངང་སྤེལ་རྒྱུ་དང་། སྤྱོད་མི་ཆོག་པའི་ཞིང་སྨན་དང་རྫས་འགྱུར་དངོས་པོ་ཁྲིམས་འགལ་ངང་ཐོན་སྐྱེད་ཕྱིར་ཚོང་བྱེད་པའི་བྱེད་སྤྱོད་གཅིག་སྡུད་ཐོག་ཞིབ་བཤེར་ཐག་གཅོད་ནན་པོ་བྱེད་པ་དང་ལྷག་པར་དུ་སྔོ་ཚལ་གྱི་ཞིང་སྨན་ལྷག་འཕྲོར་ཞིབ་བཤེར་བྱེད་ཤུགས་ཆེ་རུ་བཏང་ནས་རྒྱ་ཆེའི་མི་དམངས་མང་ཚོགས་བློ་བདེ་པོའི་ངང་ཚལ་ཟ་རྒྱུ་ཡོང་བའི་འགན་ལེན་བྱ་རྒྱུ་རེད།


text:
ཀྲུང་གོ་མི་དམངས་ཆབ་སྲིད་གྲོས་མོལ་ཚོགས་འདུ་སྐབས་བཅུ་གཉིས་པའི་རྒྱལ་ཡོངས་ཨུ་ཡོན་ལྷན་ཁང་གི་གྲོས་ཚོགས་ཐེངས་ལྔ་པ་དེ་པེ་ཅིང་དུ་འཚོག་ཉེ་ཡོད་ཅིང་། དེ་བསྟུན་ད་ལོའི་རྒྱལ་ཡོངས་ཀྱི“ཚོགས་འདུ་གཉིས” ཀྱི་ལས་རིམ་ཡང་འགོ་ཚུགས་པ་ཡིན་ལ། རྒྱལ་ཡོངས་སྲིད་གྲོས་ཀྱི་ཨུ་ཡོན2000ལྷག་ཙམ་སླར་ཡང་གཞི་གཅིག་ཏུ་འཛོམས་ནས་རྒྱལ་ཁབ་ཀྱི་ལས་དོན་ལ་གྲོས་བསྡུར་གནང་རྒྱུ་རེད།.
ཟླ2པའི་ཚེས27ཉིན། མི་དམངས་ཚོགས་ཁང་ཆེན་མོར་ཐེངས་བཅོ་ལྔ་བར་ཕེབས་གྲབས་ཡོད་པའི་རྒྱལ་ཡོངས་སྲིད་གྲོས་ཀྱི་ཨུ་ཡོན། ཀྲུང་གོའི་རྩོམ་རིག་སྒྱུ་རྩལ་ལས་རིགས་མཉམ་འབྲེལ་ལྷན་ཚོགས་ཀྱི་ཨུ་ཡོན། ཀྲུང་གོའི་བོད་ལྗོངས་རིག་གནས་སྲུང་སྐྱོབ་དང་འཕེལ་རྒྱས་མཐུན་ཚོགས་ཀྱི་རྒྱུན་ལས་ལས་འཛིན། ཀྲུང་གོའི་མཛེས་རྩལ་མཁས་ཅན་མཐུན་ཚོགས་ཀྱི་ལས་འཛིན། བོད་ལྗོངས་རྩོམ་རིག་སྒྱུ་རྩལ་ལས་རིགས་མཉམ་འབྲེལ་ལྷན་ཚོགས་ཀྱི་དེ་སྔའི་ཀྲུའུ་ཞི། བོད་ལྗོངས་མཛེས་རྩལ་མཁས་ཅན་མཐུན་ཚོགས་ཀྱི་ཀྲུའུ་ཞི། བོད་ཀྱི་ཡིག་རིས་གླིང་གི་འགོ་འཛིན་སྐུ་ཞབས་ཧན་ཧྲུའུ་ལི་ཡིས་ཀྲུང་གོའི་བོད་ལྗོངས་དྲ་བའི་པའི་ཆེད་དོན་བཅར་འདྲི་དང་ལེན་བྱས་ཏེ། ཉེ་ལམ་ལོ་བཅུ་གྲངས་རིང་རྒྱལ་ཡོངས་སྲིད་གྲོས་ཨུ་ཡོན་གྱི་འགན་ནུས་སྒྲུབ་རིམ་དང་། དེ་བཞིན་བོད་དུ་ལོ་ངོ་40 ལྷག་ཙམ་རིང་འཚོ་བ་རོལ་བ་དེས་ཁོ་ལ་སྒྱུ་རྩལ་བློ་རྟོགས་ག་འདྲ་སྐྱེད་སྐོར་ཕྱིར་དྲན་གནང་བ་རེད།
སྲིད་གྲོས་ཀྱི་གྲོས་གཞི་སྟེ་རྒྱལ་སྤྱིའི་སྤྱི་ཚོགས་ཀྱིས་ང་ཚོའི་སྐད་འདི་ཐོས་རོགས་གནོང་།
རྒྱལ་ཡོངས་སྲིད་གྲོས་ཀྱི་ཨུ་ཡོན་ཡིན་པའི་ངོས་ནས། ཧན་ཧྲུའུ་ལི་ཡིས་ཐོག་མཐའ་བར་གསུམ་དུ་བོད་ཀྱི་རིག་གནས་སྲུང་སྐྱོབ་ལ་སྐུལ་འདེད་གཏོང་ཐད་ནུས་པ་འདོན་གི་ཡོད་དེ། ཁོ་རང་ཞུགས་པའི་རྒྱལ་ཡོངས་སྲིད་གྲོས་ཀྱི་ཚོགས་འདུ་སྐབས་གསུམ་རིང་། བསྟུད་མར་གྲོས་གཞི་རྐྱང་པ35ལས་བརྒལ་བ་བཏོན་པ་དང་དེ་དག་ཀྱང་ཐང་གའི་སྒྱུ་རྩལ་དང་། བོད་ལྗོངས་མཛེས་རྩལ་ཁང་འཛུགས་པར་རེ་འབོད་བྱེད་པ་སོགས་ཐད་ཁྱབ་ཡོད་པ་དང་། དེའི་ནང་ཁོ་བོར་བག་ཆགས་ཟབ་ཤོས་ནི“ བལ་བོའི་བོད་འབྲེལ་དཔེ་དེབ་ཚོང་རའི་ཁྲོད་ཀྲུང་གོའི་སྐད་སྒྲ་མེད་པའི་གནད་དོན་ཐག་གཅོད” སྐོར་གྱི་གྲོས་གཞི་དེ་རེད་འདུག
དེ་ནི2007 ལོའི་སྐབས་སུ། སྐུ་ཞབས་ཧན་ཧྲུའུ་ལིས《བོད་ཞི་བས་བཅིངས་འགྲོལ་》གྱི་ལོ་རྒྱུས་རི་མོ་གསར་རྩོམ་གྱི་ལས་འགན་ཁུར་དུ་བཞེས་པ་རེད། དེ་ཡང་སྤུས་ཚད་མཐོ་ལ་ཁྱད་ཆོས་ལྡན་པ། ནང་དོན་གསར་བ་ཞིག་བྲི་རྒྱུ་མ་ཟད། རང་ཉིད་ཀྱིས་བོད་ཀྱི་རིག་གནས་ཀྱི་ངོས་འཛིན་དང་བསམ་ཚོར་དེ་བྲི་ཆེད། ཧན་ཧྲུའུ་ལིས་རང་ཉིད་ལ་རི་མོའི་ངོས་ཀྱི་མི་སྣ80 ལྷག་ཙམ་གྱི་སྣང་བརྙན་ལ་ངེས་པར་དུ་བདེན་དཔང་ཁུངས་བཙན་ཡིན་དགོས་ལ། དུས་རབས་20པའི་ལོ་རབས50བའི་དུས་འགོའི་བོད་རིགས་སྤུན་ཟླའི་དངོས་རྣམ། སྤྱོད་ལམ་བྱེད་སྟངས། རྒྱན་གོས་ཕྱི་དབྱིབས་མཚོན་པར་བྱས་ནས་ལོ་རྒྱུས་རང་བཞིན་བྲི་དགོས་པའི་བླང་བྱ་བཏོན་ཡོད་པ་རེད།
དམིགས་འབེན་དེ་མངོན་འགྱུར་བྱ་ཆེད། ཁོ་རང་རྒྱལ་ཁབ་ཡིག་ཚགས་ཁང་དུ་ཕྱིན་ནས་ལོ་རྒྱུས་ཀྱི་དུས་སྐབས་དེའི་རིང་བོད་ལྗོངས་ཀྱི་མཐོ་རིམ་མི་སྣས་པེ་ཅིན་དུ་བྱེད་སྒོ་སྤེལ་ཚུལ་ལ་འདྲི་རྩད་བྱས་པ་མ་ཟད། ད་དུང་གུང་གསེང་གི་དུས་ཚོད་བེད་སྤྱད་ནས་བལ་བོའི་རྒྱལ་ས་ཀ་ཏ་མན་རྡུར་ཕྱིན་ཅིང་། དུས་ཡུན་ཉིན་བཅུ་ལྷག་སྤྱད་ནས་བལ་བོའི་དཔེ་ཁང་ཆེ་ཆུང32 མྱུལ་ཚར་པ་དང་། རྒྱལ་ཁབ་ཕྱི་ནང་གི་མི་སྣས་བོད་ཞི་བའི་བཅིངས་འགྲོལ་བཏང་པའི་སྔ་རྗེས་སུ་པར་དུ་བླངས་པའི་མི་ཆོས་ཡུལ་ལྗོངས་དང་། རི་ལུང་ས་བབ་ཀྱི་བརྙན་པར། རི་མོ་ཕྱོགས་བསྒྲིགས པར་རིས་ཡོད་ཚད་སྔོག་ཚར་པ་རེད།
དེ་ལྟར་ནའང་། ཡིག་ཆ་འཚོལ་བསྡུའི་ཞོར་དུ་སྐུ་ཞབས་ཧན་ཧྲུའུ་ལིས་གནད་དོན་ཞིག་རྙེད་པ་ནི། དཔེ་དེབ་དེ་དག་ཡོ་རོབ་དང་ཨ་རི་ནས་དཔེ་སྐྲུན་བྱས་པ་མིན་ན་འཇར་པན་པར་བསྐྲུན་བྱས་པ་ཡིན་འདུག་པ་ལས། རྒྱལ་ནང་དུ་པར་སྐྲུན་བྱས་པའི་བོད་ཀྱི་སྐོར་གྱི་ཕྱི་ཡིག་དཔེ་དེབ་གཅིག་ཀྱང་མཐོང་རྒྱུ་མི་འདུག ་དེ་བས་ཁོ་རང་རྒྱལ་ནང་དུ་ལོག་སྟེ“ ཚོགས་འདུ་གཉིས་” ལ་ཞུགས་སྐབས། ཁ་བྱང་ལ《ཀ་ཏ་མན་རྡུའི་རྒྱལ་སྤྱིའི་དཔེ་དེབ་ཁྲོམ་རར་ང་ཚོའི་སྐད་སྒྲ་མི་འདུག》ཅེས་པའི་གྲོས་གཞི་བྲིས་ཤིང་། ཁོ་རང་ལྟར་ན་རྒྱ་གར་དང་བལ་བོ་ནི་ཀྲུང་གོའི་བོད་འབྲེལ་ཕྱི་ཕྱོགས་དྲིལ་བསྒྲགས་ཀྱི་འཐབ་ས་དང་པོ་ཡིན་པས། ཀྲུང་གོར་བོད་ཀྱི་སྐོར་གྱི་དཔེ་ཆ་བཟང་པོ་མི་ཉུང་བ་ཞིག་ཡོད་པ་རེད། ཡིན་ཡང་ས་ཆ་འདི་གར་ང་ཚོའི་དཔེ་དེབ་མཐོང་གི་མི་འདུག་ཅེས་པའི་གྲོས་གཞི་དེར་ཀྲུང་དབྱང་འབྲེལ་ཡོད་སྡེ་ཁག་གིས་མཐོང་ཆེན་དང་མཛུབ་སྟོན་གནང་བ་དང་། དེ་འཕྲལ་ཀ་ཏ་མན་རྡུར་ཀྲུང་གོའི་དཔེ་ཁང་ཐོག་མ་སྒོ་ཕྱེས་པ་ཡིན་ལ། དེ་ནི་ད་ལྟའི་བར་ཀྲུང་གོའི་ཡུལ་སྐོར་བ་མི་ཉུང་བ་ཞིག་ཀ་ཏ་མན་རྡུའི་ཡུལ་སྐོར་དུ་ཕེབས་དུས་སུ་ངེས་པར་དུ་འགྲོ་དགོས་པའི་གནས་ཤིག་ཏུ་ཆགས་ཡོད་པ་རེད་། ཁོང་གིས“ང་རང་རིག་གནས་ལས་རིགས་ཀྱི་སྲིད་གྲོས་ཨུ་ཡོན ཞིག་ཡིན་པའི་ངོས་ནས། བྱ་བ་སྒྲུབ་པ་དང་སྒྱུ་རྩལ་ལག་ལེན་གྱི་གོ་རིམ་ཁྲོད་གནད་དོན་རྙེད་པ་ཡིན་ལ། དེ་ཉིད་གྲོས་གཞི་ཞིག་ཏུ་བསམ་སྟེ་ཡིག་ཐོག་ཏུ་ཕབ་པ་དེ་ཡང་གཟི་བརྗིད་ལྡན་པ་ཞིག་སྣང་ཡོང ”ཞེས་བརྗོད་བྱུང་།
“ ཉེ་བཅར་གསུམ་” སྟེ་། འཚོ་བའི་ཆུ་རྒྱུན་རིང་མོའི་ཁྲོད་རང་ལ་དབང་པའི་ཆུ་ཐོམ་བུ་གང་ལེན་པ།
བོད་དུ་ལས་ཀ་དང་འཚོ་བ་རོལ་ནས་ལོ་ངོ40 ལྷག་འདས་ཤིང་། སྐུ་ཞབས་ཧན་ཧྲུའུ་ལི་ཡི་ཞབས་རྗེས་ནི་བོད་ཀྱི་རྫོང་70 ལྷག་ཙམ་དུ་ཁོད་ཡོད་པ་རེད།གཞིས་རྩེ་ས་ཁུལ་གཅིག་པུའི་ངོས་ནས་ཀྱང་། ཁོ་རང་སྔ་རྗེས་སུ་ཐེངས་93ལ་མཐའ་ཁུལ་གྲོང་སྡེ་དང་ཞིང་འབྲོག་མང་ཚོགས་ཀྱི་ཁྱིམ་ཚང་། དགོན་པའི་མཚམས་ཁང་བཅས་སུ་བསྐྱོད་ཡོད་པས། ཀུན་གྱིས་ཡིད་སྨོན་བྱེད་འོས་པ་ཞིག་རེད་མོད། ཁོང་གི་མིག་ལམ་དུ་དེ་ནི་རིག་རྩལ་ལས་དོན་པ་ཞིག“དུས་རབས་དང་ཉེ་བར་བཅར་བ་དང་།མི་དམངས་དང་ཉེ་བར་བཅར་བ། འཚོ་བ་དང་ཉེ་བར་བཅར་བའི” གོམ་པ་དང་པོ་ཙམ་ལས་མ་འདས་སོ།
གོམ་པ་དང་པོ་དེ་ཤིན་ཏུ་གལ་ཆེ་བ་ཞིག་རེད་མོད། དེ་ལྟར་ནའང་སྐུ་ཞབས་ཧན་ཧྲུའུ་ལི་ཡིས་ད་དུང་གོམ་པ་གཉིས་པ་དེའང་ཡོད་དགོས་པར་བསམ་འདུག་ཅིང་། འཚོ་བའི་ཆུ་རྒྱུན་རིང་མོའི་ཁྲོད་རང་ལ་དབང་པའི་ཆུ་ཐོམ་བུ་གང་དེ་ཇི་ལྟར་ལེན་རྒྱུ་དེ་རེད། དེ་ཡང་ཁོང་གིས་སྒྱུ་རྩལ་པ་འཚོ་བར་ཟབ་ཞུགས་དང་མི་དམངས་མང་ཚོགས་ལ་ཉེ་བར་བཅར་བ། བོད་རིགས་ཀྱི་དམངས་ཁྲོད་སྒྱུ་རྩལ་པ་དང་དམངས་ཁྲོད་ལག་ཤེས་པར་ཉེ་བར་བཅར་པའི་དུས་མཚུངས་སུ། དེ་ནི་ཤུགས་རྐྱེན་ཐེབས་པ་དང་། སློབ་གསོ་ཐོབ་པ། བློ་སྐྱེད་འབྱུང་པའི་གོ་རིམ་ཀྱང་ཡིན་ཏེ། ཐང་ག་སྒྱུ་རྩལ་ནི་ཧ་ཅང་དཔེ་མཚོན་ལྡན་པ་ཞིག་རེད་ཅེས་གསུང་པ་ལྟར་རོ།
སྐུ་ཞབས་ཧན་ཧྲུའུ་ལིས། སྤྱི་ཁྱབ་ཧྲུའུ་ཅི་ཞིས་ཅིན་ཕིང་གི་དེ་སྔོན་རིག་རྩལ་བཞུགས་མོལ་ཚོགས་འདུ་དང་རིག་རྩལ་ལས་རིགས་མཉམ་འབྲེལ་ལྷན་ཚོགས་ཐོག་གསུང་བཤད་གལ་ཆེན་གནང་མྱོང་ཡོད་ལ། མིག་སྔའི་རིག་རྩལ་གསར་རྩོམ་ཐད་ལུས་པའི་གནད་དོན་མང་པོ་ཐག་གཅོད་བྱེད་ཐད་ཁ་ཕྱོགས་རང་བཞིན་གྱི་མཛུབ་སྟོན་གནང་ཡོད་དེ། དཔེར་ན། རིག་རྩལ་པ་དང་མི་དམངས་བར་གྱི་འབྲེལ་བ་དང་། རིག་རྩལ་བརྩམས་ཆོས་དང་ཀློག་པ་པོ། ལྟད་མོ་བའི་འབྲེལ་བ་ལྟ་བུ་སྟེ། སྒྱུ་རྩལ་པས་ཐོལ་རྒྱུགས་དང་། ནོར་དད། སྤྱོད་ལམ་ངན་པ་གསུམ་ལས་བརྒལ་ཐུབ་མིན་སོགས་ཀྱི་གནད་དོན་བཏོན་པ་དེ་དུས་ཐོག་དང་ཡང་དག་ཡིན་ལ་དེ་དང་ཆབས་ཅིག སྤྱི་ཁྱབ་ཧྲུའུ་ཅིས་རིག་རྩལ་རྩོམ་རིག་ཁྲོད་ཀྱི“ ས་མཐོ” དང“ མཐོ་རིམ་” གྱི་ཧེ་བག་གསལ་བོར་བསྟན་ཡོད་ཅིང་དེ་ནི་ཀྲུང་དབྱང་གི་རེ་སྒུག་ཡིན་ལ་དེ་བས་ཀྱང་རྒྱལ་ཡོངས་མང་ཚོགས་ཀྱིས་རེ་སྒུག་བྱེད་བཞིན་པའང་རེད་ཟེར།
ཁོང་གིས“ང་རང་ཚུད་པའི་ནང་སའི་རི་མོ་བ་མང་པོ་ཞིག་ནི་སྙན་གྲགས་ཁེ་དབང་གིས་བསླུ་བྲིད་དང་། གཡོ་འགུལ་ཐེབས་ཡོད་མོད། ངས་ནི་ཕུལ་དུ་བྱུང་བའི་ཐང་ག་སྒྱུ་རྩལ་མཁས་ཅན་དང་ཐང་གའི་སྒྱུ་རྩལ་བརྩམས་ཆོས་ཐོག་ནས་དེ་དག་གི་ཧེ་བག་མཐོང་བྱུང་ལ། དད་གུས་ཀྱང་རྟོགས་སོང་། ནམ་རྒྱུན་ང་རང་སྡོད་མི་ཚུགས་པའི་དུས་དང་ཅུང་ཙམ་སེམས་ཁྲལ་ཆེ་བའི་དུས་སུ། བརྩམས་ཆོས་འདི་དག་ཞིབ་མོར་བཀླགས་པ་ཡིན་ན་སེམས་ལྷོད་ལ་དབབ་ཐུབ་པས། ཐང་གའི་བརྩམས་ཆོས་ལེགས་གྲས་དེ་ཉིད་ནི་མ་གཞི་ནས་དྲང་ནུས་བརྗོད་ཐུབ་པའི་སྒྱུ་རྩལ་བརྩམས་ཆོས་ཤིག་རེད”ཅེས་བརྗོད་བྱུང་།
ཐང་གའི་སྒྱུ་རྩལ་དེ་ལྷ་ཆོས་ནས་མི་ཆོས་སུ་ཕྱོགས་པ།
མི་རྣམས་ཀྱི་སྤྱི་ཁྱབ་ངོས་འཛིན་ཁྲོད་དུ། བོད་ཀྱི་ཐང་ག་ནི་རྟག་པར་ལྷ་སྐུ་བརྙན་གཙོ་བོར་བྱེད་ཀྱིན་ཡོད་ནའང་།2012ལོར་བོད་རང་སྐྱོང་ལྗོངས་ཀྱིས་《བོད་ཞི་བས་བཅིངས་འགྲོལ་བཏང་ནས་ལོ60འཁོར་བ་བརྗོད་བྱ་གཙོ་བོར་བྱས་པའི་ཐང་ག་བརྒྱའི་ལས་གཞིའི》ཁྲོད། སྲོལ་རྒྱུན་ཐང་གའི་འབྲི་རྩལ་དང་དེང་རབས་སྤྱི་ཚོགས་ཀྱི་བརྗོད་བྱ་གདོང་གཏུག་བྱུང་ཡོད་པ་རེད། ལས་གཞི་དེའི་འགན་ཁུར་བ་གཙོ་བོ་སྐུ་ཞབས་ཧན་ཧྲུའུ་ལི་ལགས་ཀྱིས“བརྩམས་ཆོས་མང་ཤོས་ནི་ལྷ་ཆོས་ནང་དོན་ནས་མི་ཆོས་ནང་དོན་དུ་ཐོལ་བརྒལ་བྱུང་ཡོད་ཅིང་། དཀའ་ཚེགས་ཆེན་པོ་ལྡན་པའི་ངང་གོམ་པ་གལ་ཆེན་ཞིག་སྤོ་ཐུབ་པར་གྱུར་ཡོད་པ་རེད།”
ལོ་ངོ་བཞི་ལྷག་ཙམ་གྱི་རིང་། སྐུ་ཞབས་ཧན་ཧྲུའུ་ལིས་དང་ཐང་ག་རི་མོ་མཁས་ཅན་དེ་དག་གིས་མཉམ་དུ་མནོ་བསམ་དང་འབད་བརྩོན་བྱས་ངོར། ཕུལ་བྱུང་བརྩམས་ཆོས་མང་པོ་ཞིག་ལ་ཐང་གའི་ཐུན་མིན་ཁྱད་ཆོས་རྒྱུན་འཁྱོངས་གནང་ཡོད་པ་མ་ཟད། ནང་དོན་དང་ལག་རྩལ།བཟོ་དབྱིབས། རྒྱུ་ཆའི་སྤུས་ཚད་སོགས་ཀྱི་ཐད་གསར་གཏོད་དང་ཚད་བརྒལ་བྱུང་ཡོད་པ་རེད། ཁོང་ལྟར་ན། ཕུལ་བྱུང་བརྩམས་ཆོས་འདི་དག་ནི་རིག་གནས་གསར་གཏོད་ལས་གྲྭའི་གྲུབ་འབྲས་ཡིན་ལ། དེ་བས་ཀྱང་ལྷ་རིས་བ་རྣམས་ཀྱིས་རང་ཉིད་ཀྱི་ཚེ་སྲོག་དང་། དགའ་ཕྱོགས་ཚད་མཐོའི་གཅིག་གྱུར་གནང་པ། སྒྱུ་རྩལ་ཁྲོད་བསྟིམ་པའི་ངལ་རྩོལ་གྱི་གྲུབ་འབྲས་ཀྱང་ཡིན་པས་དོན་སྙིང་ཧ་ཅང་གལ་ཆེན་ལྡན་པ་རེད། དེ་མ་ཟད་ལྷ་རིས་བ་དག་ཀྱང་དེའི་ཁྲོད་སྦྱོང་བརྡར་དང་འཚར་ལོངས་བྱུང་ནས་སྒྱུ་རྩལ་གྱི་གྲུབ་འབྲས་གཡུར་དུ་ཟ་བ་ལོན་ཡོད་པ་དང་། བོད་ཀྱི་རི་མོ་མཁས་ཅན་དང་ལྷག་པར་དུ་བོད་རིགས་ཀྱི་རི་མོ་བའི་དེང་རབས་བརྩམས་ཆོས་གང་ཡིན་རུང་ནང་ལོགས་ས་ཁུལ་དང་ཕྱི་ཕྱོགས་གང་དུ་བསྐྱོད་ཀྱང་སྤྱི་ཚོགས་ཀྱི་ཚུར་སྣང་དགེ་མཚན་ལྡན་ལ་དྲང་ནུས་ཐོན་པ་ཞིག་རེད་འདུག
བཅོས་བསྒྱུར་སྒོ་འབྱེད་བྱས་རྗེས། སྐུ་ཞབས་ཧན་ཧྲུའུ་ལིས་དང་ཁོང་གི་ལས་རོགས་བོད་ཀྱི་མཛེས་རྩལ་འགྲེམས་སྟོན་ཚོགས་པ་ཐེངས་མང་རིང་ཕྱི་རྒྱལ་དུ་སོང་མྱོང་ཡོད་དེ། ཨ་རི་དང་ཧྥ་རན་སི། ཨོ་སི་ཁྲུ་ལི་ཡ། འཇར་པན། སིང་ཀ་ཕོར། བལ་བོ་སོགས་རྒྱལ་ཁབ་ཁག་ཏུ་ས་གནས་དེ་གའི་སྨྱན་སྦྱོར་དང་མང་ཚོགས་ཉེ་བཅར་འབྲེལ་འདྲིས་བྱས་ནས་ཕྱི་རྒྱལ་གྱི་ལྟད་མོ་བའི་བསམ་ཕྱོགས་ཐད་ཀར་དང་ལེན་གནང་ཡོད་པ་རེད།
སྐུ་ཞབས་ཧན་ཧྲུའུ་ལི་ཡིས། ཕྱི་རྒྱལ་གྱི་ལྟད་མོ་བར “ སྔོན་ཆད་བོད་ཀྱི་རི་མོ་ནི་ཐང་ག་ཡིན་ཐག་ཆོད་དང་། བོད་ཀྱི་འཇིམ་བརྐོས་ནི་ཟངས་སྐུ་ཡིན་ཐག་ཆོད་ཀྱི”བསམ་ཕྱོགས་ཨུ་ཚུགས་ཅན་ཞིག་ཡོད་པ་ལས། བོད་ཀྱི་སྒྱུ་རྩལ་པས་དེང་རབས་ཀྱི་སྒྱུ་རྩལ་ལྟ་བ་དང་། བྱེད་ཐབས་བཅས་བོད་རང་གི་མི་ཆོས་ཡུལ་ལྗོངས་ནང་འདྲེས་བར་བྱེད་ཐུབ་པ་ནི་བློས་དཔོག་གི་ཡོད་པ་མ་རེད། འགྲེམས་སྟོན་ལ་བཟོ་བཀོད་སྒྱུ་རྩལ་ཡོད་ལ། བོད་རིགས་རི་མོ་བས་རྒྱ་རིགས་ཀྱི་ཞོན་ཤོག་དང་། སྣག་ཚ་སྤྱད་ནས་བོད་ཀྱི་བརྗོད་བྱ་མཚོན་པར་བྱས་ཡོད་པ། མ་ཟད་རྒྱ་རིགས་རི་མོ་བས་ཐང་གའི་སྒྱུ་རྩལ་གྱི་སྐྱ་བྲིས་ལ་ཚོན་མདངས་བྱུགས་པ་སོགས་ཚད་མཐོན་པོའི་ཕུན་ཚོགས་རང་བཞིན་དང་མཉམ་འདྲེས་རང་བཞིན་གྱིས་མཛེས་དཔྱོད་ཀྱི་རྣམ་པར་ཐོལ་བརྒལ་བྱུང་ཡོད་ཅིང་། དེ་དག་གིས་ཕྱི་རྒྱལ་གྱི་ལྟད་མོ་བས་མིག་དབང་འཕྲོག་ཡོད་པ་རེད།
ཧན་ཧྲུའུ་ལི་ཡིས། བོད་རིགས་སྒྱུ་རྩལ་མཁས་ཅན་འདི་དག་གིས་ཐོག་མར་རང་མི་རིགས་ཀྱི་རིག་གནས་ལ་ཤེས་རྟོགས་དང་ངོས་འཛིན་གཏིང་ཟབ་ལོན་ཡོད་པའི་དུས་མཚུངས་སུ་བཅོས་བསྒྱུར་སྒོ་འབྱེད་བྱས་རྗེས་འཛམ་གླིང་ཁྱབ་ཁོངས་ཀྱི་རིགས་མི་འདྲ་བའི་སྒྱུ་རྩལ་གྱི་རྣམ་པ་དང་། སྒྱུ་རྩལ་གྱི་གྲུབ་མཐར་འབྲེལ་འདྲིས་བྱེད་ཐུབ་པ་བྱུང་པས་ན། ཁོ་ཚོས་རང་གི་རིག་གནས་ཀྱི་གནས་ཚད་དང་། རིག་གནས་ཀྱི་རང་རློམ་བརྟན་སྲུང་བྱས་པས་ད་གཟོད་ཕྱི་ཡོང་གྲུབ་མཐའི་ཉིང་བཅུད་བསྡུ་ལེན་བྱེད་ཐུབ་པར་གྱུར་པ་དང་།རང་གི་རིག་གནས་ཀྱི་ངོ་བོར་བསྒྱུར་བ་རེད། དེ་ལྟར་མིན་ཚེ།“ ཕྱིའི་རིག་གནས་ནི་ནམ་ཡང་ཕྱིའི་ཡིན་ལ། གཞན་གྱི་དེ་ནི་མཐར་ཐུག་ཀྱང་གཞན་གྱི་རེད། རིག་གནས་ཀྱི་རང་རློམ་མེད་ཚེ། གཞན་གྱི་དེ་རང་ཕྱོགས་སུ་འགྱུར་མི་སྲིད”ཅེས་དང་།“བོད་ཀྱི་སྒྱུ་རྩལ་མཁས་ཅན་རྣམས་ལ་ཕུན་སུམ་ཚོགས་པའི་རིག་གནས་ཀྱི་རང་རློམ་ཞིག་ཡོད་ངེས་ཏེ། ང་ཚོའི་དམངས་ཁྲོད་སྒྱུ་རྩལ་གྱི་མདུན་ལམ་ནི་འོད་ཟེར་ལྡན་ལ་ཁོད་ཡངས་བ། ལྟད་མོ་བ་ནི་འཛམ་གླིང་ཡོངས་ལ་ཁྱབ་པ་ཞིག་ཡིན་པས། ངེས་པར་དུ་ཏན་ཏན་ཏིག་ཏིག་དང་འབད་བརྩོན་ལྷུར་བྱེད་དགོས་ཤིང་། སྒྱུ་རྩལ་ནི་མཇུག་མཐར་སྤུས་ཚད་ལ་བརྟེན་དགོས་པས་ངེས་པར་དུ་དོན་དེར་ཡིད་ཆེས་བྱེད་དགོས”ཞེས་བརྗོད་བྱུང་།


text:
Wikipedia:ཁོངས་མི་འདུ་རའི་གཞུང་སྒོ་
__བེ་རི་འཇིགས་མེད་དབང་རྒྱལ།
བོད་ཀྱི་མཛངས་མའི་འགྲན་བསྡུར་ནི་ལོ་རྒྱུས་ཀྱི་རང་བཞིན་ལྡན་པ་ཞིག་ཡིན། ཡ་རབས་དང་བཟང་སྤྱོད་ལ་དགའ་བའི་མི་རིགས་འདིས་ཡ་རབས་དང་བཟང་སྤྱོད་ཀྱི་ས་མཚམས་དང་ཚོད་ཐིགས་ག་འདྲ་ཞིག་ལ་བཞག་གི་ཡོད་དམ། མཛེས་པའི་རྣམ་འགྱུར་དང་། སྒེག་པའི་ཉམས་འགྱུར། ལང་ཚོའི་དཔལ་ཡོན། འདོད་པའི་ཟུར་མིག །ལུས་ཀྱི་སྟངས་སྟབས། ངག་གི་འགྱུར་ཁུག །ཡིད་ཀྱི་དུངས་པ། འདི་དག་ཡ་རབས་ཀྱི་ཚེ་སྲོག་དང་། བཟང་སྤྱོད་ཀྱི་རྣམ་ཤེས་ལ་ཁྲམ་རིས་འདེབས་བྱེད་ཀྱི་མཚོན་ཆ་ཡིན་ནམ། ཡང་ན་མི་རིགས་ཤིག་གི་ཆོས་འདོད་ཐར་ནོར་བཞིའི་ཆ་ལག་ཏུ་གཏོགས་པའི་རིག་གཞུང་ཞིག་ཡིན། དྲི་བ་འདིས་མཚམས་སྦྱོར་བྱས་ནས་སྐྱེས་བུའི་ལུས་ཀྱི་རྣམ་འགྱུར་དང་། ངག་གི་འགྱུར་ཁུག །ཡིད་ཀྱི་དྲན་ཁ་གསུམ་ཀ་མི་རིགས་ཀྱི་ཚེ་སྲོག་དང་འབྲེལ་བའི་སྒྱུ་རྩལ་གྱི་ཆ་ལག་རྩ་ཆེ་ཞིག་ཡིན་པ་དེ། དངོས་ཡོད་ར་སྤྲོད་དང་། ལོ་རྒྱུས་རྒྱབ་ལྗོངས་སུ་བྱས་ནས་དྲིས་ལན་དོན་ཕྲན་གཉིས་ཞུ་འདོད་བྱུང་།
གཅིག། རྒྱལ་པོ་ལ་དཔོན་པའི་ཉམས་དང་དམག་དཔོན་ལ་དཔའ་བའི་ཉམས། འབྱོར་ལྡན་པ་ཕྱུག་པོའི་ཉམས་དང་དབུལ་པོ་ལ་འཕོང་པའི་ཉམས། བླ་མ་ལ་བྱམས་པའི་ཉམས་དང་བཙུན་པ་ལ་ངེས་འབྱུང་གི་ཉམས། སྔགས་པ་ལ་རྟོགས་པའི་ཉམས་དང་རྟོགས་ལྡན་ལ་གྲུབ་པའི་ཉམས། མཛེས་མ་ལ་སྒེག་པའི་ཉམས་དང་སྐྱེས་པ་ལ་ཕོ་ཡི་ཉམས་ཏེ། མདོ་བསྟན་བཅོས་དང་འཇིག་རྟེན་ལུགས་ཀྱི་བསྟན་བཅོས་གཉིས་ཀའི་ནང་དུ། ཉམས་ཀྱི་ཆ་འདི་དག་རིག་པའི་གནས་སུ་བགྲངས་ནས་གསུངས་ཤིང་། རིག་པའི་གནས་དེ་དང་འབྲེལ་བའི་ཆ་ལུགས་གོས་སྟབས་དང་། འགྲོ་འདུག་སྤྱོད་གསུམ། ཟ་ཉལ་གཏོང་གསུམ་གྱིས་མཚོན་པའི་ཉམས་འགྱུར་རེ་རེ་བཞིན། མི་རིགས་རང་རང་གི་རྣམ་པ་མཚོན་བྱེད་དུ་བགྲང་རུང་བས། དེས་ན་གོང་གསལ་ཉམས་དེ་དག་མི་རིགས་ཤིག་ལ་དགོས་ན་དགོས་མཉམ་དང་འདོར་ན་འདོར་མཉམ་ཞུ་རྒྱུ་ལས། ཡ་རབས་དང་བཟང་སྤྱོད་ཀྱི་དར་ཆ་འཕྱར་ནས་རིག་གཞུང་གི་ཆ་ལག་ཅིག་རྡུང་བརྡེག་གཏོང་ན་འོས་ཤིང་འཚམ་པ་ཞིག་མ་རེད། འཛམ་གླིང་ཤར་ནུབ་གང་སར་ཆེས་སྙན་པའི་སྐད་གྲགས་འབར་དང་འབར་བཞིན་པའི་ “ཧོ་ལི་ཝོ་ཊི” གློག་བརྙན་འཁྲབ་སྟོན་དང་། “གྱོན་ཆས་ཁྱབ་བསྒྲགས་ཀྱི་འཁྲབ་སྟོན་” ནང་གི་བུད་མེད་བརླ་ཤ་དང་ནུ་ཤ་བརྗེན་པར་བསྟན་མཁན་དེ་དག །མཛེས་པའི་ཉམས་དང་སྒེག་པའི་སྒྱུ་རྩལ་གྱི་ཆེ་བ་བསྟན་སྟངས་དང་། ལང་ཚོའི་རིན་ཐང་རྣམ་པར་མངོན་པའི་སྒྱུ་རྩལ་གྱི་ཆ་ལག་བྱེ་བྲག་པ་ཞིག་འབུར་དུ་བཏོན་པས། གློག་བརྙན་དེ་དག་ཀྱང་རིན་ཐང་ལྡན་པའི་ལྟད་མོའི་རྣམ་གྲངས་ཤིག་ཆགས་པ་རེད། དོན་དངོས་ཐོག་འཁྲབ་སྟོན་པ་དེ་དག་སྐུ་སྤྱོད་ཐོག་ཕུལ་བྱུང་དྭངས་གཙང་གི་ཡར་ཐོན་ཅན་ཁོ་ན་ལས། བྱ་སྤྱད་ཐ་ཤལ་སྤེལ་མཁན་ཡ་རབས་བཟང་སྤྱོད་ཀྱི་ཚེ་སྲོག་ལ་རྨ་ཁ་བཟོ་མཁན་ཀུན་སྤྱོད་ཀྱི་ཉེས་ཅན་པ་དེ་འདྲ་མ་རེད། ཐུགས་ཡིད་མ་ཆེས་ན་དེ་ཚོའི་ལོ་རྒྱུས་རེ་རེ་བཞིན་དྲྭ་རྒྱ་ལ་གཟིགས། དེས་ན་མི་རིགས་ཤིག་གི་མཛེས་མཛངས་སྒེག་ཉམས་དང་། དེ་འབྲེལ་ཟས་གོས་གནས་སོགས་ཀྱི་རྣམ་པ་མཚོན་པའི་རིགས་གཞུང་གི་ཆ་ལག་འདི། དགོས་ངེས་པའི་རིག་གཞུང་གི་ཆ་ལག་ཅིག་ཏུ་ངོས་འཛིན་གནང་ན་ཧ་ཅང་རན།
གཉིས། མེས་པོའི་ཡིག་ཚང་དང་བཙན་པོའི་རྒྱལ་རབས་ནང་དུའང་མཛངས་མའི་འགྲན་བསྡུར་འདི་བྱུང་མྱོང་བ་མ་ཟད། བོད་བཙན་པོའི་ཁྲོད་ནས་ཆོས་རིག་གཉིས་ཀའི་ཐོག་བཀའ་དྲན་གཞན་ལས་ཆེ་བའི་ཆོས་རྒྱལ་མེས་དབོན་ཁྲི་སྲོང་ལྡེའུ་བཙན་གྱི་སྐབས། སློབ་དཔོན་པདྨའི་ལམ་སྟོན་དང་། བཙན་པོ་རང་གི་བཀའ་བཀོད་འོག །གཞུང་འབྲེལ་རང་གི་ཐོག་ནས་བོད་ཀྱི་མཛངས་མའི་འགྲན་བསྡུར་གྱི་ལས་འགུལ་སྤེལ་ཡོད། དེ་ཡང་དམ་པའི་ལྷ་ཆོས་དང་འཇིག་རྟེན་མི་ཆོས་རིང་ལུགས་གཉིས་ཀའི་ལམ་ནས་ལས་འགུལ་དེ་ལག་བསྟར་བྱས་ཏེ། སྐབས་དེར་བོད་ཀྱི་བུ་མོའི་ཁྲོད་ནས་མཛེས་མ་ཨང་དང་པོ་དེ་ “ཕོ་ཡང་བཟའ” ལ་ཐོབ་ཡོད། དེ་ཡང་དམ་པའི་ལྷ་ཆོས་ལམ་ནས་ཞུས་ནས་བོད་དུ་རང་བྱུང་འབྱུང་བ་དང་སྲོག་ཆགས་ཀྱི་གནོད་བཟློག་ཆེད་སྒྲོལ་མ་དང་རིག་བྱེད་མའི་སྐུ་བརྙན་གསར་བཞེངས་ཀྱི་དཔེ་བལྟ་སར་བྱས་པས། ལོ་རྒྱུས་ཐོག་ནམ་ཡང་ཟུབ་ཐབས་མེད་པ་ཞིག་ཡིན། འཇིག་རྟེན་མི་ཆོས་ཐོག་ནས་ཞུས་ན། ཕོ་ཡང་བཟའ་སྐབས་དེའི་བོད་ཀྱི་བླ་ན་མེད་པའི་དབུ་ཁྲིད་བཙན་པོ་ཁྲི་སྲོང་རང་ཉིད་ཀྱི་གནའ་མར་བསུས་ནས་ཚེ་མཇུག་གཏན་གྲོགས་སྙིང་ཉེ་ཤོས་དེ་ཆགས་པ་ཡང་ལོ་རྒྱུས་ཐོག་ནམ་ཡང་ཟུབ་ཐབས་མེད་པ་ཞིག་ཡིན། གལ་སྲིད་མཛེས་མའི་འགྲན་བསྡུར་གྱི་ལས་འགུལ་འདི་ཡ་རབས་དང་བཟང་སྤྱད་ཀྱི་རྒྱ་ལས་འགོང་པའི་བྱ་སྤྱོད་ཐ་ཤལ་བ་ཞིག་ལ་བརྩིས་ན། གོམ་པ་ཁ་ཤས་ཕྱིར་གཤིབས་རྒྱབ་ནས་བཀའ་ཐང་སྡེ་ལྔ་ལ་བསྐྱར་ཞིབ་དགག་བཞག་གི་དབུ་ཁྱུད་གསར་པ་ཞིག་འབྲི་ན་མ་གཏོགས། ཆུ་མགོ་གངས་དང་ཆོས་མགོ་སངས་རྒྱས་ཀྱི་དཔེ་ལྟར་ལོ་རྒྱུས་ཀྱི་རྒྱུད་ཁུངས་དུས་རབས་བརྒྱད་པར་ཟུག་ཡོད།
མཁས་པའི་ཉམས་དང་བཙུན་པའི་སྤྱོད་པ་ཟུང་།།
གང་ཟག་སྒེར་གྱི་མི་ཚེའི་གནད་དོན་ཏེ།།
མི་རིགས་ཤིག་ལ་དགོས་པའི་ཆ་ལག་གཞན།།
རྡུང་བརྡེག་གཏོང་པ་སྐབས་དང་ཨེ་འཚམ་གཟིགས།།
2015.6.3.


text:
འབྲེལ་ཡོད་གསར་འགྱུར་སྣ་ཚོགས་ལས་རྒྱུས་ལོན་བསྡོམས་རྩིས་བྱས་པ་ལྟར་ན། ཉིས་སྟོང་བཅུ་བཞི་ལོར་བོད་ནང་གི་རྩོམ་རིག་དང་སྒྱུ་རྩལ་ལས་དོན་ཐད་གྲུབ་འབྲས་བཅུ་ལེགས་པོ་བླངས་ཡོད་ལ། དེ་ཡིས་བོད་ཀྱི་བསམ་བློ་ཤེས་རིག་གསར་སྤེལ་དང་། ཁྱབ་བརྡལ། རམ་འདེགས་ཀྱི་ནུས་པ་བླ་ལྷག་གིས་ཐོན་ཡོད་པ་རེད། གྲུབ་འབྲས་དང་གཟེངས་རྟགས་དེ་དག་གཤམ་དུ་མདོར་བསྡུས་ཤིག་ངོ་སྤྲོད་བྱ།
གཅིག བོད་ཀྱི་སྐྱེས་མའི་རྩོམ་པ་པོའི་དཔེ་ཚོགས་མཚོ་སྔོན་མི་རིགས་དཔེ་སྐྲུན་ཁང་གིས་པར་སྐྲུན་འགྲེམ་སྤེལ་བྱས་པ་དང་། ད་ལོར་པར་སྐྲུན་གནང་བའི་བུད་མེད་རྩོམ་པ་པོའི་དཔེ་ཚོགས་སུ། དཔལ་མོ་ལགས་ཀྱི《དཔྱིད་ཀྱི་དཔལ་མོ》དང་ཚེ་རིང་དབྱངས་སྐྱིད་ལགས་ཀྱི《མི་ཚེའི་འགྲུལ་བཞུད》ཁ་བ་ལྷ་མོ་ལགས་ཀྱི《ཁ་བའི་རྣ་ཆ》མཚོ་ལགས་ཀྱི《སེམས་པ་བཞུད་པའི་དབྱངས》རྟོགས་སད་ལྷ་མོ་ལགས་ཀྱི《བོད་པའི་བུ་མོ》བཅས་པར་སྐྲུན་འགྲེམ་སྤེལ་གནང་འདུག འདི་ཡིས་བོད་ཀྱི་བུད་མེད་རྩོམ་མཁན་གྱི་དཔུང་སྡེ་རྒྱ་བསྐྱེད་དང་། བུད་མེད་རྩོམ་རིག་གསར་རྩོམ་ལ་ཤུགས་སྣོན་པར་སྐུལ་འདེད་ཀྱི་ནུས་པ་བསྐྲུན་ཡོད་པ་རེད།
གཉིས། བོད་ཀྱི་སྐྱེས་མའི་རྩོམ་པ་པོ་མཁར་མོ་རྒྱལ་གྱིས་བོད་ཡིག་གི་ལམ་ནས་བརྩམས་པའི་བརྩམས་སྒྲུང་རིང་མོ《ཕྱུར་བ》ཞེས་པ་སི་ཁྲོན་མི་རིགས་དཔེ་སྐྲུན་ཁང་གིས་པར་སྐྲུན་འགྲེམ་སྤེལ་བྱས་པ་དང་། དེ་ནི་བོད་ཀྱི་བུད་མེད་ཀྱིས་བོད་ཡིག་ལམ་ནས་བརྩམས་གནང་མཛད་པའི་ཐོག་མའི་བརྩམས་སྒྲུང་རིང་མོ་རེད།
གསུམ། བོད་ཀྱི་འཁྲབ་ཁྲིད་པ་པད་མ་ཚེ་བརྟན་གྱི་བརྩམས་ཆོས《གཡང་མདའ》ཞེས་པ་ཕབ་སྐྲུན་ལེགས་འགྲུབ་བྱུང་བ་དང་། ཀྲུང་གོའི་ཧྲང་ཧེ་རྒྱལ་སྤྱིའི་གློག་བརྙན་དུས་ཆེན་སྟེང་ཕུལ་བྱུང་བརྙན་ལེན་པའི་བྱ་དགའ་དང་། ཧོ་ལེ་བུའུ་ཀྲུང་གོ་དང་ཨ་རིའི་གློག་བརྙན་དུས་ཆེན་དུ་བདམས་ཐོན་བྱ་དགའ་། རྒྱལ་སྤྱིའི་ལུས་རྩལ་གློག་བརྙན་དུས་ཆེན་སྟེང་འཇའ་ཚོན་རྟགས་མའི་བྱ་དགའ། སྐབས་བཅུ་དགུ་བའི་ཧྥུའུ་ཧྲན་གློག་བརྙན་དུས་ཆེན་དུ་ཡ་གླིང་སྒེའུ་ཁུང་གི་ཚན་པའི་ནང་བདམས་ཐོན་བྱ་དགའ་སོགས་གཟེངས་རྟགས་མང་པོ་ཐོབ། བོད་ཀྱི་གློག་བརྙན་ལས་དོན་གྲུབ་འགྲས་མངོན་གསལ་བླངས།
བཞི། བོད་ཀྱི་སྙན་ངག་དུས་དེབ《གངས་རྒྱན་མེ་ཏོག》བསྐྲུན་ནས་ལོ་འཁོར་ཉི་ཤུ་འཁོར་བའི་དཔེ་ཚོགས་ཆེན་མོ་དང་། གངས་རྒྱན་མེ་ཏོག་དུས་དེབ་ཀྱི་རྗེས་དྲན་ཆེད་སྒྲིག་དུས་དེབ་བཏོན། འདི་ལས་གངས་རྒྱན་མེ་ཏོག་དུས་དེབ་ཀྱིས་བོད་ཀྱི་དེང་རབས་སྙན་ངག་གསར་རྩོམ་ཐད་བྱས་རྗེས་གསུབ་མེད་བཞག་པ་མཚོན།
ལྔ། བོད་ཀྱི་སྐྱེས་མའི་སློབ་ཆེན་སློབ་མ་བདུད་རྩི་སྐྱིད་ཀྱིས་འཁྲབ་གཞུང་བྲིས་ཤིང་འཁྲབ་ཁྲིད་བྱས་པའི་གློག་བརྙན་ཐུང་བ《གངས་འདབས་ཀྱི་ཤུག་སྡོང་ཁེར་སྐྱེས》ཞེས་པར། ཀྲུང་གོའི་ཁྲུང་ཆིན་ན་གཞོན་གློག་བརྙན་སྒྱུ་རྩལ་དུས་ཆེན་སྟེང་དཔྱད་འདེམས་བྱ་དགའ་ཆེན་མོ་དང་། ཕུལ་བྱུང་གཏམ་རྒྱུད་ཀྱི་བྱ་དགའ་ཐོབ་པ་དང་། ཨ་རུའི་ཅིག་ཅིན་ཧྲན་ཡ་གླིང་སློབ་ཆེན་པའི་གློག་བརྙན་ཐུང་བའི་དུས་ཆེན་སྟེང་ཕུལ་བྱུང་གཏམ་རྒྱུད་དང་། ཕུལ་བྱུང་སྐྱེས་པའི་གཙོ་འཁྲབ་པའི་བདམས་ཐོན་བྱ་དགའ་དང་། པེ་ཅིན་རྒྱལ་སྤྱིའི་སློབ་ཆེན་པའི་གློག་བརྙན་ཐུང་བའི་དུས་ཆེན་སྟེང་ཕུལ་བྱུང་གཏམ་རྒྱུད་ཀྱི་དངུལ་གྱི་རྟགས་མ་ཐོབ། འདི་ནི་བོད་ཀྱི་སློབ་ཆེན་སློབ་མའི་ཁྲོད་དུ་བུད་མེད་གློག་བརྙན་འཁྲབ་ཁྲིད་པར་གཟེངས་རྟགས་ཐོབ་པ་ཆེས་ཐོག་མ་ཡིན།
དྲུག བོད་ཀྱི་ན་གཞོན་བརྩམས་སྒྲུང་བ་ལྷ་བྱམས་རྒྱལ་གྱི་བརྩམས་སྒྲུུང་རིང་མོ《བོད་ཀྱི་གཅེས་ཕྲུག》ཅེས་པ་ཉི་ཧོང་གི་ཡིག་རིགས་སུ་བསྒྱུར་ནས་པར་སྐྲུན་འགྲེམ་སྤེལ་བྱས་པས། འདི་ནི་ཉི་ཧོང་སྐད་དུ་བསྒྱུར་བའི་བོད་ཀྱི་ཐོག་མའི་བོད་ཡིག་གི་བརྩམས་སྒྲུང་རིང་བོ་རེད།
བདུན། བོད་ཀྱི་སྙན་ངག་པ་དང་འཁྲབ་སྟོན་པ་གྲགས་ཅན་ཞི་བདེ་ཉི་མས་བརྩམས་གནང་མཛད་པའི་ལེའུ་བརྒྱད་དང་ཐིག་ཕྲེང་བཞི་བརྒྱ་དྲུག་ཅུ་ཅན་གྱིས་སྙན་རྩོམ་རིང་མོ་《གངས་ལྗོངས་སྨོན་ལམ་ཆེན་མོ》གངས་རྒྱན་མེ་ཏོག་སྟེང་བཀོད་པ་དང་། སྙན་རྩོམ་ལས་བོད་ཀྱི་སྲོལ་རྒྱུན་དང་དད་འདུན་ཐད་ལ་བསམ་གཞིགས་རིང་མོ་བཏང་ཡོད་ལ། ཀློག་མཁན་ཁྲོད་གྲགས་འགུལ་དང་ཤན་ཤུགས་ཀྱི་ནུས་པ་ཆེན་པོ་ཐོབ་པ་དང་། 《གངས་རྒྱན་མེ་ཏོག》སྟེང་ཆེད་བསྒྲིག་དཔྱད་གཏམ་སྤེལ་ནས་སྙན་རྩོམ་འདིའི་ཐད་ལ་བླངས་པའི་བསམ་བློ་དང་། སྒྱུ་རྩལ་ཐད་གདེངས་འཇོག་ཚད་མཐོན་པོ་བྱས་པ་དང་། སྙན་རྩོམ་འདིའི་རྒྱ་འགྱུར་མ《ཉིས་སྟོང་བཅུ་བཞི་ལོའི་ཀྲུང་གོའི་སྙན་རྩོམ་ཉིང་བཏུས》ཀྱི་དཔེ་དེབ་ནང་བདམས་ནས། རྩོམ་པ་པོ་པར་སྐྲུན་ཁང་གིས་པར་ཏུ་བསྐྲུན་ནས་འགྲེམ་སྤེལ་བྱས། འདི་ནི་བོད་ཀྱི་སྙན་ངག་པས་བརྩམས་གནང་མཛད་པའི་རྒྱ་ཡིག་གི་སྙན་རྩོམ་རིང་མོ་རྒྱ་ཡིག་གི་དཔེ་དེབ་ཏུ་བདམས་པ་ཐོག་མ་རེད།
བརྒྱད། བོད་ཀྱི་དེང་རབས་སྙན་ངག་གསར་བའི་གྲུབ་མཐའ་མི་རབས་གསུམ་པའི་སྐབས་གསུམ་པའི་འདུ་ཚོགས་མཚོ་སྔོན་རྨ་ལྷོ་ཁུལ་ཐོག་ཏུ་བསྡུས་པ་དང་། མི་རབས་གསུམ་པ་སྤྱིའི་འདོན་ཐེངས་ལྔ་བ་འགྲེམ་སྤེལ་བྱས་པ་དང་། སླད་མར ༡. རྗེས་མར《མི་རབས་གསུམ་པ》ཞེས་པའི་རྩོམ་དེབ་གཞུང་གི་དཔེ་སྐྲུན་ཁང་ནས་དཔར་སྐྲུན་བྱ་རྒྱུར་ནུས་ཤུགས་འདོན་རྒྱུ། ༢. དབྱིན་འགྱུར་ད《མི་རབས་གསུམ་པ》ཞེས་པ་ལོ་ཙཱ་བ་ཆེ་གེ་མོ་ལ་བསྒྱུར་རྒྱུའི་པར་དབང་བསྩལ་བ། ༣. ཚོགས་ཐེངས་རེ་རེ་བཞིན་དེང་རབས་སྙན་ངག་གསར་རྩོམ་མཁན་གྱི་བོད་ཀྱི་སྙན་ངག་པ་བདུན་ལ་སྙན་ངག་པ་དངོས་ཀྱི་མཚན་སྙན་གནང་རྒྱུ།༤. མི་རབས་གསུམ་པའི་འདུ་ཚོགས་སྐབས་རྗེས་མ་བོད་ཀྱི་སློབ་ཆེན་ཁག་ནས་ལོ་རེར་རེས་མོས་སུ་འཚོག་རྒྱུ་ཡིན་ལ། རེབ་འདིའི་ཚོགས་འདིའི་སྟེང་མི་རབས་གསར་བས་ཉིས་སྟོང་བཅུ་བཞི་ལོར་བོད་ཀྱི་སྙན་རྩོམ་ཐད་གྲུབ་འབྲས་ཡོད་པའི་སྙན་ངག་པ་བདུན་བདམས་ཡོད་ལ། དེ་དག་ནི་དཔའ་རྩེ། ཞི་བདེ་ཉི་མ། དཔལ་མོ། ཁྱུང་ཐར་རྒྱལ། གེ་སར། རྨོག་རུ་ཤེས་རབ་རྡོ་རྗེ། ཁ་བ་དཀར་པོ་བཅས་ཡིན་ལ། དེ་ཡིས་བོད་ཀྱི་དེང་རབས་སྙན་ངག་གསར་རྩོམ་གདེང་འཇོག་དང་གསར་རྩོམ་ཐད་སྐུལ་ལྕག་དང་རྒྱུན་འཁྱོངས་བྱེད་པའི་སྒུལ་ཤུགས་ཀྱི་ནུས་པ་ཐོན་ཡོད་ལ།དམངས་ཁྲོད་ཀྱི་འདུ་ཚོགས་འདི་ལྟ་བུས་བོད་ཀྱི་དེང་རབས་སྙན་ངག་གསར་པའི་གསར་རྩོམ་ཐད་འགྲན་རྩོད་དང་། གཞོགས་འདེགས་ཀྱི་ནུས་པ་མི་དམན་པ་ཐོན་ཡོད་པ་རེད།
དགུ། ཉིས་སྟོང་བཅུ་བཞི་ལོའི་སྐབས་གཉིས་པའི་མཚོ་སྔོན་རྩོམ་རིག་བྱ་དགའ་ཚོགས་འདུ་སྟེང་བུད་མེད་རྩོམ་མཁན་མཁར་མོ་རྒྱལ་གྱི་བོད་ཡིག་གི་བརྩམས་སྒྲུང་རིང་མོ《ཕྱུར་བ》ལ་རྩོམ་རིག་བྱ་དགའ་ཐོབ། བརྩམས་སྒྲུང་འདི་ལས་ཕྱི་སྡོད་བོད་མི་ཞིག་གི་མཐོང་ཐོས་དྲན་རེག་གི་ལམ་ནས་བོད་ནང་གི་སྤྱི་ཚོགས་ཀྱི་གནས་སྟངས་ཐད་བསམ་གཞིགས་རྒྱང་རིང་བཏང་བ་ཞིག་ཡིན། བོད་ཀྱི་ལྷུག་རྩོམ་རྩོམ་པ་པོ་གྲགས་ཅན་ཉ་ནག་པ་བ་རེས་ལགས་ཀྱི་བརྩམས་ཆོས་དཔྱད་གླེང་ཚོགས་འདུ་གཏེར་ལེན་ཁ་གྲོང་ཁྱེར་དུ་བསྡུས་པ་དང། ཚོགས་ཐོག་ཏུ་འབྲེལ་ཡོད་རྩོམ་པ་པོ་དང་མཁས་པ། འགོ་ཁྲིད་སོགས་ཞུགས་ནས་ལྷུག་རྩོམ་རྩོམ་པ་པོ་བ་རེས་ཀྱི་གསར་རྩོམ་གྱི་བཞུད་ལམ་ལ་ཕྱི་མིག་དང་། བརྩམས་ཆོས་བསམ་བློ་དང་སྒྱུ་རྩལ་ཐབས་ལམ། བོད་ཀྱི་ལྷུག་རྩོམ་ཐད་བཞག་པའི་གྲུབ་འབྲས་ལ་ཕྱོགས་ཡོངས་ནས་གདེང་འཇོག་ཚད་མཐོན་པོ་བྱས་པ་རེད།
བཅུ། བོད་ཀྱི་སྐྱེས་མའི་གློག་བརྙན་འཁྲབ་སྟོན་པ་བདེ་སྐྱིད་ལ། གློག་བརྙན《མདོ་ལྷོའི་མཛའ་གཞས》ཞེས་པའི་ཁྲོད་ཀྲུང་དབྱང་བརྙན་འཕྲིན་ཁང་གློག་བརྙན་ལེ་ཚན་སྐབས་བཅུ་བཞི་བའི་གློག་བརྙན་པེ་ཧུ་རྟགས་མའི་སྐྱེས་མའི་ཕུལ་བྱུང་འཁྲབ་གཙོ་བའི་བྱ་དགའ་ཐོབ།


text:
སི་ཏུ་ཆོས་ཀྱི་འབྱུང་གནས།
- བྱམས་པ་འཕྲིན་ལས།
སི་ཏུ་ཆོས་ཀྱི་འབྱུང་གནས་ནི་རབ་བྱུང་བཅུ་གཉིས་པའི་ལྕགས་འབྲུག་ (སྤྱི་ལོ་1700) ལོར་སྐུ་འཁྲུངས་ཤིང་། སྔ་རྗེས་སུ་མཁས་ཤིང་གྲུབ་པ་བརྙེས་པའི་བཤེས་གཉེན་དམ་པ་མང་པོའི་དྲུང་དུ་ཐོས་པ་རྒྱ་ཆེན་པོ་བཙལ་ཞིང་། ལྷག་པར་བཀའ་དྲིན་ཅན་གྱི་སློབ་དཔོན་ལུང་རྟོགས་ཡོན་ཏན་འབུམ་གྱིས་ཕྱུག་པ་ཀརྨ་བསྟན་འཕེལ་ཞེས་པ་དང་། མཐའ་ཡས་གཞུང་གདམས་རྒྱ་མཚོའི་ཕ་རོལ་དུ་སོན་པ་དགེ་རྕེ་པཎྜིཏ། གསོ་རིག་ནོར་བུའི་མཛོད་ལ་དབང་བསྒྱུར་པ་ཀརྨ་པ་རང་བྱུང་རྡོ་རྗེའི་སློབ་རྒྱུན་འཛིན་པ། ལྷོ་བྲག་ལྷ་ལུང་མཁན་པོའི་ཡང་སློབ་སྔགས་གྲྭ་ཨེམ་ཆི་ཀརྨ་བསམ་གྲུབ། དེ་བཞིན་མཁས་དབང་འབྲི་གུང་ཆོས་གྲགས་ཀྱི་སློབ་མ་དཀོན་མཆོག་འགྲོ་ཕན་དབང་པོའི་ཞལ་སློབ་ཕུལ་ཕྱིན་དཔོན་ཚང་ཡེ་ཤེས་བཅས་ཀྱི་ཞབས་པད་ཡུན་རིང་དུ་བསྟེན་པས་མདོ་སྔགས་རིག་གནས་ཀུན་པ་མཁས་པར་གྱུར་ཏེ་སི་ཏུ་པཎ་ཆེན་ཞེས་པའི་སྙན་གྲགས་ནས་མཁའི་ཕ་མཐར་ཁྱབ་པ་བྱུང་ངོ་།།
སྐུ་ཚེ་འདིར་བོད་ལྗོངས་དང་། རྒྱ་ནག རྒྱ་གར། བལ་པོ། སིངྒ་ལ་སོགས་ཀྱི་ཡུལ་གྲུར་ཕེབས་ནས་མཁས་པ་མང་པོར་རིག་གནས་ལྔའི་དཀའ་གནད་འདྲི་རྨེད་དང་། ཕྱོགས་མཚུངས་ས་ཁུལ་དེ་དག་གི་གསོ་རིག་མན་ངག་ལག་ལེན་དང་བཅས་པའི་ཁུངས་མང་པོ་ཉམས་བཞེས་གནང་བས་མཚོན་བོད་ཀྱི་རིག་གནས་དང་། སྨན་དཔྱད་ཡར་རྒྱས་ཀྱི་ཆེད་དུ་སྐུ་ངལ་མང་པོ་ཁྱད་བསད་གནང་བའི་སྐོར་ནི་བརྗོད་པའི་ཡུལ་ལས་འདས། རང་ཅག་བོད་དང་། ཁམས་ཕྱོགས་ནས་བཤད་ན། སྐབས་དེར་གྲགས་ཆེ་བའི་བླ་མ་ཀརྨ་ཆོས་དབང་དང་། དགེ་སློང་དཔལ་གྲུབ། དགེ་བཤེས་བསྟན་འཛིན་ཕུན་ཚོགས(1)ནི་རྨ་ཐི་སོགས་ཚེ་རིག་འཛིན་པ་ཐམས་ཅད་ལ་སྐུ་དངོས་ཀྱིས་བཀའ་འདྲི་དང་། བརྡར་ཤ་བཅད་ནས་བོད་ཀྱི་གསོ་རིག་ཡར་རྒྱས་གོང་འཕེལ་འགྲོ་རྒྱུར་མི་ནུབ་པའི་མཛད་རྗེས་རླབས་ཆེན་བཞག ལྷག་ཏུ་རྗེ་ཉིད་ཀྱིས་སྔ་ཕྱིར་ཡུལ་ཕྱོགས་མང་པོར་ཕེབས་པ་དང་། སློབ་དཔོན་གོང་མ་རྣམས་ཀྱི་ཕྱག་བཞེས་མན་ངག དེ་བཞིན་ལོ་མང་རིང་ནད་པའི་འགྲོ་དོན་སྐྱོང་བཞིན་བཞུགས་དུས་ཀྱི་མྱོང་བྱང་རྣམས་གཅིག་ཏུ་བསྡུས་ནས་སྨན་གྱི་སྐོར་གྱི་གསུང་ཐོར་བུ་དཀར་ཆག་ཐ་བར་པོད་གཅིག་ཡོད་པ་དེའི་ནང་ཐུན་མོང་མ་ཡིན་པའི་གདམས་པ་སྣ་ཚོགས་ཡོད་པ་དང་། ད་དུང་རྒྱ་ནག་ཏུ་ཕེབས་སྐབས་ཀྲུང་དབྱི་མཁས་པའི་ཉམས་མྱོང་མང་པོ་བསྡུ་ལེན་མཛད་རིགས་ཀྱང་ཟིན་བྲིས་སུ་འགོད་གནང་མཛད་པའི་ཁར། རྒྱ་ནག་གི་འགྱུར་རྩ་མདོ་ཤིན་ཏུ་རྒྱས་པ་ཞིག་ཀྱང་ཕྱིས་སུ་ཤིང་པར་ལ་འཁོད་འདུག གཞན་ཡང་སི་ཏུའི་མིག་འབྱེད་ལག་ལེན་དང་། དངུལ་ཆུ་བཙོ་བཀྲུའི་ཟིན་བྲིས་སོགས་སྨན་དཔེ་རྣམས་ལ་ཕྱིས་བྱུང་སྨན་པ་ཀུན་གྱིས་སྤྱི་བོའི་གཙུག་ཏུ་བཀུར་ནས་ཡིད་ཆེས་གདེང་འཁེལ་དང་ཤིན་ཏུ་གཙིགས་ཆེ་བར་བྱེད།
སྐུ་ཚེའི་སྨད་ལ་དཔལ་སྤུངས་ཆོས་འཁོར་གླིང་དུ་བཅུ་ཕྲག་རིག་པའི་བཤད་གྲ་འཛུགས་གནང་དང་། སྐུ་དངོས་ཀྱིས་གཙོ་སྐྱོང་གནང་བར་བརྟེན་སློབ་མ་མཁས་པ་དབོན་ཀརྨ་ངེས་ལེགས་བསྟན་འཛིན་དང་། ཁམས་སྤྲུལ་ཆོས་ཀྱི་ཉི་མ། འབྲུག་བདེ་ཆེན་ཆོས་འཁོར་གྱི་ཡོངས་འཛིན་འཇམ་དཔལ་དཔའ་བོ། སྡེ་དགེ་རྒྱལ་པོ་བསྟན་པ་ཚེ་རིང་སོགས་མང་དག་ཅིག་བྱུང་། དེ་ལ་བརྟེན་ནས་ཀོང་སྤྲུལ་ཡོན་ཏན་རྒྱ་མཚོས་《ཤེས་བྱ་ཀུན་ཁྱབ་ཀྱི་མཛོད་》ཅེས་པའི་ནང་། ཀུན་གཟིགས་ཆོས་ཀྱི་འབྱུང་གནས་ཉིད་གསོ་བ་རིག་པ་ལ་སྔོན་སྦྱངས་སད་པ་ལྟ་བུས་ཀློང་བརྡོལ་གྱིས་ཁྱད་པར་དུ་མཁས་པར་གྱུར་ཅིང་། ཟུར་མཁར་ཕྱི་མའི་སློབ་བརྒྱུད་དཔོན་ཚང་ཡེ་ཤེས་དང་། འཕགས་ཡུལ་ནུབ་ཕྱོགས་ཕྲེང་གེའི་སྨན་པ་ཨེ་ཏྲོ་སེ། རྒྱ་ནག་གི་སྨན་པ་མཁས་པ་རྣམས་ལས་བཤད་རྒྱུན་དང་། དཀའ་གནད་འདྲི་མོལ་གྱིས་གཏན་ལ་ཕབ་སྟེ། སྨན་གྱི་བླ་མ་གཉིས་པའི་གོ་འཕང་བརྙེས། སློབ་མ་མཁས་པ་མང་དུ་བྱོན་ཞིང་། ད་ལྟའི་བར་བཤད་པ་དང་། ལག་ལེན་གྱི་རྒྱུན་མ་ཉམས་པས་བརྒྱུད་འཛིན་རྣམས་ཀྱང་སྨན་པ་གཞན་ལས་ཁྱད་པར་འཕགས་པ་ཡོང་སུ་གྲགས་པས་མཚོན། ཞེས་གསུངས་པ་དོན་དུ་གནས། དཔེར་ན་རྗེ་འདིའི་ཞལ་སློབ་གྲས་སྡེ་དགེ་བསྟན་པ་ཚེ་རིང་ཞེས་པས་ཁམས་ཕྱོགས་སུ་གསོ་རིག་གོང་འཕེལ་ཡོང་ཆེད་སྔ་སོར་མི་དབང་སངས་རྒྱས་རྒྱ་མཚོས་ཞུས་དག་དང་། ལེགས་བཅོས་མཛད་པའི་ལྷ་ལྡན་པོ་ཏཱ་ལའི་རྒྱུད་བཞི་པར་མ་དང་བེེ་སྔོན་འདི་ཉིད་ཡིད་རྟོན་པའི་གནས་སུ་གཟིགས་ཏེ་འདི་ཉིད་ལས་འབྲུ་ལེན་གྱི་ཕྱི་མོ་བྱས་ཏེ་རབ་བྱུང་བཅུ་གཉིས་པའི་ཆུ་གླང་(སྤྱི་ལོ་1733)ལོ་པར་དུ་བསྐྲུན་པར་བརྟེན་རྒྱ་ཁྱབ་གང་སར་ཁྱབ་སྤེལ་ཤིན་ཏུ་ཆེ་བ་བྱུང་བ་དང་། རྗེས་སུ་རབ་བྱུང་བཅུ་དྲུག་པའི་ཆུ་ཁྱི་(སྤྱི་ལོ་1982)ལོར་བོད་ལྗོངས་མི་དམངས་དཔེ་སྐྲུན་ཁང་ནས་སྐྱེ་འགྲོའི་བདེ་རྩར་དགོངས་བཞེས་བླ་ན་མེད་པས་མཚོ་སྔོན་དུ་སྡེ་དགེའི་རྒྱུད་བཞི་དང་བེེ་སྔོན་པར་མ་གཞིར་བཟུང་ནས་ངོ་མཚར་འཕྲུལ་གྱི་འདུ་བྱེད་ལས་ལྕགས་པར་དུ་བསྐྲུན་ཏེ་པར་འདེབས་རྒྱ་ཆེར་མཛད་པ་དང་འབྲེལ་བོད་ལྗོངས་དང་། མཚོ་སྔོན། ཀན་སུའུ། སི་ཁྲོན། ཡུན་ནན་ལ་སོགས་པའི་བོད་རིགས་ས་ཁུལ་དུ་འགྲེམས་སྤེལ་གནང་བས་སླར་ཡང་བོད་ཀྱི་གསོ་རིག་ཡར་ཟླའི་དཔལ་ལ་འགྲན་པའི་བཀའ་དྲིན་བླ་ལྷག་ཏུ་ཆེ།།
མཆན་བུ།
(1) དེའུ་དམར་བསྟན་འཛིན་ཕུན་ཚོགས་ཀྱི་མཚན་ཡིན།
- འདི་ནི་མཁས་དབང་བྱམས་པ་འཕྲིན་ལས་ཀྱིས་བརྩམས་པའི་དཔེ་དེབ་《གངས་ལྗོངས་གསོ་རིག་བསྟན་པའི་ཉིན་བྱེད་རིམ་བྱོན་གྱི་རྣམ་ཐར་ཕྱོགས་བསྒྲིགས་》ནས་ཟུར་འདོན་ཞུས།
མཐའ་མའི་འདོན་ཐེངས་།: 06.11.2017 ཉིན། 9:23 AM<< སྔ་མ།


text:
༄༅། ། བསྟན་བཅོས་བཟང་བོ་མི་ཚེ་གཏན་གྱི་གྲོགས།
ལྕགས་ཐར་རྒྱལ། [ཟི་ལིང]
མི་དང་སྲོག་ཆགས་གཞན་གྱི་མི་འདྲ་བའི་ཁྱད་པར་གཙོ་བོ་ནི། མི་དག་ལ་སྔོན་གོམས་བག་ཆགས་ཀྱི་དབང་གིས། སྐད་ཆ་ལོབས་ཤིང་བཤད་པའི་ནུས་པ་ཡོད་པ་དང་། རང་ལ་མཁོ་བའི་འཚོ་བའི་ཡོ་བྱད་དག་རང་སྟོབས་ཀྱིས་བཟོ་ཐུབ་པ་བཅས་ཀྱི་ཆ་ན་ཡོད་པས། མི་རྣམས་ཀྱིས་ཐོག་མ་ཉིད་ནས་རང་ཉིད་ཀྱི་ལུས་པོ་དང་རང་གི་འཚོ་བའི་ཐོན་ཁུངས་དང་འབྲེལ་བའི་ཆོས་རྣམས་ལ་བླ་ཐབས་ཀྱིས་མིང་རེ་བཏགས་ཤིང་།
མིང་ལ་བརྟེན་ནས་རང་གིས་ངོས་ཟིན་པའི་ཆོས་དག་ལ་མཚན་མ་རེ་བཏབ་སྟེ། ཤེས་བྱའི་བྱེ་བྲག་རེ་རེ་བཞིན་ཡིད་ལ་བྱ་རུང་དུ་བྱས། སྒྲ་མ་ཡིན་པའི་དབང་ཤེས་གཞན་དག་གི་སྤྱད་བྱའི་དྲི་དང་རོ་དང་གཟུགས་དང་རེག་བྱ་དང་བཅས་པ་སྒྲ་ལྡན་གྱི་མིང་གི་བྱེད་པས་རྣ་ཤེས་ཀྱིས་ཉན་རུང་དུ་བསྒྲུབས་ཤིང་། དེ་ཡི་དབང་གིས་ནང་གི་དབང་བོ་ལྔ་ཡིས་སྤྱད་བྱའི་ཕྱི་ཡི་དོན་རྣམས་ནི་སྨྲ་བྱེད་ཁ་དང་ཉན་བྱེད་རྣ་བ་གཉིས་ཀྱི་སྤྱད་བྱར་བསྡུས་པར་བརྟེན། མི་རྣམས་ཡུལ་གྱིས་བསྐལ་པ་དང་འགྲིམ་འགྲུལ་གྱི་བཀག་རྐྱེན་ལས་བརྒལ་ཏེ། མི་དང་མི་རིགས་གཞན་གྱིས་ཤེས་ཟིན་པའི་ཤེས་བྱའི་རྣམ་གྲངས་མི་འདྲ་བ་བདག་གིར་བཟུང་ཞིང་། རང་གི་ཤེས་བློ་རྒྱར་བསྐྱེད་ཅིང་ཤེས་རིག་གི་སྒྲོན་མེ་རིམ་གྱིས་སྦར་པར་བྱས་ནའང་། ཇི་སྲིད་སྐད་ཆའི་སྦྱོར་བ་མཚོན་བྱེད་ཀྱི་ཡི་གེ་ཞིག་མ་བྱུང་བ་དེ་སྲིད་དུ། སྒྲ་གང་ཞིག་ཡུལ་གྱི་མཐའ་ལ་བསྐྱལ་ཞིང་། དོན་ཅི་ཞིག་དུས་ཀྱི་ཡུན་ལ་ཉར་ཐབས་ནམ་ཡང་མེད་ཕྱིར། བགྲང་བྱ་སྟོང་ཕྲག་ལྔ་ལྷག་གི་གོང་རོལ་ཏུ། གནའ་བོའི་སུའུ་མེར་པའི(苏美尔)ས་ཁུལ་སོགས་སུ་འགྲོ་བ་མིའི་སྐད་ཆའི་སྦྱོར་བ་ཇི་བཞིན་པ་ཟིན་འགོད་བྱེད་སྤྱད་ཀྱི་ཡི་གེ་ཐོག་མར་བྱུང་བ་ནས། མི་རྣམས་ཀྱིས་ཅི་དང་གང་བྱས་པ་ཐམས་ཅད་ཡི་གེའི་གླེགས་བམ་དུ་བཞེངས་པའི་སྲོལ་བྱུང་བས། མི་ཡི་རབས་ལ་བྲི་རུ་རུང་བའི་སྐད་ཆ་དང་། བཀླག་ཏུ་བྱ་བའི་ཡི་གེ་ཡོད་པར་གྱུར་ཏེ། འགྲོ་བ་མིའི་རིགས་ནི་སྲོག་ཆགས་གཞན་ལས་བླ་ན་མཐོ་ཞིང་། རིག་གནས་ཀྱི་ཁོར་ཡུག་ཏུ་འཚོ་ཞིང་གཞེས་པའི་སྤྱི་ཚོགས་ཀྱི་སྒྲིག་སྲོལ་ལ་གནས་པའི་སྲོག་ཆགས་ཁྱད་པར་བ་ཞིག་ཏུ་གྲུབ་སྟེ། ས་ཡི་གོ་ལ་འདི་ཡི་བདག་པོ་དང་། སྲོག་ཆགས་གཞན་གྱི་དབང་སྒྱུར་པ་ཞིག་ཏུ་གྱུར་ཏོ།།
རང་རེའི་ཁ་བ་སྒང་པའི་མི་རིགས་འདི་ལའང་རང་ཉིད་ཀྱི་འཚོ་བའི་ཁོར་ཡུག་དང་མཐུན་པའི་སྐད་ཆའི་སྦྱོར་བ་འཐུས་ཚང་ཞིང་། འཇིག་རྟེན་གྱི་གནས་ལུགས་ཇི་བཞིན་མཚོན་པ། བརྗོད་དོན་གྱི་གཏན་ཚིགས་གསལ་ལ། ཆོས་སྲིད་ཀྱི་དགོས་མཁོ་ཇི་བཞིན་སྐོང་ཐུབ་པའི་སྐད་ཆ་རང་མཚན་པ་ཞིག་བྱུང་ནས་བགྲང་བྱ་ཁྲི་ཕྲག་མང་བོ་འདས་པའི་རྗེས་སུ། གཡུང་དྲུང་བོན་གྱི་བསྟན་པ་དར་ཞིང་འཕེལ་བའི་དགོས་མཁོ་ལས་ཞང་ཞུང་གི་ཡི་གེ་འབྲི་ཀློག་གི་སྲོལ་ཆགས་ཀྱང་། དེ་ནི་གཙོ་བོ་གཏོ་ཆོག་སོགས་སྒྲུབ་མཁན་གྱི་ཤེས་པ་མཁན་དག་གིས་སྤྱད་ཡུལ་ལས། བོད་འབངས་མི་སེར་བྱིངས་ཀྱི་སྤྱད་བྱར་མ་གྱུར་པའི་ཐོག་ཏུ། དེའི་རྗེས་སུ“གཉན་པོ་གསང་བ”ཞེས་པ་བཙན་པོའི་མཆོད་གནས་སུ་བསྟེན་ཅིང་། མ་ཎི་ཡི་གེ་དྲུག་མ་ངག་ཏུ་ཟློ་བའི་གོམས་སྲོལ་རིམ་གྱིས་ཆགས་པ་ནས། སྐུ་གསུང་ཐུགས་ཀྱི་མཆོག་གྱུར་གསུང་གི་རྟེན་ལ་བྱས་ཏེ། རིག་པ་དཔེ་ཆའི་སྡེབ་ལ་ཉར། དཔེ་ཆ་མཆོད་པའི་རྟེན་དུ་བྱས་ཏེ། མར་མེའི་འོད་ཀྱིས་ལོ་ཟླ་དབྱེར་མེད་དུ་མཆོད་ཅིང་བཀུར་པ་ལས། དཔེ་ཆ་དེའི་རིགས་བཀླག་ཨེ་ཐུབ་བལྟ་ཕྱིར་ཡི་གེ་བསླབ་པའི་ལས་ལ་མི་བརྩོན། ཡི་གེ་ཀློག་ཙམ་ཤེས་པ་དག་གིས་ཀྱང་གསུང་གི་བཀླག་གྲངས་གསོག་པ་ལས་དོན་གྱི་གོ་བར་མི་བརྩོན་པར། གསུང་རབ་རི་བོའི་གཏོས་དང་མཉམ་ཡང་། ཡིག་རྨོངས་པ་ས་ཡི་རྡུལ་ལ་འགྲན་པའི་ངང་དུ་འཛམ་བུ་གླིང་འདིར་དཔེ་ཆ་མཛོད་དུ་ཉར་ལ་དགའ་ཞིང་། ཉར་སྤྲས་ལེགས་པོ་བྱེད་ལ་མཁས་པའི་མི་རིགས་ཁྱད་པར་བ་ཞིག་ཏུ་གྲུབ་པས། རིན་ཆེན་རང་ལ་ཡོད་ཀྱང་། རིན་ཐང་བཀོལ་སྤྱོད་མི་ཤེས། དཔེ་ཆ་རྟེན་དུ་ཉར་ཡང་། དེའི་དོན་རྟོགས་མཁན་ཉུང་བའི་ངང་ཚུལ་ལྷུར་བླངས་ཏེ། རིག་གནས་ཕུན་སུམ་ཚོགས་ཀྱང་། རིག་པས་ཡོད་གོ་མི་ཆོད། རིག་པ་ཁྱད་དུ་མཚར་ཡང་། གཞན་ལས་ཁྱད་དུ་མ་ཐོན་པར། རིག་པའི་རྒྱ་མཚོ་སྲུང་བཞིན་བློ་གྲོས་མུ་གེར་བསྐྱལ་ཏེ། གཞན་གྱི་གདོང་ལ་རིག་རིག་མིག་གིས་ལྟ། གཞན་ཟེར་ཇི་བཞིན་ངག་ཏུ་ལྷང་ལྷང་བརྗོད་ཅིང་རྗོད་བཞིན། རིག་གནས་ཀྱིས་ཕྱུག་ཅིང་མུ་གེའི་འཚོ་བ་སྐྱེལ་བའི་ངང་ཚུལ་འདི་ནི་རང་གི་རིགས་ལ་ནམ་ཡང་འཚམ་པ་མ་ཡིན་པས། དམངས་ཡོངས་ཀྱིས་རིག་པའི་གནས་ལ་བསླབ་ཅིང་། མི་ཀུན་གྱིས་དཔེ་ཆའི་དོན་ལ་བརྩོན་པར་བྱའོ།།
དེ་ལ་ཇི་སྐད་དུ།“ཐོས་པ་རྐུན་པོ་ལ་སོགས་མི་འཁྱེར་ནོར་གྱི་མཆོག”ཅེས་སོགས་བསྟན་པ་ལྟར། དཔེ་ཆར་བལྟ་བ་ནི་འཇིག་རྟེན་འདི་རུ་རིགས་རུས་དང་དབུལ་ཕྱུག་གི་ཁྱད་པར་ལ་མི་ལྟོས། དབང་ཐང་དང་ལོ་ཚོད་ཀྱི་དབྱེ་བ་མེད་པར། ནམ་ཞིག་ལ་བསྒྲུབ་འདོད་ན་བསྒྲུབ་ཆོག་ཅིང་། འཕྲལ་ཡུན་ཀུན་ལ་དགེ་ཞིང་རང་གཞན་ཅི་རིགས་ལ་ཕན་པའི་རིག་པ་སྦྱོང་ཞིང་ནུས་པ་གསོ་བའི་ལས་ཀ་ཁྱད་དུ་འཕགས་པ་ཞིག་ཡིན་པས། ཕ་མར་གྱུར་པའི་འགན་འཁྲི་ནི་བུ་ཕྲུག་སློབ་གྲྭ་ལ་མངགས་ཤིང་། བུ་ཕྲུག་སློབ་གྲྭར་འགྲིམ་པའི་དམིགས་ཡུལ་ཡང་མི་ཚེ་ལ་སྙིང་བོ་བླང་བར་རེ་སྟེ། མི་ཚེའི་དོན་སྙིང་ཡི་གེ་ལ་བསླབ་པ་དང་། ཡི་གེ་བསླབ་པའི་སྙིང་བོ་དཔེ་ཆ་ལ་བཅོལ་ཏེ། མཁས་པའི་གསུང་ལ་མཇལ། རིག་པའི་རྒྱ་མཚོར་བསྐྱོད། གནའ་བཟང་དེང་ལ་སྤྱད། གཞན་བཟང་བདག་གིར་བླང་། རང་ལུས་རིག་པ་ཅན་དུ་བསྒྲུབ་ཅིང་། མི་རིགས་རིག་གནས་ལྡན་པར་འབད་པར་བྱ་བ་ནི། མི་རུ་སྐྱེས་པའི་ཕོ་མོ་རྒན་གཞོན་ཀུན་ལ་ཁྱད་པར་མེད་པའི་འགན་འཁྲི་བཟློག་ཏུ་མེད་པ་ཞིག་ཡིན་པར་བཟུང་སྟེ། གང་ཞིག་བལྟ་བྱའི་དཔེ་ཆ་ལ《རྣམ་བཤད་རིགས་པ》ཞེས་པར།“ཉོན་མོངས་དགྲ་རྣམས་མ་ལུས་འཆོས་པ་དང་། །ངན་འགྲོའི་སྲིད་ལས་སྐྱོབ་བྱེད་གང་ཡིན་པ། །འཆོས་སྐྱོབ་ཡོན་ཏན་ཕྱིར་ན་བསྟན་བཅོས་ཏེ། །གཉིས་པོ་འདི་དག་གཞན་གྱི་ལུགས་ལ་མེད”ཅེས་པ་དང་།“བསྟན་བཅོས་ནི་སློབ་མ་འཆོས་པའོ”ཞེས་པ་སོགས་ཀྱིས་བསྟན་པ་བཞིན་དུ། རིག་པ་སྣ་གཅིག་ཡན་ཆད་བསྐྱེད་ཅིང་སྐྱོན་ཆ་སྣ་གཅིག་མན་ཆད་བསྲང་བ་དང་།འཕྲལ་ཡུན་གང་རུང་ལ་ཕན་པ་དང་དགེ་བ་བསྐྱེད་ཅིང་སྒྲ་དོན་གང་ཆར་སྐྱོན་ཆ་མེད་པའི་དཔེ་ཆ་བཟང་བོའི་གྲས་ལ་བལྟ་བ་ལས། དྲ་རྩོམ་ཐན་ཐུན་གྱིས་རིག་པའི་ཁོ་ལག་མི་རྫོགས། འཁྱར་རྩོམ་ངན་ངོན་གྱིས་དགེ་བའི་ས་བོན་མི་འཇོག སྐད་འཕྲིན་ཐུང་ངུས་གཞུང་ལུགས་ཆེན་པོ་མི་ཤོད་ཅིང་། ངག་འཁྱར་ཐན་ཐུན་དང་། རྩོམ་འཆལ་ཧྲལ་ཧྲུལ་གྱི་རིགས་ནི་འགོ་བའི་ནད་དང་། གདུག་པའི་ཟས། དྲི་མ་ངན་པའི་གད་སྙིགས་བཞིན་རྒྱང་དུ་དོར་ཞིང་། གྲོགས་པོ་གཞན་གྱིས་དེ་དང་དེའི་རིགས་ལ་ལྟ་བ་ལའང་ཐབས་ཀྱིས་བཟློག་པར་བྱས་ཏེ། མི་ཚེའི་གཏན་ལ་ཕན་བསྐྱེད་པའི་གཞུང་ལུགས་སོགས་ལ་ལན་གྲངས་བཅུ་ཕྲག་ལྷག་ལའང་ཡང་ཡང་ལྟ་ཞིང་ཡང་ཡང་བསམ། གནས་སྐབས་ཀྱི་མཁོ་བ་ཙམ་སྐོང་བའི་དཔེ་དེབ་ཕལ་བའི་རིགས་ལ་རགས་ཙམ་བལྟས་ཏེ། འཕྲལ་གྱི་གནད་དོན་བསལ་ཞིང་སྐབས་ཀྱི་རེ་བ་རྫོགས་པར་བྱེད་བཞིན། འཕྲལ་དུ་མཁོ་བ་མྱུར་དུ་བཀླག གཙོ་བོར་གྱུར་པ་ཡང་ཡང་མཇལ། བསྟན་དོན་རྒྱས་པའི་བསྟན་བཅོས་དག་གི་སྙིང་བོ་དྲིལ། བསྟན་བྱ་བསྡུས་པའི་དཔེ་ཆ་རྣམས་ལ་གོ་བ་བསྐྱེད་དེ། སྐད་ཡིག་ཅི་ཤེས་ཀྱིས་དཔེ་ཆ་སྣ་ཚོགས་ལ་བལྟ་བའི་གོམས་སྲོལ་ལོབས་པར་བྱའོ།།
དེ་ལྟ་ནའང་ད་ལྟར་དུས་ཀྱི་འཕེལ་འགྱུར་དང་སྤྱི་ཚོགས་ཀྱི་ཁོར་ཡུག་གི་དབང་གིས། བུད་མེད་ཕན་ཚུན་ངོ་འཕྲད་གོས་རྒྱན་བཟའ་བཏུང་བཤད། སྐྱེས་པ་འགའ་རེ་ཐུག་ན་ཤོ་རྒྱག་རྒྱན་འཇོག་གླེང་ཞིང་། སོས་ཁོམ་བག་དལ་ཡོད་ཚེ་ལག་ཏུ་ཁ་པར་འཛིན། གོམ་གང་ཕར་ལ་སྤོ་ན་ཁ་པར་ལག་དང་མི་འབྲལ་ཞིང་། ཐ་ན་བཟའ་མི་ལྷན་འཛོམས་དང་ན་མཉམ་ལྷན་འདུས་ཀྱི་སྐབས་ཀུན་ཏུ་མིག་ཁ་པར་ལ་གཡེང་། ཁ་ཐང་ཆུ་ལ་བྲེལ་བར་མ་ཟད། སློབ་ཁྲིད་དང་ཚོགས་འདུ་སོགས་ཀྱི་སྐབས་སུའང་མཉན་བྱའི་ཁྲིད་ལ་མི་ཉན་ལག་གི་ཁ་པར་རྩེད། བསམ་བྱའི་དོན་ལ་མི་གཞིག་མདུན་གྱི་ཁ་པར་སྣོག་པའི་ནད་ཡམས་རྒན་དར་གཞོན་པའི་ཚོགས་ལ་འཁྱམས་ཏེ། ཁ་པར་མི་གཟུང་མི་ཡི་གྲས་ན་མེད། ལག་ན་བརྩེ་རྒྱུ་མེད་ཚེ་གཞན་གྱིས་ཟུར་ཟ་བྱེད་པའི་གནས་སུ་ལྷུང་བ་ནི། རིག་པའི་དགྲ་དང་། ལམ་གྱི་གེགས། གྲོགས་ཀྱི་གཤེད་དུ་སྣང་བའི་ཕྱིར་ན། ཁ་པར་དང་དྲ་བ་ནི་སོ་གཉིས་དང་ལྡན་པའི་རལ་གྲི་ཞིག་དང་གཉིས་སུ་མ་མཆིས་པར།“ཤེས་རབ་ཀྱི་རལ་གྲི་སོ་གཉིས་མ། །ཤེས་བྱའི་མཁའ་ལ་གདེངས་ཆེ་ན། །རང་མགོ་རྨས་པ་ཨ་ཙ་མ”ཞེས་པ་བཞིན་ཤེས་པར་བྱས་ཏེ། ཡར་ཐེམ་པ་བརྒལ་དུས་དཔེ་ཆར་བལྟ་བ་དང་།མར་ལམ་དུ་འགྲོ་ཚེ་དཔེ་ཆ་ལག་ཏུ་མི་འབྲལ་ཞིང་།ཕུ་ནུ་འདུ་འཛོམས་བྱུང་ན་ལབ་གླེང་གཏམ་གྱིས་འདྲིས་པར་བྱས་ན། བཟའ་ཚང་ནང་མི་འཐོར། གྲོགས་པོ་ཕྱིར་མི་གྱེས། འཁྲིད་བྱ་སེམས་སུ་འབྱོར། བགྲོ་བྱ་ཡིད་ལ་འབབ་པར་འགྱུར་བས། ཁ་པར་སོགས་ནི་སློབ་སྦྱོང་བྱེད་པའི་གྲོགས་སུ་བསྟེན་པ་ལས། རང་གི་ཡོད་ཚད་ཁ་པར་གྱི་ངོས་ལ་བཅོལ་ན། ལང་ཚོ་དོན་མེད་འཛད། རིག་པ་དཔེ་ཆར་ལུས་པས། དགོས་དུས་གྲོགས་མེད། མཁོ་དུས་ཡོན་ཏན་མེད་པ་གདོན་མི་ཟ་ན། དུས་ད་ལྟ་དང་མི་རང་ཉིད་ནས་མགོ་བརྩམས་ཏེ། དུས་ད་ལྟར་དཔེ་ཆར་མི་བལྟ་ནམ་ཞིག་ལ་བལྟ། ད་ལྟ་ནས་དཔེ་ཆར་བལྟས་ཀྱང་འཕྱི་བ་མི་འདུག་ཅེས་པ་སོགས་ཡ་ཧུ་དཱ་པའི་དཔེ་ཀློག་གི་ལྟ་བ་དང་།“ཉི་མ་རེ་ལ་ཚིག་རེ་ཟུངས། །གང་ཞིག་ཉིན་བརྒྱ་སོང་བ་ན། །ཚིག་བརྒྱ་མ་ལུས་ཁོང་དུ་ཆུད”ཅེས་པ་དང་།“རིག་པ་ནངས་པར་འཆི་ཡང་བསླབ། །ཚེ་འདིར་མཁས་པར་མ་གྱུར་ཀྱང་། །སྐྱེ་བ་ཕྱི་མར་བཅོལ་པ་ཡི། །ནོར་ལ་རང་ཉིད་ལེན་པ་འདྲ”ཞེས་པའི་དཔེ་ཀློག་སློབ་སྦྱོང་གི་འདུ་ཤེས་ཡང་དག་བསྐྱེད་ཅིང་། བལྟ་བྱའི་དཔེ་ཆ་ལ་ཡིག་རིགས་ཀྱི་ཞེན་པ་མི་གཟུང་ཞིང་། བསམ་བྱའི་ནང་དོན་ལ་གྲུབ་མཐའི་ཕྱོགས་རིས་མི་འཆང་བར། དཔེ་ཆ་ལེགས་གྲས་ལག་ཏུ་ཆུད་ཚད་ལ་སྐོམ་པ་ཆུ་འདོད་བཞིན་བསྟེན་ན། རང་རེ་རྣམས་ནི་མི་རིགས་རེ་བ་ཅན་དང་རྒྱལ་ཁབ་སྟོབས་འབྱོར་ཅན་དུ་མི་འགྲོ་རང་དབང་མེད་དོ།།
(སྦྲང་ཆར་སྤྱིའི་དེབ་145ལས་བཤུས།)
དྲ་ཚིགས་འདིའི་པར་དབང་གངས་ལྗོངས་ཉི་གཞོན་དྲ་བར་དབང་བས་ཕན་ཚུན་ལ་དབང་བཅོལ་མ་བྱས་གོང་རང་དགར་མི་སྤྱོད་པར་མཁྱེན།
དྲ་ཚིགས་དཔང་རྟགས།蜀ICP备14009601号-1


text:
Friday, May 3, 2013
ཆོས་ཚོགས་དེབ་སྐྱེལ་ཡིག་ཆའི་ཆེད་དུ་འཚོགས་འདུ་བྱས་པའི་ཉིན་མོ།
དེ་རིང་ནི་ངོས་ཀྱི་ཆོས་ཚོགས་འཇམ་དབྱངས་ཆོས་འཁོར་གླིང་འདི་ཉིད་ཨ་རིའི་གཞུང་ལ་དེབ་བསྐྱེལ་བྱས་ནས་ཟླ་བ་གཅིག་ལྷག་སོང་བས་དེའི་ཆེད་དུ་དེ་རིང་ཆོས་ཚོགས་ཀྱི་ཚོགས་གཙོ་ཧར་ཌེའི་དང་། དངུལ་གཉེར་སེའི་ཊེའི་ཧྥིའུ། རྩིས་པ་ཁེའུ་ཡོའུ་བཅས་ཀྱི་མཉམ་དུ་ཉིན་གུང་ཟ་མ་དང་ལྷན་ཀོའུ་རིའུ་ཡའི་ཟ་ཁང་ཞིག་ནང་དུ་འཛོམས་ནས་གྲོས་མོལ་ལྷུག་པོར་བྱུང་། འཆར་གཞི་ལྟར་དུ་བྱས་ན་ཆོས་ཚོགས་དེབ་བསྐྱེལ་གྱི་ཡིག་ཆ་ཟླ་བ་གཉིས་ནང་ཚུད་འབྱོར་བའི་ཚོད་དཔག་བྱེད་ཀྱི་འདུག ཉིན་གུང་ཟ་མ་ཚར་དང་ལྷན་དུ་ང་ཚོ་དགེ་སློབ་ཚང་མ་མཉམ་དུ་རྒྱ་མཚོའི་འགྲམ་དུ་སྤྲོ་འཁྱམས་ལ་སོང་བས་དེ་རིང་གི་གནམ་གཤིས་དེ་སྐྱིད་དྲག་ནས་ཧ་ཅང་སྐྱིད་པོ་བྱུང་། དེ་ནས་ངོས་ཀྱི་སློབ་མ་རྗེན་སེའི་སྐྱེ་སྐར་ལ་ཁེལ་ཡོད་པས་ཨ་མ་སུའི་སིན་དང་ངེད་གཉིས་མ་རའི་ཎ་ཝེར་ནམ་ཟ་ཁང་ཞིག་ནང་དུ་སོང་བས་དད་ལྡན་མ་རྗེན་སེའི་ནས་དེར་སྒུག་འདུག རྗེན་སེའི་ནི་ཨ་མ་སུའི་སིན་གྱི་ཆོས་གྲོགས་ཡག་ཤོས་དང་ངོས་ཀྱི་སློབ་མ་གཉོམ་ཆུང་ཤོས་དང་ཡ་རབ་ཤོས་དེ་ཡིན། ཨ་མ་སུའི་སིན་ངེད་གཉིས་སྔ་ནས་གྲ་བསྒྲིགས་བྱས་པ་ནང་བཞིན་མོ་རང་གི་སྐྱེ་སྐར་གྱི་ལག་རྟགས་སུ་མེ་ཏོག་དང་། ཁ་གཏགས། ཕྲེང་བ་སོགས་སྤྲད་ནས་ངོས་ཀྱི་དགའ་ཤོས་ཝེར་ནམ་ཐུག་པ་ཨང་གྲངས་གསུམ་པ་དེ་མངགས། དགོང་ཟས་ཚར་བ་དང་མཉམ་དུ་འཕྲོད་བསྟེན་གྱི་ཆེད་དུ་མ་རིའི་ཎའི་གླིང་ཁ་ཤིང་ནགས་ཀྱི་གསེབ་ལ་འཁྱམས་ཉུལ་ཆུ་ཚོད་གཅིག་ཙམ་བྱས་ནས་ནང་དུ་འབྱོར་ཞིང་དེ་རིང་གི་ཉིན་ཐོ་མདོར་བསྡུས་དེ་གཏངས་ནས་ཉལ་སར་སོང་ནས་གཉིད་དུ་ཡུར།
Subscribe to: Post Comments (Atom)


text:
དེ་རིང་གི་ཉིན་མོ་འདི་ནི་ཕྱི་ལོ་ ༡༩༥༩ ལོར་བོད་ཀྱི་རྒྱལ་ས་ལྷ་སར་རྒྱ་དམར་གྱི་བཙན་གནོན་ལ་བོད་མིས་ཞི་རྒོལ་བྱས་ནས་མི་ལོ་ལྔ་བཅུ་ང་གཅིག་འཁོར་བ་དང་། ཕྱི་ལོ་ ༢༠༠༨ ཟླ་ ༣ པ་ནས་བཟུང་ཆོལ་གསུམ་བོད་ཀྱི་ས་ཁུལ་ཡོངས་སུ་འཚེ་མེད་ཞི་བའི་གྱེན་ལངས་བྱུང་ནས་ལོ་གཉིས་འཁོར་བ་བཅས་ཀྱི་དུས་ཚིགས་ལ་བོད་མི་རིགས་དང་། རྒྱལ་བསྟན་ཆབ་སྲིད་ཀྱི་དོན་དུ་ལུས་སྲོག་དོར་བའི་དཔའ་བོ་དཔའ་མོ་རྣམས་དང་། སྡུག་སྦྱོང་མནར་གཅོད་མྱོང་བཞིན་པ་བཅས་ཚང་མར་རྗེས་དྲན་དང་། མཆོག་གསུམ་རྒྱལ་བ་རྒྱ་མཚོར་གསོལ་འདེབས་ཞུ་རྒྱུ་ཡིན།
འདས་པའི་ལོ་བཅུ་ཕྲག་དུ་མའི་རིང་དཀའ་ངལ་འགལ་རྐྱེན་ཇི་ཙམ་ཞིག་བྱུང་ཡང་བོད་མི་རིགས་ཀྱི་སྙིང་སྟོབས་དང་། ཆོད་སེམས། ཡ་རབས་བཟང་པོའི་གཤིས་ལུགས་སོགས་བོད་ཀྱི་ཐུན་མིན་ངོ་བོ་རྒྱུན་འཛིན་བྱེད་ཐུབ་པ་མ་ཟད། གཞོན་སྐྱེས་མི་རབས་གསར་པ་རྣམས་ཀྱིས་ཀྱང་བོད་མིའི་བདེན་དོན་འཐབ་རྩོད་རྒྱུན་འཛིན་བྱེད་བཞིན་ཡོད་པ་འདི་ནི་ཆེས་ངོ་མཚར་རྨད་དུ་བྱུང་བའི་གནས་ཚུལ་ཞིག་ཡིན། བཙན་གནོན་འཇིགས་སྣང་འོག་གནས་པའི་གཞིས་ལུས་བོད་མི་ཡོངས་ཀྱི་སྙིང་སྟོབས་དང་ལྷག་བསམ་ལ་དམིགས་བསལ་ཡི་རངས་བསྔགས་བརྗོད་བྱེད་རྒྱུ་ཡིན།
ད་ལྟའི་དུས་སྐབས་འདིར་གནས་སྟངས་ལེགས་ཉེས་གང་ཞིག་གི་འོག་ཏུའང་མི་རིགས་འདྲ་མཉམ་དང་། མི་རིགས་མཐུན་བསྒྲིལ། མི་རིགས་སོ་སོའི་ཐུན་མིན་གྱི་ངོ་བོ་དང།རིག་གཞུང་བཅས་སྲུང་སྐྱོབ་ལ་སྒོ་གང་ས་ནས་འབད་བརྩོན་བྱ་རྒྱུ་ནི་བོད་མི་ཡོངས་ཀྱི་ལས་འགན་ཡིན། བོད་ཀྱི་ས་ཁུལ་ཁག་གི་བོད་རིགས་ལས་བྱེད་རྒན་གཞོན་མང་པོས་ཏང་སྲིད་དམག་གསུམ་གྱི་ལས་གནས་འདྲ་མིན་ནང་ལས་ཁུར་བླངས་ཏེ་བོད་རིགས་མང་ཚོགས་ལ་དངོས་ཤུགས་བརྒྱུད་གསུམ་ནས་ཕན་གྲོགས་གང་ཡོང་བྱས་དང་བྱེད་བཞིན་ཡོད་པ་ཁོང་ཚོའི་ལྷག་བསམ་དང་བྱས་རྗེས་ལ་ཡི་རངས་བསྔགས་བརྗོད་ཡོད། འབྱུང་འགྱུར་བོད་ལ་མིང་དོན་མཚུངས་པའི་རང་སྐྱོང་ཞིག་བྱུང་མཚམས་བོད་ཀྱི་འཛིན་སྐྱོང་དང་འགོ་ཁྲིད་ཀྱི་ལས་འགན་ད་ལྟ་བོད་དུ་ལས་ཀ་བྱེད་བཞིན་པ་རྣམས་ཀྱིས་ཁུར་འགན་རྐང་ལེན་བྱེད་དགོས། དེ་མཚམས་ངོས་ནས་ཆབ་སྲིད་ཀྱི་འགན་དབང་གང་ཡང་བླང་རྒྱུ་མིན་པ་དང་། བཙན་བྱོལ་སྒྲིག་འཛུགས་ཀྱི་སྲི་ཞུ་བ་རྣམས་ནས་ཀྱང་བོད་ནང་ཐོབ་ཐང་ལེན་རྒྱུ་མིན་པ་དེ་སྔོན་ནས་ཡང་ཡང་གསལ་བསྒྲགས་ཟིན་པ་ལྟར། དེ་རིང་ཡང་བསྐྱར་ཟློས་བྱེད་རྒྱུ་ཡིན། ད་ལྟ་བོད་ཀྱི་ས་ཁུལ་ཁག་ཏུ་མཐོ་རིམ་ལས་གནས་སུ་ཡོད་པ་རྣམས་ཀྱིས་གཞུང་སྒེར་ཇི་འོས་ཀྱི་ལམ་ནས་བཙན་བྱོལ་རང་དབང་བོད་མིའི་སྤྱི་ཚོགས་ནང་ལྟ་སྐོར་དང་རྟོག་ཞིབ་སླད་ཡོང་ཐུབ་ན་བྱེས་འབྱོར་མང་ཚོགས་ཀྱི་གནས་སྟངས་དང་མངོན་འདོད་ཤེས་རྟོགས་ཀྱི་དགེ་ཕན་ཡོང་རྒྱུར་བརྟེན་ངོས་ནས་འབོད་བསྐུལ་བྱ་རྒྱུ་ཡིན།
བཙན་བྱོལ་དུ་འབྱོར་བའི་བོད་མི་རྣམས་ཀྱིས་རང་དབང་ཡུལ་ལུང་ཁག་ཏུ་བོད་ཀྱི་ཆོས་དང་རིག་གཞུང་གིས་མཚོན་པའི་རང་གི་ཐུན་མིན་ངོ་བོ་འཛིན་སྐྱོང་སྤེལ་གསུམ་དང་། བོད་དོན་བདེན་པའི་གནས་ཚུལ་དྲིལ་བསྒྲགས། ལྷག་པར་གཞོན་སྐྱེས་ཡོངས་ལ་སྲོལ་རྒྱུན་དང་དེང་རབས་གཉིས་ཀའི་ཤེས་ཡོན་སློབ་སྦྱོང་སྤྲད་དེ་སྲིད་དོན་གྱི་སྐྱབས་བཅོལ་བ་གཞན་དང་མི་འདྲ་བར་ཆོས་སྲིད་གང་ཐད་ནས་གྲུབ་འབྲས་ལེགས་ཐོན་བྱུང་ཡོད། ལྷག་པར་བོད་ཀྱི་ཆོས་རྒྱུད་ཆེན་པོ་བཞི་དང་གཡུང་དྲུང་བོན་བཅས་པའི་དབུ་ཁྲིད་བླ་ཆེན་ཕལ་མོ་ཆེ་བཙན་བྱོལ་དུ་ཕེབས་ཐུབ་པ་བྱུང་སྟེ། རྒྱ་བལ་སོགས་སུ་བཤད་སྒྲུབ་བསྟན་པའི་གནས་གཞི་ཆོས་སྡེ་ཁག་གསར་བསྐྲུན་གནང་བའི་ནང་རབ་བྱུང་ཕོ་མོ་ཁྲི་ཚོ་བརྒལ་བ་རང་དབང་ངང་བཤད་སྒྲུབ་ཆོས་སྤྱོད་ཀྱི་བྱ་བར་གཞོལ་བཞིན་ཡོད་ཅིང་། བོད་ནས་གྲྭ་རྒྱུན་དང་། སློབ་ཕྲུག་གསར་དུ་འབྱོར་རིགས་རྣམས་ལའང་སློབ་གཉེར་གྱི་གོ་སྐབས་བདེ་བླག་ཏུ་ཐོབ་ཐུབ་པ་བྱུང་ཡོད། འཛམ་གླིང་ཤར་ནུབ་གང་སར་བོད་རྒྱུད་ནང་བསྟན་དར་ཁྱབ་སྔར་ན་མ་གྲགས་པ་ཞིག་བྱུང་སྟེ། བོད་དུ་ཉམས་ཆག་སོང་བའི་རྒྱལ་བསྟན་འཛམ་གླིང་འདིའི་ཐོག་རྒྱུན་འཛིན་བྱེད་ཐུབ་པའི་རེ་བ་གསར་པ་ཞིག་སླེབས་ཡོད་པ་དེ་ནི། བོད་མི་རིགས་ཀྱི་གནས་སྟངས་སྡུག་ཤོས་དང་དཀའ་ངལ་ཆེ་ཤོས་ཀྱི་དུས་སྐབས་འདིའི་བཟང་ཕྱོགས་ཀྱི་གནས་ཚུལ་གལ་ཆེ་ཞིག་ཡིན་པས་དགའ་སྤོབས་བྱེད་འོས་པ་ཡིན།
བོད་ནང་དེང་སྐབས་དམར་པོའི་དབང་འཛིན་པས་ཆོས་སྡེ་ཁག་ལ་རྒྱལ་གཅེས་ཆོས་གཅེས་སོགས་ཆབ་སྲིད་ལས་འགུལ་སྣ་ཚོགས་པའི་དམ་དྲག་གནོན་བཙིར་གྱིས་གྲྭ་བཙུན་རྣམས་བཙོན་པ་ལྟ་བུའི་དོ་དམ་འོག་བཤད་སྒྲུབ་འཆད་ཉན་གྱི་གོ་སྐབས་མེད་པར་འགྲེམས་སྟོན་ཁང་བཞིན་འཇོག་པ་ནི་བསྟན་པ་བསྣུབ་པའི་བྱ་ཐབས་གཙོ་བོ་ཞིག་ཏུ་སྣང་།
ནང་ཆོས་གཞི་རྩར་བྱས་པའི་བོད་ཀྱི་རིག་གཞུང་ནི་བོད་མི་ཙམ་དུ་མ་ཟད་རྒྱ་ནག་གིས་མཚོན་པའི་འགྲོ་བ་མིའི་རིགས་སྤྱི་ལའང་ཞབས་འདེགས་སྒྲུབ་ཐུབ་པའི་ནུས་པ་ལྡན་པ་ཞིག་ཡིན། དེར་བརྟེན་གཞིས་བྱེས་བོད་མི་ཡོངས་ནས་དངོས་པོ་འཛུགས་སྐྲུན་གྱི་ཕྱིའི་ཡར་རྒྱས་ཁོ་ནར་མགོ་བོ་མི་འཁོར་བར་ནང་རང་རེའི་སྲོལ་རྒྱུན་དང་དེང་རབས་ཀྱི་ཤེས་ཡོན་གཉིས་ལྡན་ཞིག་ཡོང་བར་བོད་མི་སྤྱི་དང་། ལྷག་པར་ན་གཞོན་རྣམས་ཀྱིས་སློབ་སྦྱོང་ལ་འབད་བརྩོན་ལྷོད་མེད་ཀྱིས་ཁྱད་ལས་པ་དང་། རིགས་གཅིག་རྐང་འཛིན་པ་གང་མང་ཐོན་ཐབས་བྱེད་གལ། མི་རིགས་སྤྱི་དང་། ལྷག་པར་བོད་རིགས་ནང་ཁུལ་དམ་གཙང་ཆིག་བསྒྲིལ་དགོས་པ་གནད་ཀྱི་དོན་པོར་སོང་བས་དོན་ཆུང་རིགས་ལ་རྩོད་འཁྲུག་མི་བྱེད་པར་ཕན་ཚུན་བཟོད་བསྲན་བསམ་ཤེས་ཀྱིས་མཛའ་མཐུན་ལ་རྒྱ་དམ་ཟབ་ཏུ་གནས་གལ་ཆེ་བའི་སྐུལ་མ་ནན་ཏན་བྱ་རྒྱུ་ཡིན།
རྒྱ་ནག་གཞུང་གིས་ངོས་ལེན་ཡོད་མིན་ལ་མ་ལྟོས་པར་བོད་ཀྱི་དཀའ་ངལ་ཚབས་ཆེ་ཞིག་ཡོད་པ་ནི། བོད་ས་ཡོངས་སུ་དྲག་དཔུང་ཕོན་ཆེ་འགྲེམས་འཇོག་དང་། འགྲིམ་འགྲུལ་ཚད་འཛིན་བྱས་པ་སོགས་ཀྱིས་དངོས་སུ་མཚོན་པ་འཛམ་གླིང་ཀུན་གསལ་ལྟར། དེ་ནི་བོད་རྒྱ་གཉིས་ཀར་མི་དགོས་པས་སྒོ་གང་ས་ནས་སེལ་ཐབས་བྱེད་དགོས་པ་ཞིག་ཡིན་སྟབས། འདས་པའི་ལོ་སུམ་ཅུ་ལྷག་ཙམ་རིང་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་དབུ་ཁྲིད་རྣམས་དང་འབྲེལ་མོལ་གྱི་ལམ་ནས་བོད་རྒྱའི་དཀའ་རྙོག་སེལ་ཐབས་ལན་དགུ་ཆད་མཐུད་ཀྱིས་བོད་མིའི་མངོན་འདོད་ཇི་ཡིན་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་རྩ་ཁྲིམས་དང་། མི་རིགས་ས་གནས་རང་སྐྱོང་གི་བཅའ་ཁྲིམས་སྙིང་དོན་གཞིར་བཟུང་གསལ་བཏོན་བྱས་པར་དོན་འབྲས་གང་ཡང་མ་བྱུང་། ད་ལྟའི་རྒྱ་གཞུང་གི་དབང་འཛིན་པ་རྣམས་ཀྱི་བྱེད་བབ་ལ་གཞིགས་ན་མགྱོགས་མྱུར་དོན་འབྲས་སོན་རེ་དཀའ་ཡང་། རང་ཕྱོགས་ནས་འབྲེལ་མོལ་མུ་མཐུད་བྱ་རྒྱུར་འགྱུར་བ་མེད།
དགའ་སྤོབས་བྱེད་འོས་པ་ཞིག་ལ་གཉིས་སྨན་དབུ་མའི་ལམ་གྱི་སྲིད་བྱུས་དང་བོད་མིའི་དྲང་བདེན་གྱི་ལངས་ཕྱོགས་ལ་ཨ་རིའི་སྲིད་འཛིན་གྱིས་མཚོན་པའི་འཛམ་གླིང་རྒྱལ་ཁབ་མང་པོའི་ཆོས་སྲིད་ཀྱི་དབུ་ཁྲིད་དང་། སྤྱི་ཚོགས་ཚོགས་པ་ཁག མང་ཚོགས། ལྷག་པར་རྒྱ་རིགས་ཤེས་ཡོན་ཅན་ཚོའི་ཁྲོད་ནས་མོས་མཐུན་རྒྱབ་སྐྱོར་ཤུགས་ཆེ་བྱེད་མཁན་ལོ་རེ་བཞིན་ཇེ་མང་དུ་འགྲོ་བཞིན་ཡོད། དེའི་ཐོག་ནས་བོད་ཀྱི་གནད་དོན་འདི་བོད་རྒྱ་མི་རིགས་གཉིས་ཀྱི་འཁོན་རྩོད་ཅིག་མིན་པར། རྒྱའི་དམར་པོའི་དབང་འཛིན་པའི་གཡོན་ཐལ་ལམ་ཕྱོགས་ཀྱི་སྲིད་བྱུས་ལས་བྱུང་བ་ཞིག་ཡིན་པའི་བདེན་དོན་ར་འཕྲོད་ཡོང་བཞིན་ཡོད།
ཕྱི་ལོ་ ༢༠༠༨ ལོར་བོད་ནང་ཞི་རྒོལ་བྱུང་བ་ནས་བཟུང་རྒྱ་ནག་གི་ཕྱི་ནང་དུ་གནས་པའི་ཤེས་ཡོན་ཅན་མང་པོ་ཞིག་གིས་བོད་དོན་སྐོར་དྲང་བདེན་གྱི་རྩོམ་ཡིག་བརྒྱད་བརྒྱ་བརྒལ་བ་ཞིག་བྲིས་ཡོད། ངོས་རང་ཕྱི་རྒྱལ་ཡུལ་གྲུ་ཁག་ཏུ་སྐྱོད་སྐབས་རྒྱ་རིགས་སྤྱི་དང་། ལྷག་པར་སློབ་ཕྲུག་དང་། ཤེས་ཡོན་ཅན་མང་པོ་ངོ་ཐུག་སྐབས་ཤ་ཚའི་གདུང་སེམས་དང་། རྒྱབ་སྐྱོར་ཤུགས་ཆེ་ཡོང་གི་འདུག བོད་རྒྱའི་དཀའ་རྙོག་འདི་མཐར་ཐུག་མང་ཚོགས་ལ་བརྟེན་ནས་སེལ་དགོས་པ་ཞིག་ཡིན་སྟབས་ངོས་ནས་རྒྱུན་པར་རྒྱ་རིགས་མང་ཚོགས་ལ་འབྲེལ་ལམ་གྱིས་ཕན་ཚུན་གོ་རྟོགས་སྤེལ་ཐབས་བྱེད་བཞིན་ཡོད། དེ་ལུགས་གཞིས་བྱེས་བོད་མི་ཡོངས་ནས་ཀྱང་རྒྱ་རིགས་མང་ཚོགས་ལ་མཛའ་བརྩེའི་འབྲེལ་ལམ་དང་། བོད་ཀྱི་དངོས་ཡོད་བདེན་དོན་དང་ད་ལྟའི་གནས་ཚུལ་ཤེས་རྟོགས་ཡོང་ཐབས་ཀྱི་འབད་བརྩོན་མུ་མཐུད་བྱེད་གལ། བར་ལམ་ནས་བཟུང་ཤིན་ཅང་མི་མང་ལ་དྲག་གནོན་གྱིས་དཀའ་ངལ་ཆེན་པོ་འཕྲད་པ་དང་། དེ་བཞིན་རྒྱ་རིགས་ཤེས་ཡོན་ཅན་རང་དབང་རྩོད་ལེན་བྱེད་མཁན་རྣམས་ལ་དོ་དམ་ཁྲིམས་ཆད་བཅད་པ་བཅས་ལའང་གདུང་སེམས་མཉམ་སྐྱེད་ཡོད། རྒྱ་ནག་མི་མང་དུང་ཕྱུར་བཅུ་གསུམ་ལའང་ཕྱི་ནང་གི་དངོས་ཡོད་བདེན་དོན་གནས་ཚུལ་ཤེས་རྟོགས་དང་་བརྗོད་ཀྱི་རང་དབང་ཤིན་ཏུ་དགོས་གལ་ཆེ་བས་རྒྱ་ནག་ནང་ཁྲིམས་ཀྱི་དབང་བསྒྱུར་དང་། གནས་ཚུལ་ཕྱི་གསལ་ནང་གསལ་བྱུང་ན་མི་རྣམས་ཡིད་ཆེས་ཡོང་རྒྱུ། དེ་ནི་སྤྱི་ཚོགས་འཆམ་མཐུན་དང་། བརྟན་ལྷིང་། ཡར་རྒྱས་བཅས་ཀྱི་གཞི་རྩ་ཡིན་པས་འབྲེལ་ཡོད་ཚང་མས་འབད་རྩོལ་མུ་མཐུད་གནང་དགོས།
ངོས་ནས་བོད་རྒྱ་ཆེའི་མི་མང་གི་རང་དབང་གི་མགྲིན་ཚབ་པ་བྱས་ཏེ་གཞི་རྩའི་ཐོབ་ཐང་རྣམས་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་དབུ་ཁྲིད་རྣམས་ལ་ཡང་ཡང་གསལ་བཏོན་བྱས་ཀྱང་ཚུལ་མཐུན་གྱི་ཡ་ལན་ཞིག་མ་བྱུང་བ་ནི་བློ་ཕམ་སྐྱེ་གཞི་ཞིག་ཡིན་ཡང་། འཛམ་གླིང་ཡོངས་ཀྱི་ཆབ་སྲིད་ཀྱི་འགྱུར་འགྲོས་དང་། ལྷག་པར་རྒྱ་ནག་མི་དམངས་སྤྱི་མཐུན་རྒྱལ་ཁབ་ནང་མི་མང་གི་བསམ་བློར་འགྱུར་བ་ཆེན་པོ་འགྲོ་བཞིན་ཡོད་པ་འདི་ལ་གཞིགས་ན། ད་ལྟའི་གཞུང་གི་དབང་འཛིན་པ་རྣམས་ཀྱིས་མཁྲེགས་བཟུང་ཇི་ཙམ་བྱས་ཀྱང་བདེན་མཐའ་གསལ་བའི་དུས་ཤིག་ཡོང་ངེས་ལ་བརྟེན་ཚང་མས་བཟོད་བསྲན་དང་བརྩོན་ཤུགས་རྒྱུན་བསྲིང་བྱེད་གལ་ཆེ།
བོད་རིགས་ཡོངས་རྫོགས་གཅིག་གྱུར་དགོས་པའི་མང་ཚོགས་ཀྱི་མངོན་འདོད་ཡང་ཡང་གསལ་བཏོན་བྱས་པ་ལྟར། ཉེ་ཆར་རྒྱ་ནག་དབུས་གཞུང་གིས་བོད་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་ལྔ་པའི་ཐོག་སྔར་དང་མི་འདྲ་བར་འབྱུང་འགྱུར་ཡར་རྒྱས་ཀྱི་ལས་འཆར་བོད་རིགས་ས་ཁུལ་ཁག་གཅིག་མཚུངས་ཡོང་ཐབས་བྱེད་དགོས་གསལ་བ་བཞིན། ཉིན་ཤས་གོང་སྲིད་བློན་ཝུན་ཅ་པའོ་ཡིས་རྒྱ་ནག་རྒྱལ་ཡོངས་མི་དམངས་འཐུས་མིའི་ཚོགས་ཆེན་དུ་གསལ་སྟོན་གནང་བ་དེ་ནི་བཟང་ཕྱོགས་ཀྱི་གོམ་སྟབས་ཤིག་ཡིན་པར་ངོས་འཛིན་བྱེད་ཀྱི་ཡོད། དེ་བཞིན་བོད་ཀྱི་ས་ཁུལ་ཁག་དང་། ལྷག་པར་ཞིང་འབྲོག་ས་ཁུལ་རྣམས་སུ་ཡར་རྒྱས་འཛུགས་སྐྲུན་བྱས་དང་བྱེད་བཞིན་ཡོད་པ་ལེགས་པའི་རང་བཞིན་ཡང་། ཕྱི་དངོས་ཡར་རྒྱས་ལ་བསྙད་ནས་མི་རིགས་ཀྱི་རྩ་ཆེའི་རིག་གཞུང་སྐད་ཡིག་བཅས་པ་ཉམས་རྒུད་རྩ་བརླག་དང་། འཛམ་གླིང་ཡང་སྟེང་དུ་གྲགས་པའི་མཐོ་སྒང་བོད་ཀྱི་ཁོར་ཡུག་ཤར་གླིང་ཡོངས་དང་འབྲེལ་བ་ཡོད་པ་དེ་དག་གཏོར་བཤིག་བཅས་ཀྱི་ཆ་རྐྱེན་དུ་མི་འགྲོ་བ་བྱ་རྒྱུར་ཚང་མས་ཡིད་གཟབ་བྱེད་གལ།
དྲང་བདེན་ལ་དགའ་བའི་རྒྱལ་ཁབ་ཁག་གི་དབུ་ཁྲིད་དང་། ཤེས་ཡོན་ཅན། རྒྱ་ཆེའི་མང་ཚོགས། བོད་དོན་རྒྱབ་སྐྱོར་བ་སོགས་མང་པོས་རྒྱ་གཞུང་གི་གནོན་ཤུགས་བསུན་གཙེར་ལ་མ་ལྟོས་པར་བོད་དོན་རྒྱབ་སྐྱོར་མུ་མཐུད་གནང་དང་གནང་བཞིན་ཡོད་པར་དེ་རིང་གི་གོ་སྐབས་འདི་བརྒྱུད་བཀའ་དྲིན་རྗེས་དྲན་ཞུ་རྒྱུ་དང་། ལྷག་པར་ང་ཚོར་ཤ་ཚའི་རྒྱབ་སྐྱོར་རྒྱུན་མཐུད་གནང་མཁན་རྒྱ་གར་དབུས་སའི་གཞུང་དང་། དབུ་ཁྲིད་རྣམ་པ། མི་མང་བཅས་ལ་བཀའ་དྲིན་རྗེས་དྲན་ཞུ་རྒྱུ་ཡིན།
མཐའ་དོན་སྐྱེ་འགྲོ་སེམས་ཅན་ཡོངས་ལ་འཕྲལ་ཡུན་དགེ་བའི་སྨོན་ལམ་བཅས། ཤཱཀྱའི་དགེ་སྦྱོང་ཆོས་་བ་ཏཱ་ལའི་བླ་མས་ཕྱི་ལོ་ ༢༠༡༠ ཟླ་ ༣ ཚེས་ ༡༠ ལ།།


text:
ང་ཚོས་ཚན་རིག་དང་ནང་ཆོས་ཟུང་འབྲེལ་གྱི་སློབ་སྦྱོང་བྱས་ནས། འགྲོ་བ་མི་སྤྱིའི་ལུས་སེམས་བདེ་ཐང་ལ་ཕན་པ་བསྒྲུབ་རྒྱུ་དེ་དམིགས་ཡུལ་ཆགས་ཀྱི་ཡོད་པ་ལས། དགེ་འདུན་པ་ཚན་རིག་ལ་མཁས་པ་དང་ཆེད་ལས་པ་བཟོ་ཆེད་མིན་སྐོར་དགེ་བཤེས་ལྷག་རྡོར་གྱིས་སེ་སྒར་ཚན་རིག་ཁང་གསར་པ་དབུ་འབྱེད་སྐབས་གསུངས་སོང་།
ཟླ་འདིའི་ཕྱི་ཚེས་༡༣ ཉིན་གྱི་སྔ་དྲོ་ཆུ་ཚོད་༡༢ དང་སྐར་མ་༣༠ ཐོག་དྷ་ས་བོད་ཀྱི་དཔེ་མཛོད་ཁང་དུ། སེ་སྒར་ཚན་རིག་ཁང་ཞེས་པའི་ཐོག་བརྩེགས་བཞི་ཅན་གྱི་ཁང་པ་ཞིག་དབུ་འབྱེད་གནང་སོང་། དབུ་འབྱེད་མཛད་སྒོའི་ཐོག་སྐུ་མགྲོན་གཙོ་བོ་བོད་མིའི་སྒྲིག་འཛུགས་ཀྱི་ཆོས་རིག་བཀའ་བློན་གཡུ་ཐོག་ཀརྨ་དགེ་ལེགས་དང་། སེ་སྒར་ཚན་རིག་ཁང་གི་སྦྱིན་བདག་བྷོ་བྷི་སེ་སྒར་(Bobby Sager)གཉིས་ཀྱིས་དབུས། སྐུ་མགྲོན་རྣམ་པ་དང་བོད་ཀྱི་དཔེ་མཛོད་ཁང་གི་ལས་བྱེད་རྣམས་དང་། ཚན་རིག་ལས་འཆར་གྱི་དགེ་རྒན་དང་དགེ་འདུན་པ་རྣམ་པ་བཅས་འཛོམས་འདུག
མཛད་སྒོའི་ཐོག་མར་སྐུ་མགྲོན་གཙོ་བོ་བོད་མིའི་སྒྲིག་འཛུགས་ཀྱི་ཆོས་རིག་བཀའ་བློན་གཡུ་ཐོག་ཀརྨ་དགེ་ལེགས་དང་། བྷོ་བྷི་སེ་སྒར་གཉིས་ཀྱིས་ཚན་རིག་ཁང་སྒོ་འབྱེད་ཀྱི་དར་མཚོན་གཅོད་རྗེས། སེ་སྒར་ཚན་རིག་ཁང་གི་ཡང་སྟེང་དུ་དངོས་བཞིའི་མཛད་སྒོ་འཚོགས་སྐབས་བོད་ཀྱི་དཔེ་མཛོད་ཁང་གི་འགན་འཛིན་དགེ་བཤེས་ལྷག་རྡོར་གྱིས་ཚན་རིག་ཁང་གི་དགོས་དམིགས་ཀྱི་སྐོར་ལ་གསུངས་དོན་དུ།“ང་ཚོས་ད་ལྟ་ཚན་རིག་བསྟི་གནས་ཁང་བཙུགས་པའི་དམིགས་ཡུལ་གཅིག་ཚན་རིག་ལ་སློབ་གཉེར་བྱེད་ཆེད་དུ་རེད་དེ། བོད་ཀྱི་དཔེ་མཛོད་ཁང་གི་ལས་འགན་གཙོ་བོ་དེ་ཚན་རིག་མ་རེད། གཙོ་བོ་དེ་བོད་ཀྱི་ཆོས་རིག་ཉར་ཚགས་བྱ་རྒྱུ་དེ་རེད། བོད་ཀྱི་ཆོས་དང་རིག་གཞུང་ཉར་ཟེར་དུས་སྔ་མ་གང་ཡོད་པ་དེ་གཅིག་པུ་ཉར་ནས་བསྡད་རྒྱུ་མ་རེད། དེང་སང་འཛམ་བུ་གླིང་གི་ཤེས་བྱ་ག་རེ་ཡོད་ན་དེ་ཚོ་ནང་འདྲེན་བྱས་ནས་བོད་པའི་སྐད་དང་རིག་གཞུང་ནང་ལ་དགོས་པ་རྣམས་ཚུར་སླེབས་ཐུབ་པ་བྱས་ན་བོད་པའི་སྐད་ཡིག་དེ་འཛམ་གླིང་གི་སྡིངས་ཆའི་སྒང་ལ་སླེབས་ཐུབ་པ་ཡོང་གི་ཡོད་རེད། དེར་བརྟེན། ཚན་རིག་བསྟི་གནས་ཁང་འདི་བརྒྱུད་ནས་ལས་གཞི་སྤེལ་བ་རྣམས་ལ་བརྟེན་ནས། བོད་པའི་ཆོས་རིག་སྲུང་སྐྱོབ་བྱེད་ཐབས་ཤུགས་ཆེ་རུ་འགྲོ་ཡི་རེད་ཅེས་ཞུ་ཡི་ཡོད།”ཅེས་གསུངས་སོང་། དེ་བཞིན་ཁོང་གིས་“༧སྐྱབས་མགོན་རིན་པོ་ཆེའི་དགོངས་གཞི་དང་ཕྱག་ལས་གནང་སྟངས་ཚང་མའི་ནང་ལ། ལས་གཞི་གཅིག་བརྩམས་ནས་དེ་ངའི་དུས་ཚོད་ནང་ཚར་དགོས་ཀྱི་ཡོད་ཅེས་གསུང་གི་ཡོད་མ་རེད། ༧སྐྱབས་མགོན་རིན་པོ་ཆེས་དེ་ངའི་དུས་ཚོད་ནང་འགྲུབ་མ་འགྲུབ་ཀྱི་སྐད་ཆ་མ་རེད་ད། མི་རབས་ནས་མི་རབས་བསྡད་དགོས་པ་ཞིག་དང་། འཛམ་བུ་གླིང་གི་མི་སྤྱི་ལ་ཕན་དགོས་པའི་ལས་ཀ་རེད་ཅེས་དགོངས་བཞེས་གནང་གི་ཡོད་རྐྱེན། དགོངས་བཞེས་དེ་དང་མཐུན་པར་ང་ཚོས་ཚན་རིག་དང་ནང་ཆོས་ཟུང་འབྲེལ་གྱི་སློབ་སྦྱོང་བྱས་ནས། ཐད་ཀར་ཞུས་ན་འགྲོ་བ་མི་སྤྱིའི་ལུས་སེམས་བདེ་ཐང་ལ་ཕན་པ་བསྒྲུབ་རྒྱུ་དེ་དམིགས་ཡུལ་ཆགས་ཀྱི་ཡོད་རེད། དེ་མིན་ང་ཚོས་ཚན་རིག་སྦྱངས་ནས་དགེ་འདུན་པ་ཚན་རིག་ལ་མཁས་པ་དང་ཆེད་ལས་པ་བཟོ་ཆེད་མ་རེད་ལ། དེ་བཞིན་ཆོས་ལུགས་ལ་མ་བརྟེན་པའི་བཟང་སྤྱོད་སྤེལ་དགོས་རེད་ཟེར་དུས། ནང་ཆོས་ནང་གི་གནས་ཚུལ་གྱིས་མ་འདང་ནས་གཞན་ཞིག་ནས་སྦྱོང་དགོས་རེད་ཀྱང་གསུང་གི་ཡོད་མ་རེད། རེད་དེ། ང་ཚོས་མཚམས་རེར་མཐོན་པོ་མཐོན་པོ་ཞིག་བཤད་ནས་དངོས་སུ་མི་ལ་ཕན་པའི་ལག་ལེན་བསྟར་ཐུབ་པ་མང་པོ་ཞིག་ཐད་ཀར་ཐད་ཀར་བསྟར་མི་ཐུབ་པ་ཆགས་ཀྱི་ཡོད་སྟབས། ཆོས་ལུགས་ལ་མ་བརྟེན་པའི་བཟང་སྤྱོད་ཟེར་ན་འདྲ། སྤྱིར་བཏང་གི་བཟང་སྤྱོད་ཟེར་ནང་འདྲ། དེ་ཚོ་ལག་ལེན་ཡག་པོ་ཞིག་བསྟར་ཐུབ་ན། རིམ་བཞིན་ནང་ཆོས་ཀྱི་གཞི་རྩ་བཙུགས་ནས་ཡར་འགྲོ་རྒྱུ་དང་། དེ་ཡང་སྔོན་ནས་གཅིག་ནང་འདི་འདྲ་ཞིག་གསུང་ཡོད་རེད་ཟེར་ལུང་དྲངས་པ་ཙམ་མིན་པར། རང་གིས་དངོས་མཐོང་ཉམས་མྱོང་དང་། མི་ཚང་མའི་ཐུན་མོང་གི་ཉམས་མྱོང་། ཚན་རིག་གིས་རྙེད་པའི་བདེན་དོན་བཅས་ལ་གཞི་བཞག་ནས་གསུང་དུས་འགྲོ་བ་མི་སྤྱི་ལ་ཧ་ཅང་ཕན་པོ་ཞིག་ཆགས་ཀྱི་ཡོད་རེད།”ཅེས་དང་ཨ་རི་བྷོ་སི་ཊོན་ནས་ཡིན་པའི་སེ་སྒར་དང་ཁོང་གི་ནང་མིས་མཐུན་འགྱུར་རོགས་རམ་འོག་ཚན་རིག་ཁང་གསར་པ་དེ་ལེགས་གྲུབ་བྱུང་བར་ཐུགས་རྗེ་ཆེ་ཞེས་སོགས་གསུངས་སོང་།
དེ་རྗེས་ཆོས་རིག་བཀའ་བློན་གཡུ་ཐོག་ཀརྨ་དགེ་ལེགས་ཀྱིས་དེང་རབས་ཀྱི་ཚན་རིག་དང་ནང་པའི་ལྟ་གྲུབ་མཉམ་འབྲེལ་གྱིས་སྤྱིར་ཤེས་ཡོན་དང་བཟང་སྤྱོད་ཙམ་མ་ཡིན་པར་འཛམ་བུ་གླིང་སྤྱི་ཡོངས་ཀྱི་བདེ་སྐྱིད་དང་འབྲེལ་བ་ཆེན་པོ་ཡོད་པ་དེ་༧གོང་ས་མཆོག་གི་ཐུགས་བསྐྱེད་བཀའ་དགོངས་དང་འབྲེལ་བ་ཆེན་པོ་ཆགས་པ་ཞིག་ཡིན་སྐོར་སོགས་དང་སྦྲགས་ནས་གསུང་དོན་དུ་“༧སྐྱབས་མགོན་རིན་པོ་ཆེའི་བཀའ་དགོངས་རེད་ཟེར་ལམ་སང་ང་ཚོས་ལས་གཞི་བརྩམས་པ་དེ་འདྲ་ཧ་ཅང་མང་པོ་འདུག ཡིན་ནའང་། ལས་གཞི་གང་དང་བརྩམས་བཞག་པ་དེས་བཀའ་སློབ་དགོངས་དོན་གྱི་སྙིང་པོ་དེ་སྒྲུབ་ཀྱི་ཡོད་མེད། བཀའ་སློབ་དགོངས་དོན་གྱི་ཆ་ཤས་ཙམ་འགྲུབ་ཀྱི་ཡོད་མེད་ཐད་ཐུགས་སྣང་གནང་དགོས་པ་ཧ་ཅང་གལ་ཆེན་པོ་རེད་འདུག དཔེར་ན་ད་ལྟ་ཚན་རིག་དང་ནང་པ་སངས་རྒྱས་པའི་ལྟ་གྲུབ་ཟུང་འབྲེལ་གྱི་སྐོར་ལ་བཤད་ཡོང་དུས། ཐོག་མར་ཕན་ཚུན་བར་ལ་ཡག་པོ་ཤེས་རྟོགས་དགོས་ཀྱི་ཡོད་རེད། ནང་པ་སངས་རྒྱས་པའི་ཆོས་ལུགས་ཀྱི་རྗེས་འབྲང་པ་དང་ལྟ་གྲུབ་མཁས་པ་ཚོས་ནུབ་ཕྱོགས་ཚན་རིག་པ་ཚོའི་གནས་སྟངས་ཡག་པོ་མཁྱེན་དགོས་ཀྱི་ཡོད་རེད། དེ་བཞིན་ནུབ་ཕྱོགས་ཀྱི་ཚན་རིག་པ་ནང་པའི་ལྟ་གྲུབ་དང་ཆོས་ལ་དོ་སྣང་ཡོད་མཁན་ཚོས་ནང་པའི་ལྟ་གྲུབ་ཀྱི་སྐོར་ལ་ཡག་པོ་མཁྱེན་དགོས་ཀྱི་ཡོད་རེད། དང་པོ་ཕན་ཚུན་ལ་གཅིག་གིས་གཅིག་ལ་རྒྱུས་མངའ་ཡོད་པའི་ཐོག ཕན་ཚུན་མཉམ་དུ་གནས་ཚུལ་བརྗེ་ལེན་བྱེད་པ་དང་ཕྱག་ལས་གནང་རྒྱུ་དང་། ཟུང་དུ་འབྲེལ་བ་གཞི་ནས་ཡོང་གི་རེད།”ཅེས་དང་། ལས་འཆར་འདི་ཕྱིར་དུ་བོད་ཀྱི་དཔེ་མཛོད་ཁང་དང་སྦྱིན་བདག་སེ་སྒར་གཉིས་ཀྱིས་ཚན་རིག་ཁང་གསར་པ་ལེགས་འགྲུབ་བྱུང་བར་ཐུགས་རྗེ་ཆ་ཞུ་དང་། དེ་ནི་བསྔགས་བརྗོད་འོས་པ་དང་དགའ་བ་སྒོམ་དགོས་པ་ཞིག་ཡིན་སྐོར་སོགས་གསུངས་སོང་།
དེ་རྗེས་སེ་སྒར་ཚན་རིག་ཁང་གི་སྦྱིན་བདག་ཨ་རི་བྷོ་སི་ཊོན་ནས་ཡིན་པའི་བྷོ་བྷི་སེ་སྒར་གྱིས་སྔ་དྲོར་༧གོང་ས་མཆོག་དང་སྐར་མ་༢༠ རིང་མཇལ་འཕྲད་ཀྱི་གོ་སྐབས་ཡོད་པ་ལྟར་བསྐྱོད་ཀྱང་། དངོས་སུ་མཇལ་འཕྲད་སྐབས་ཆུ་ཚོད་གཅིག་དང་ཕྱེད་ལྷག་རིང་མ་འོངས་ལས་འཆར་གྱི་སྐོར་ལ་གོ་བསྡུར་བྱུང་སྐོར་དང་། དགེ་བཤེས་ལྷག་རྡོར་དང་ཚན་རིག་ལས་འཆར་གྱི་འགན་འཛིན། ནང་མི་བཅས་ཀྱིས་ད་བར་ལས་འཆར་ཐོག་རོགས་རམ་དང་ལམ་སྟོན་སོགས་གནང་བར་ཐུགས་རྗེ་ཆེ་ཞུ་དང་། དེ་སྔོན་༧གོང་ས་མཆོག་གིས་ལས་འཆར་འདི་ལ་མ་འོངས་པར་ནུས་པ་རིམ་གྱིས་ཐོན་སྐོར་གསུངས་སྐོར་སོགས་ཀྱི་སྐོར་ལ་གཏམ་བཤད་བྱས་རྗེས། མཇུག་ཏུ་གཟེངས་བསྟོད་ཁག་ཅིག་ཀྱང་སྤྲད་སོང་།
མཇུག་ཏུ་གསར་འགོད་པའི་དྲི་བར་དགེ་བཤེས་ལྷག་རྡོར་གྱིས་ལན་འདེབས་གནང་བ་ལྟར་ན། བོད་ཀྱི་དཔེ་མཛོད་ཁང་གིས་༧གོང་ས་མཆོག་གི་བཀའ་དགོངས་ལྟར་ཕྱི་ལོ་༡༩༩༩ ནས་བཟུང་། དགོན་སྡེ་ཁག་ལ་ཚན་རིག་སློབ་འགོ་བཙུགས་ནས་རིམ་བཞིན་དགོན་པ་༧ གྱི་ནང་ལ་ཚན་རིག་བསྟི་གནས་ཁང་གསར་འཛུགས་ཀྱིས་ལས་འཆར་དེ་ཡར་རྒྱས་ཤུགས་ཆེན་པོ་སོང་ཡོད་འདུག་ཅིང་། ཕྱིས་སུ་དགེ་བཤེས་ལྷག་རྡོར་གྱིས་བྷོ་བྷི་སེ་སྒར་ལ་དཔེ་མཛོད་ཁང་ལ་ཡང་ཚན་རིག་བསྟི་གནས་ཁང་ཞིག་བཙུགས་ན་ཞེས་བསྐུལ་བ་ལྟར། ད་ཐེངས་དཔེ་མཛོད་ཁང་དུ་ཚན་རིག་ཁང་གསར་བཞེངས་བྱུང་བ་ཞིག་རེད་འདུག བོད་ཀྱི་དཔེ་མཛོད་ཁང་ཚན་རིག་སྡེ་ཚན་ནས་དགོན་སྡེ་ཁག་གི་ཚན་རིག་གི་ལས་འཆར་ཚང་མ་ནམ་རྒྱུན་ནས་གོ་སྒྲིག་བྱེད་བཞིན་ཡོད་པ་དེ་དག་གཞི་བཞག་ཐོག ད་ལྟ་དྲ་རྒྱའི་བརྒྱུད་ལམ་ཁག་ནས་སློབ་ཚན་སློབ་རྒྱུ་དང་། དྷ་ས་རང་ལ་ཐ་མག་འཐེན་པའི་ཉེས་དམིགས་ལྟ་བུ་འཕྲོད་བསྟེན་ཤེས་བྱ་སོགས་པར་རིས་དང་བརྙན་ཐུང་ལྟ་བུའི་ལམ་ནས་འགྲེམ་སྟོན་བྱེད་དེ་རྒྱུན་ཤེས་གོང་མཐོར་གཏོང་རྒྱུའི་ལས་འཆར་གསར་པ་ཡོད་སྐོར་སོགས་གསུངས་བྱུང་། སེ་སྒར་ཚན་རིག་ཁང་ལ་ཐོག་བརྩེགས་བཞི་ཡོད་པ་ལས། ཐོག་བརྩེགས་དང་པོ་ལས་ཁུངས་དང་ཚན་རིག་གི་བརྟག་དཔྱད་ཡོ་ཆས་འཇོག་གནས་དང་། ཐོག་བརྩེགས་གཉིས་པ་དེ་ཟབ་སྦྱོང་ལ་མཉམ་ཞུགས་བྱེད་མཁན་རྣམས་སྡོད་གནས། ཐོག་བརྩེགས་གསུམ་པ་དེར་འཛིན་ཁང་ཆེན་པོ་ཞིག་དང་། བརྟག་དཔྱད་འདྲ་མིན་བྱེད་སའི་ཁང་པ་ཞིག ཐོག་བརྩེགས་བཞི་པའི་ཐོག་ཚོགས་ཁང་ཆེན་པོ་ཞིག་བཅས་འདུག།
གསར་འགོད་པ་བཀྲ་ཤིས་དོན་གྲུབ།


text:
ཟླ་འདིའི་ཚེས་༡ ཉིན་སྤྱི་ནོར་༸གོང་ས་མཆོག་དབུ་བཞུགས་ཐོག་ཝཱ་ཎ་དབུས་བོད་ཀྱི་གཙུག་ལག་སློབ་གཉེར་ཁང་གསར་འཛུགས་བྱས་ནས་མི་ལོ་ཧྲིལ་པོ་༥༠ འཁོར་བའི་དུས་དྲན་མཛད་སྒོ་གཟབ་རྒྱས་ངང་སྲུང་བརྩི་བྱས་ཡོད་པ་རེད།
དུས་དྲན་མཛད་སྒོའི་ཐོག་སྲིད་སྐྱོང་བློ་བཟང་སེང་གེ་དང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ། དགའ་ལྡན་ཁྲི་རིན་པོ་ཆེ། བཀའ་བློན་ཁྲི་ཟུར་མཁས་དབང་སློབ་དཔོན་ཟམ་གདོང་རིན་པོ་ཆེ། སི་ཀིམ་མངའ་སྡེའི་སྲིད་སྐྱོང་ཟུར་པ་སྐུ་ཞབས་བྷི་པི་སིངྒ་། ཁྲ་འགུ་རིན་པོ་ཆེ་སོགས་སྐུ་མགྲོན་དུ་ཕེབས་ཡོད་པ་རེད།
སྐབས་དེར་ཐོག་མར་གཙུག་ལག་སློབ་ཁང་གི་རིགས་བདག་དགེ་བཤེས་ངག་དབང་བསམ་གཏན་གྱིས་ངོ་སྤྲོད་ཀྱི་གསུང་བཤད་གནང་རྗེས་༸གོང་ས་མཆོག་གིས་གཙུག་ལག་སློབ་ཁང་གི་དཔེ་སྐྲུན་ཚན་པས་པར་སྐྲུན་ཞུས་པའི་དཔེ་དེབ་ཁག་གཅིག་དབུ་འབྱེད་དང་། སློབ་ཟུར་ཡོངས་ནས་༸གོང་ས་མཆོག་ལ་བཀའ་དྲིན་རྗེས་དྲན་གྱི་གཟེངས་རྟགས་འབུལ་ལམ་ཞུས་ཡོད་པ་རེད། དེ་བཞིན་བཀའ་བློན་ཁྲི་ཟུར་སློབ་དཔོན་མཁས་དབང་ཟམ་གདོང་རིན་པོ་ཆེ་ལ་བཀའ་དྲིན་རྗེས་དྲན་གྱི་གཟེངས་རྟགས་དང་། གཙུག་ལག་སློབ་གྲྭའི་སློབ་དཔོན་ཆེན་མོ་ཁག་གཅིག་ལའང་ཆེ་བསྟོད་དང་བཀའ་དྲིན་རྗེས་དྲན་གྱི་གཟེངས་རྟགས་ཕུལ་ཡོད་པ་རེད།
མཛད་སྒོའི་ཐོག་༸གོང་ས་མཆོག་གིས་བཀའ་སློབ་བསྩལ་དོན། “སྔོན་ལ་རིམ་པ་དང་པོ་འདིར་སློབ་གཉེར་ཁང་འདི་འདྲ་ཞིག་བཙུགས་ནས་གྲུབ་འབྲས་འདི་ཙམ་ཞིག་ཐོན་ཡོད། ཉིན་གཅིག་དང་ལོ་གཅིག་ནང་བསྒྲུབ་ཐུབ་རྒྱུ་མ་རེད། ལོ་མང་པོའི་རིང་ལ་འབད་བརྩོན་བྱས་ནས་དེ་ཁོངས་ནས་མི་མང་པོ་ཞིག་འདས་གྲོངས་སུ་གྱུར་ཟིན་ཡོད། དེར་བརྟེན་མི་རབས་ནས་མི་རབས་འབད་བརྩོན་སྙིང་སྟོབས་སྐྱེས་པའི་འབྲས་བུ་རེད། དེ་འདྲ་ཡིན་སྟབས་འདས་པོ་ཚོའང་དྲན་གསོ་བྱ་དགོས་པ་རེད། ད་ལྟ་ཡོད་པ་ཚོས་ཀྱང་ཧུར་ཐག་གནང་བཞིན་ཡོད། ཐུགས་རྗེ་ཆེ་ཟེར་གྱི་ཡིན་”ཞེས་བཀའ་སློབ་གནང་།
༧གོང་ས་མཆོག་གིས་ལོ་གསར་པ་དང་འབྲེལ་ནས་བཀའ་སློབ་གནང་དོན། “ཕྱི་ལོ་༢༠༡༨ ཟླ་༡ ཚེས་༡ རེད། སྤྱིར་སྟངས་ང་ཚོས་ལོ་བརྩི་བཞིན་པ་དེར་བཏགས་དོན་བཙལ་ན་རྙེད་རྒྱུ་གང་ཡང་མེད། འོན་ཀྱང་འཇིག་རྟེན་གྲགས་པའི་སྒོ་ནས་ཞག་དང་ཟླ་བ། ལོ་ཞེས་ཤོད་བཞིན་ཡོད། དེར་བརྟེན་འཇིག་རྟེན་གྲགས་པའི་སྒོ་ནས་དེ་རིང་ལོ་གསར་པ་རེད། དུས་ཚོད་ནི་རྟག་ཏུ་འགྱུར་བཞིན་ཡོད། དེ་དང་ཆབས་ཅིག་དངོས་ཡོད་གནས་སྟངས་ཡང་འགྱུར་བཞིན་ཡོད། ལོ་གསར་པ་འགོ་འཛུགས་བཞིན་ཡོད། ང་ཚོས་ལོ་འདིའི་ནང་གནས་ཚུལ་གསར་པ་གང་འདྲ་ཞིག་ཡོང་བཞིན་འདུག དེ་དང་བསྟུན་ནས་འབད་བརྩོན་བྱ་རྒྱུ་ཧ་ཅང་གལ་ཆེན་པོ་རེད། གཉིས་ནས་ང་ཚོ་ནི་མི་རེད། བྱ་རི་དྭགས་དུད་འགྲོའི་རིགས་ལ་དུས་ཚོད་འགྱུར་བ་གཏོང་རྒྱུའི་ནུས་པ་གང་ཡང་མེད། ང་ཚོ་མིར་དུས་ཚོད་དང་བསྟུན་ནས་བསམ་བློ་བཏང་སྟེ་ཐབས་ཤེས་འདི་འདྲ་ཞིག་བྱས་ན་གྲུབ་འབྲས་འདི་འདྲ་ཞིག་ཡོང་སྲིད་པ་རེད་བསམས་པ་དེ་ང་ཚོ་མིས་བྱེད་ཐུབ་རྒྱུ་རེད། དེར་བརྟེན་ལོ་གསར་པ་འདིའི་ནང་ད་ཆ་ང་ཚོར་བྱ་རྒྱུ་གང་འདུག འཆར་ཅན་ལྟ་བུ་བྱས་ནས་ཆུ་ཚོད་བསྐོར་བ་བརྒྱབ་པ་ལྟར་མིན་པར་བསམ་བློ་གསར་པ་གཏོང་རྒྱུ་འདི་ཧ་ཅང་གལ་ཆེན་པོ་རེད། གལ་ཆེ་ཤོས་དེ་ང་ཚོས་ཀླད་པ་དཀྲུག་རྒྱུ་རེད། ཀླད་པ་འཐོམ་ནས་མ་བསྡད་པར་འཆར་ཅན་ལྟ་བུ་མིན་པར་ཀླད་པ་དཀྲུག་དགོས། ཀླད་པ་དཀྲུག་པར་ཕྱོགས་ཡོངས་ཀྱི་གནས་ཚུལ་ཤེས་པ་བྱ་རྒྱུ་ཧ་ཅང་གལ་ཆེན་པོ་རེད། ཕྱོགས་གཅིག་གི་གནས་ཚུལ་ཁོ་ན་མིན་པར་ཕྱོགས་མང་པོར་བསམ་བློ་བཏང་བ་ཡིན་ན་ང་ཚོའི་ཀླད་པར་དམིགས་བསལ་གྱི་ནུས་པ་ཞིག་ཡོད་”ཅེས་གསུངས་སོང་།
ཁོང་གིས་མུ་མཐུད་གསུང་དོན། “ཕྱོགས་ཡོངས་ཀྱི་གནས་ཚུལ་རྟོགས་པའི་ཐོག་ནས་ཕན་པའི་ངོ་བོར་འགྲོ་རྒྱུ་དེ་ཀླད་པ་གཅིག་པུས་བྱ་ཐབས་མེད། ལྷག་བསམ་དགོས། རྣམ་དཔྱོད་ཀྱི་ཤེས་རབ་དང་ལྷག་བསམ་གཉིས་ཟུང་དུ་འབྲེལ་ནས་འགྲོ་དགོས་པ་དེ་ཧ་ཅང་གལ་ཆེན་པོ་རེད། དེ་རིང་ཁ་སང་འཛམ་གླིང་སྒང་གི་རྙོག་གྲ་ལུང་པ་གང་ཡོད་པ་དེ་དག་མིའི་རྣམ་དཔྱོད་ཀྱི་ཐོག་ནས་ཕལ་ཆེར་ཡོང་བཞིན་ཡོད། ལྷག་བསམ་བཟང་པོས་མ་འདང་བར་རྣམ་དཔྱོད་གཅིག་པུས་ཐོག་ནས་འགྲོ་སྐབས་འཕྲལ་སེལ་མིག་རྒྱང་ཐུང་ཐུང་གི་བསམ་བློ་བཏང་ནས་འགྲོ་སྐབས་རྙོག་གྲ་མང་པོ་ཞིག་ཡོང་བཞིན་ཡོད། དེར་བརྟེན་རྣམ་དཔྱོད་ཀྱི་ཤེས་རབ་དང་གཞན་ཕན་གྱི་ལྷག་བསམ་གཉིས་ཟུང་དུ་འབྲེལ་དགོས་པ་ཧ་ཅང་གལ་ཆེན་པོ་རེད་”ཅེས་གསུངས་སོང་།
༧གོང་ས་མཆོག་གིས་ལས་དོན་ཧུར་ཐག་དགོས་སྐོར་དང་འབྲེལ་གནས་བཀའ་སློབ་བསྩལ་དོན། “ངོས་རང་ཡང་ཉི་མ་དང་ཟླ་བ་ལོ་བྱས་ནས་འགྲོ་དགོས། ཁྱེད་རང་ཚོས་ཀྱང་ཉི་མ་དང་བདུན་ཕྲག ཟླ་བ་ལོ་བྱས་ནས་འགྲོ་དགོས། ཕྱི་ལོ་༢༠༡༩ སླེབ་སྐབས་ཕྱི་ལོ་༢༠༡༨ ལོ་དེ་ངས་དོན་དང་ལྡན་པ་ཞིག་བྱས་འདུག་བསམས་པ་བྱུང་ན་སྐྱིད་པོ་ཡོད། དེ་མིན་ལོ་དེ་འཕྲོ་བརླག་ཕྱིན་སོང་བསམས་པ་དང་། སྡུག་ས་ནས་བཤད་ན་ལོ་དེར་རྙོག་གྲ་ཁོ་ན་བཟོས་ནས་ཕྱིན་པ་ཡིན་ན་ཧ་ཅང་ཐབས་སྐྱོ་པོ་རེད། དེར་བརྟེན་ང་ཚོས་ལོ་གསར་པ་འདིར་དངོས་གནས་དོན་དང་ལྡན་པ་ཞིག་བྱ་རྒྱུ་ཡིན་བསམས་ནས་ལོ་རྗེས་མ་སླེབ་སྐབས་བློ་བདེ་པོ་བྱ་རྒྱུ་ཞིག ངས་འདས་པའི་ལོ་དེ་དོན་དང་ལྡན་པའི་མི་ཚེ་བསྐྱལ་བ་ཡིན་བསམས་པ་ཞིག་བྱུང་ན་ཡག་པོ་ཡོད་”ཅེས་བཀའ་སློབ་བསྩལ་ཡོད་པ་རེད།།
གསར་འགོད་པ་ཆོས་ཉིད་འོད་ཟེར།


text:
ཀྲུང་དབྱང་མི་རིགས་སློབ་གྲྭ་ཆེན་མོ་ནི་རྒྱལ་ཡོངས་གྲངས་ཉུང་མི་རིགས་ཀྱི་སློབ་གྲྭ་གཙོ་གྲས་ཉག་ཅིག་ཡིན། དེའང་ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་མཛའ་བརྩེའི་ཐུགས་ཁུར་འོག་སྤྱི་ལོ་༡༩༥༠ལོའི་ཟླ་༥བའི་ཚེས་༢ཉིན་ཀྲུང་དབྱང་མི་རིགས་སློབ་གླིང་པེ་ཅིན་ནས་དངོས་སུ་དབུ་བཪྙེས། སྤྱི་ལོ་༡༩༩༣ལོའི་ཟླ་༡༡པའི་ཚེས་༣༠ཉིན་སློབ་གྲྭའི་མིང་རྗེས་ནས་ཀྲུང་དབྱང་མི་རིགས་སློབ་གྲྭ་ཆེན་མོ་ཞེས་བཏགས། སྤྱི་ལོ་༡༩༩༩ལོའི་ཟླ་༡པོར་“༢༡༡ལས་གཞིའི”བརྟག་དཔྱད་དང་ཞིབ་བཤེར་ཐོབ་པ། འབྱོར་མེད་གྲལ་རིམ་གྱི་སྔོན་རབས་གསར་བརྗེ་པ་བོའོ་ལེན་ཕོས་སློབ་གྲྭའི་ཐོག་མའི་ཡོན་ཀྲང་གི་འགན་ཁུར་བ་དང་། རྒྱལ་ཡོངས་མི་དམངས་འཐུས་མི་ཚོགས་ཆེན་རྒྱུན་ལས་ཨུ་ཡོན་ལྷན་ཁང་གི་ཨུ་ཡོན་ཀྲང་གཞོན་པའམ་མིང་དུ་གྲགས་པའི་སྤྱི་ཚོགས་རིག་པའི་མཁས་མཆོག་ཕེའི་ཞོའོ་ཐོང་གིས་སློབ་གྲྭའི་ཡོན་ཀྲང་གཞོན་པའི་འགན་ཁུར། ལོ་ངོ་ལྔ་བཅུ་རིང་གི་འཕེལ་རྒྱས་དང་བསྟུན་སློབ་གྲྭ་འདི་སྤྱི་ཚོགས་རིག་པའི་ཞིབ་འཇུག་གཙོ་བོ་བྱས་བ་དང་མི་རིགས་རིག་པའི་ཚན་ཁག་ཁྱད་ཆོས་སུ་གྱུར་བའི་སྐད་ཡིག་རིག་པ་དང་རྩིས་རིག་པ། བཟོ་ལས་རིག་པ་དང་གསོ་བ་རིག་པ། དེ་མིན་དཔལ་འབྱོར་དོ་གཉེར་དང་སློབ་གསོ་རིག་པ། སྒྱུ་རྩལ་བཅས་ཀྱི་ཆེད་ལས་ལྡན་པའི་སྣ་འཛོམས་ཅན་གྱི་སློབ་གྲྭ་ཆེན་མོ་ཞིག་ཏུ་གྱུར་ཡོད། ད་ལྟའི་བར་རྒྱལ་ཡོངས་ཀྱི་མི་རིགས་ཁག་དང་མི་རིགས་ས་ཁུལ་ལ་ཆེད་ལས་སྣ་ཚོགས་ཀྱི་ཤེས་ལྡན་མི་སྣ་༥༠༠༠༠ལྷག་བསྐྱེད་བསྲིང་བྱས། བོད་རིག་པ་ཞིབ་འཇུག་གླིང་ནི་ཀྲུང་དབྱང་མི་རིགས་སློབ་གྲྭ་ཆེན་མོའི་མི་རིགས་སྐད་ཡིག་ཚན་ཁག་དང་པོའི་བོད་ཀྱི་སྐད་ཡིག་སློབ་དཔྱོད་ཁང་དང་བོད་ཀྱི་ཤེས་རིག་ཞིབ་འཇུག་ཁང་གཉིས་ཟླ་སྒྲིལ་བཏང་ནས་བཙུགས་པ་ཞིག་ཡིན་པ་དང་། དེ་ནི་རང་རྒྱལ་གྱི་བོད་ཀྱི་ཤེས་རིག་ཚན་ཁག་དང་པོ་དང་རྒྱལ་ནང་ལ་དེ་གཅིག་པུ་ལས་གཞན་མེད་ཅིང་། དེ་བཙུགས་པའི་ཉིན་མོ་ནས་བཟུང་ཏང་དང་རྒྱལ་ཁབ་ཀྱིས་ཐུགས་ཁུར་ཆེ་བཞེས་དང་རྒྱལ་ཁབ་ཕྱི་ནང་ཚང་མས་མཐོང་ཆེན་གནང་གི་ཡོད། བོད་ཀྱི་སྐད་ཡིག་ཆེད་ལས་ནི་སྤྱི་ལོ་༡༩༥༡ལོར་བཙུགས་པ་དང་ཀྲུང་དབྱང་མི་རིགས་སློབ་གྲྭ་ཆེན་མོའི་ཆེད་ལས་ནང་ནས་འཛུགས་སྔ་ཤོས་ཤིག་ཡིན། ལོ་ངོ་བཞི་བཅུ་ལྷག་ཙམ་གྱི་ནང་སློབ་དཔོན་ཆེན་པོ་ཡུས་ཏའོ་ཆོན་དང་དུང་དཀར་བློ་བཟང་འཕྲིན་ལས་སོགས་མཁས་དབང་དམ་པ་རྣམས་ཀྱི་སྣེ་ཁྲིད་འོག བོད་རིགས་ས་ཁུལ་གྱི་ཤེས་ཡོན་མཁས་ཅན་གསོ་སྐྱོང་བྱ་རྒྱུའི་ཐད་གྲུབ་འབྲས་ཤིན་ཏུ་ཆེན་པོ་ཐོབ་ཡོད་པར་མ་ཟད། རྒྱལ་ཁབ་ཕྱི་ནང་གི་བོད་རིག་པའི་མཁས་དབང་དུ་མའི་ཁྲོད་དུ་མཚན་སྙན་ཆེ་བའི་དགེ་རྒན་ཆེན་མོ་སྐལ་བཟང་འགྱུར་མེད་དང་། ཝང་ཡའོ། ཧུའུ་ཐན། ལི་པིང་ཆོན། ཀེང་ཡུལ་ཕུང་། ཀྲའོ་ཁང་། ཁྲེན་ཅན་སོགས་བྱུང་ཡོད། བོད་ཀྱི་ཤེས་རིག་ཞིབ་འཇུག་ཁང་ནི་སྤྱི་ལོ་༡༩༨༡ལོར་བཙུགས་པ་དང་བཅིངས་འགྲོལ་བཏང་རྗེས་རྒྱལ་ནང་དུ་བཙུགས་པའི་བོད་ཀྱི་ཤེས་རིག་ཞིབ་འཇུག་བྱེད་མཁན་ཚན་པ་སྔ་ཤོས་ཤིག་ཡིན།
བོད་རིག་པ་ཞིབ་འཇུག་གླིང་དུ་བོད་ཀྱི་སྐད་ཡིག་རྩོམ་རིག་དང་། བོད་ཀྱི་ལོ་རྒྱུས་དཔལ་འབྱོར། བོད་ཀྱི་རིག་གནས་མཚན་ཉིད་རིག་པ་བཅས་ཀྱི་སློབ་དཔྱོད་ཁང་གསུམ། བཀའ་གྱུར་བསྟན་འགྱུར་དང་བོད་ཀྱི་ནང་བསྟན་ཆོས་ལུགས་ཞིབ་འཇུག་ཁང་། སློབ་ཁྲིད་དང་སྲིད་འཛིན་ཀྱི་གཞུང་དོན་ཁང་། དཔྱད་གཞིའི་ཡིག་རིགས་ཁང་བཅས་ཡོད། ཚན་ཁག་ནང་དགེ་རྒན་དང་ལས་བཟོ་ཁྱོན་བསྡོམས་མི་གྲངས་༢༧འཆད་ཁྲིད་དགེ་རྒན་༡༠དགེ་རྒན་ལས་རོགས་པ་༢བཅས་ཡས་ཡོད། ད་དུང་ཀྱི་སྐད་ཆེད་ལས་ཀྱི་ཁ་ཕྱོགས་ལྔ་ཡོད། བོད་རིག་པ་ཞིབ་འཇུག་གླིང་གིས་བོད་རིགས་ས་ཁུལ་གྱི་དེང་རབས་ཅན་གྱི་འཛུགས་སྐྲུན་གྱི་དགོས་མཁོ་དང་འཚམས་པའི་སློབ་ཁྲིད་དང་། ཞིབ་འཇུག་ཡིག་བསྒྱུར། དོ་དམ་སོགས་བྱེད་མཁན་ཤེས་ཡོན་ལྡན་པའི་མི་སྣ་གསོ་སྐྱོང་བ་རྒྱུ་དམིགས་ཡུལ་གཙོ་བོ་བྱས་ཏེ། བོད་ལྗོངས་གཙོ་བོ་བྱས་ཐོག བོད་རིགས་ས་ཁུལ་ཡོངས་ནས་སློབ་གྲྭ་བ་བསྡུ་རྒྱུ་ལག་ལེན་བསྟར་གྱི་ཡོད། སྤྱི་ལོ་༡༩༩༤ལོར་བོད་ཀྱི་ཤེས་རིག་ཆེད་ལས་དངོས་སུ་བཙུགས་པ་དང་། ལོ་དེ་རང་ལ་རྒྱལ་ཁབ་སློབ་ཨུད་ཀྱི་ཆོག་མཆན་ཐོབ་པ་ལྟར་བོད་ཀྱི་ཤེས་རིག་ཞིབ་འཇུག་སློབ་མའི་ཡོན་ཚད་ཐོབ་ཐང་གི་སྤྲོད་གནས་བཙུགས་ཡོད་ཅིང་། དངོས་གཞིའི་སློབ་མའི་རྨང་གཞིའི་སློབ་ཚན་གཙོ་བོ་དང་ཆེད་ལས་སློབ་ཚན་གཙོ་བོའི་གྲས་སུ། སུམ་རྟགས་དང་།། དེང་རབས་ཀྱི་བོད་སྐད། ཏུན་ཧོང་ནས་ཐོན་པའི་བོད་ཡིག་ཡིག་ཆ། བོད་ཡིག་རྩོམ་རིག་ལོ་རྒྱུས། གྲུབ་མཐའ། དུས་རབས་རིམ་བྱུང་གི་རྩོམ་ཡིག་གཅེས་བསྡུས། བོད་ཀྱི་ལོ་རྒྱུས་ཡིག་ཚགས་གཞུང་ཡིག བོད་ཀྱི་དཔལ་འབྱོར། བོད་ཀྱི་གནའ་རྫས་རྟོགས་ཞིབ། ནང་བསྟན་རྩ་བའི་གཞུང་ལུགས། ཚད་མ་རིག་པ། གནའ་རབས་རྒྱ་ཡིག དེང་རབས་ཀྱི་རྒྱ་སྐད། གནམ་རིག་སྐར་རྩིས། དབྱིན་སྐད་དང་རྩིས་འཁོར། བོད་ཀྱི་རིག་གནས་སྒྱུ་རྩལ་དང་། བོད་ ལྗོངས་སློབ་གསོ། ཕྱི་རྒྱལ་གྱི་བོད་ཀྱི་ཤེས་རིག་སྐོར། བོད་བརྒྱུད་ནང་བསྟན་ཆོས་ལུགས། ཡིག་བསྒྱུར། སུམ་རྟགས་སོགས་ནི་ཆེད་ལས་མི་སྣ་གསོ་སྐྱོང་བྱེད་པའི་ཁ་ཕྱོགས་ཡིན། ཕྱོགས་མཚུངས་བོད་ཀྱི་ཤེས་རིག་ལ་དགའ་ཞེན་བྱེད་མཁན་མི་རིགས་གཞན་དག་གིས་སློབ་མ་དང་། ཕྱི་རྒྱལ་གྱི་སློབ་མ། བོད་ཀྱི་ཤེས་རིག་དང་འབྲེལ་བ་ཡོད་པའི་ཟབ་སྦྱོང་སློབ་མ་རྣམས་བསྡུ་བཞིན་ཡོད།


text:
བོད་ཀྱི་གསོ་བ་རིག་པའི་གཞུང་ལུགས་དཔལ་ལྡན་རྒྱུད་བཞི་ཞེས་པ་འདི་ནི། ཕྱི་ནང་གི་འབྱུང་བ་ལུས་ནད་གཉེན་པོ་རྣམས་ཀྱེ་ཆོས་ཉིད་ཇི་མ་ཇི་བཞིན་ཁོང་དུ་ཆུད་ནས་བརྩམས་པའོ་གཞུང་ལུགས་ཤིག་ཡིན་པས་དུས་སྐབས་ཇི་འདྲ་ཞིག་གི་ནང་དུའང་སླུ་མེད་དུ་བེད་སྤྱོད་བྱེད་ཐུབ་པའི་ཁྱད་དུ་འཕགས་པའེ་ཚན་རིག་ཅིག་ཡིན་ལ།འདིའི་བརྗོད་བྱ་ཡན་ལག་བརྒྱད་ཡིན་པས་རྒྱ་ཆེ་བ་དང་རླུང་མཁྲིས་བད་ཀན་གསུམ་གྱིས་སྤྱི་ཁོག་ཕུབ་སྟེ་བརྩམས་པའི་གཞུང་ལུགས་ཤེག་ཡིན་པས་གོ་རིམ་མ་ནོར་བ་དང་ཆ་ཚང་བ་ཞིག་ཀྱང་ཡིན།
སྐབས་འདིར། བརྗོད་བྱ་ཡན་ལག་བརྒྱད་ཀྱི་ནང་ནས་ལུས་ཀྱི་འབྱུང་བཞིའི་སྐོར་དང་། ཉེས་པ་རླུང་མཁྲིས་བད་ཀན་གསུམ་ལ་རྒྱུ་རྐྱེན་མཚན་ཉིད་སོགས་མང་དུ་ཡོད་པའི་ནང་ནས་ངོ་བོ་དང་བྱེད་ལས།དེ་དག་ཕན་ཚུན་བར་གྱི་འབྲེལ་བའི་ཚུལ་བཅས་ཅུང་ཟད་བརྗོད་པར་འདོད་དོ། །
(གཅིག་)གསོ་གཞི་ལུས་ཀྱི་འབྱུང་བ།
སྨན་གྱིས་གསོ་བར་བྱ་བའི་གཞིའམ་གང་གི་དོན་དུ་གསོ་བའི་ཡུལ་དེ་ཉིད་ལ་ལུས་ཞེས་བྱ་ཞིང་། དེ་ནི་ཁུ་ཁྲག་སེམས་གསུམ་ཚོགས་པ་ལས་གྲུབ་པ་ཞིག་ཡིན་ལ། ནད་དང་། ལུས་ཟུངས། དྲི་མ་གསུམ་གྱི་བདག་ཉིད་ཅན་ཞིག་ཀྱང་ཡིན་པས་དོན་དུ་གནོད་བྱ་ཁམས་དང་གནོད་བྱེད་ཉེས་པ་ལྷན་ཅིག་ཏུ་འདུས་པའི་རང་བཞིན་ཅན་ཞིག་ཡིན། རླུང་མཁྲིས་བད་ཀན་གསུམ་པོ་ནི་མ་གཞི་གནོད་བྱེད་ཉེས་པ་ཡིན་པ་དང་། དྭངས་མ་ལ་སོགས་པ་བཅུ་ནི་གནོད་བྱའི་ཁམས་ཡིན་ནའང་། དེ་དག་རྟེན་དང་བརྟེན་པའི་འབྲེལ་བ་ཞིག་ཡིན་པར་བརྟེན་རླུང་མཁྲིས་བད་ཀན་གསུམ་པོ་འཕེལ་ཟད་འཁྲུགས་པའི་རྣམ་པར་མ་གྱུར་ན་ལུས་དེ་ཉིད་འཚོ་བའི་མཐུན་རྐྱེན་གྱི་གྲོགས་བྱེད་པ་དང་། གལ་ཏེ་འཕེལ་ཟད་འཁྲུགས་པའི་རྣམ་པར་གྱུར་ན་ནད་ཀྱི་ངོ་བོ་ཡིན་པས་ལུས་མི་བདེ་བ་དང་སྲོག་འཚོ་བའི་འགལ་རྐྱེན་བྱེད་ཀྱི་ཡོད་པ་རེད། དེར་བརྟེན་ནང་གི་འབྱུང་བ་རླུང་མཁྲིས་བད་ཀན་གསུམ་གྱིས་དང་པོ་ལུས་ཆགས་པའི་རྒྱུ་བྱེད་པ་དང་།བར་དུ་ལུས་འཕེལ་ཞིང་རྒྱས་པ་དང་གནས་པའི་གྲོགས་བྱེད་ལ། ཐ་མ་ལུས་འཇིག་པའི་གནོད་རྐྱེན་ཡང་བྱེད་པ་བཅས་དེ་དག་ཐམས་ཅད་རླུང་མཁྲིས་བད་ཀན་གསུམ་གྱི་བྱེད་པ་འབའ་ཞིག་ལ་རགས་ལས་པ་ཞིག་ཡིན། དེ་བཞིན་དབང་པོ་ལྔས་ཡུལ་ལྔ་འཛིང་པ་དང་། ཁོང་ཁྲོ་བ། འདོད་ཅིང་ཆགས་པ། སེམས་དགའ་བ། སྙིང་སྟོབས་སྐྱེད་པ། དངངས་སྐྲག་འབྱུང་བ། དྲན་པ་མི་གསལ་བ། བློ་བརྟན་པ་སོགས་ཐམས་ཅད་ཉེས་པ་གསུམ་གྱི་བྱེད་ལས་འབའ་ཞིག་ལ་བརྟེན་པ་ཞིག་ཡིན་ཏེ། དཔེར་ན། མི་སོ་སོར་རླུང་མཁྲིས་བད་ཀན་གསུམ་ཤས་ཆེ་ཆུང་གི་ཁྱད་པར་ལས་རང་བཞིན་མི་འདྲ་བ་རྣམ་པ་བདུན་དུ་གྱུར་ནས་གཤིས་ཀ་དང་། ཁམས་དབང་། བསམ་པའིབྱེ་བྲག་བཅས་ཀྱང་མི་འདྲ་བ་རེ་འབྱུང་གི་ཡོད་པ་ལྟ་བུ་དེ་དག་ཚང་མ་རླུང་མཁྲིས་བད་ཀན་གསུམ་གྱི་བྱེད་ལས་ལ་བརྟེན་པ་ཞིག་ཡིན་པ་བཅས་མདོར་ན། མིའི་ལུས་འདི་དང་པོ་འབྱུང་བ་བཞིས་སྐྱེད་པ་དང་། བར་དུ་འབྱུང་བ་བཞི་ལས་གྲུབ་ཅིང་གནས་པ། ཐ་མར་འབྱུང་བ་བཞིའི་རྐྱེན་གྱིས་འཇིག་པར་འགྱུར་བའི་རང་བེཞིན་ཡིན་པའི་རྒྱུ་མཚན་དེ་དག་ལ་བརྟེན་ནས་ཕྱིའི་འབྱུང་བ་ནམ་ཟླ་དུས་བཞིའི་འཕེལ་འགྲིབ་འགྱུར་ལྔོག་འགྲོ་བའིརྐྱེན་ལས་ནང་གི་འབྱུང་བ་རླུང་མཁྲིས་བད་ཀན་གསུམ་འཕེལ་ཟད་འཁྲུགས་པ་ཅི་རིགས་ཡོང་གི་ཡོད་པའི་ཕྱི་ནང་རྒྱུ་རྐྱེན་གྱི་འབྲེལ་བ་རྙོག་འཛིང་ཤིན་ཏུ་ཆེ་བ་དེ་དག་གི་ཆོས་ཉིད་ལ་ཞིབ་ཏུ་བརྟག་ཅིང་རྟོགས་པར་བྱས་ཏེ་ལག་ལེན་དངོས་ཀྱི་ཐོག་གང་ལ་གངའོས་ཀྱི་བཅོས་ཐབས་སྤྱོད་ཀྱི་ཡོད་པ་རེད།
(གཉིས་)གསོ་བྱ་ནད་ཀྱི་འབྱུང་བ།
གསོ་བྱའི་ནད་མཐའ་དག་ནི། དང་པོ་ནང་གི་འབྱུང་བ་རླུང་མཁྲིས་བད་ཀན་གསུམ་པོ་འཕེལ་ཟད་འཁྲུགས་པའི་རྣམ་པར་གྱུར་པ་ལ་བརྟེན་ནས་བྱུང་བ་དང་། བར་དུ་རླུང་མཁྲིས་བད་ཀན་གསུམ་པོ་གང་རུང་གི་ངོ་བོར་གནས་པ་དང་། ཐ་མ་གཉེན་པོ་ལ་བརྟེན་ནས་རླུང་མཁྲིས་བད་ཀན་གསུམ་པོ་ཆ་སྙོམས་པོར་གྱུར་ནས་ནད་མེད་བདེ་བར་གནས་པ་བཅས་ཚང་མ་རླུང་མཁྲིས་བད་ཀན་གསུམ་གྱི་བྱེད་ལས་ལ་བརྟེན་ནས་བྱུང་བ་ཞིག་ཡིན། བོད་ལུགས་གསོ་བ་རིག་པའི་གཞུང་དང་སྨན་བཅོས་ལག་ལེན་གྱི་ཐོག་ནས་བཤད་ན་ལུས་ཀྱི་ཁམསའདི་ལ་བྱུང་བའི་ནད་རིགས་ཁག་ཚང་མར་སྤྱི་ལ་ཁྱབ་པའི་གཞི་རྩའི་ནུས་པ་ཐོན་མཁན་ནི་རྣམ་པར་གྱུར་པའི་ཉེས་པ་རླུང་མཁྲིས་བད་ཀན་ཡིན་པར་ངོས་འཛིན་བྱེད་ཀྱི་ཡོད་ལ། ནད་ཅན་ཞིག་ལ་ལྟ་བ་དང་། རེག་པ། དྲི་བ་སོགས་བརྟག་ཐབས་རྙོག་འཛིང་ཆེ་ལ། ཞིབ་ཕྲ་ཡིན་པ། རྒྱུན་བསྲིངས་པ་བཅས་ཀྱི་སྒོ་ནས་ལེགས་པར་བརྟགས་ནས་གཞི་རྩའི་ཐོག་ནད་རླུང་མཁྲིས་བད་ཀན་གསུམ་གང་ཡིན་ངོས་ཟིན་པ་བྱས་རྗེས་སྨན་བཅོས་བྱེད་པའི་སྐབས་སུའང་རྣམ་པར་གྱུར་པའི་ཉེས་པ་གསུམ་པོ་སྙོམས་སྒྲིག་བྱེད་པའི་རྩ་འཛིན་གཞིར་བཟུང་སྟེ་སྐབས་དོན་བྱེ་བྲག་གི་ནད་རིགས་གང་ཡིན་པ་དེ་ཉིད་གསོ་བཅོས་བྱེད་ཀྱི་ཡོད་སྟབས་རླུང་མཁྲིས་བད་ཀན་གསུམ་ནི་གསོ་བ་ནད་རིགས་ཀུན་ལ་ཡོངས་ཁྱབ་ཏུ་འབྲེལ་བ་ཡོད་པ་ཞིག་སྟེ། དཔེར་ན་རླུང་ནད་ཟེར་བ་དེ་ནི། ཐ་མལ་དུ་གནས་པའི་རླུང་དེ་ཉིད་རྒྱུ་འདོད་ཆགས་དང་། རྐྱེན་དུས་གདོན་ཟས་སྤྱོད་ལ་བརྟེན་ནས་འཕེལ་ཟད་འཁྲུགས་པ་གང་རུང་དུ་གྱུར་པའི་གཞི་རྩའི་ཉེས་པ་དེ་བཤད་པ་ཞིག་ཡིན་ན་ཡང་། སྐབས་དོན་བྱེ་བྲག་གི་ཐོག་ནས་བཤད་ན། སྙིང་སྲོག་ལོང་ལ་རླུང་ཉིད་གཙོ་བོར་བཟུང་། །ཞེས་པ་ལྟར་སྙིང་ཁམས་ཀྱི་ནད་རིགས་ཕལ་ཆེར་དང་། ཤེས་པ་རང་བཞིན་དུ་མི་གནས་པ། ཁྲག་ཤེད་མ་སྙོམས་པ། མགོ་ཡུ་འཁོར་བ། དྲན་མེད་བརྒྱལ་བ། ལུས་ཟུངས་ཟད་པ། ལུས་སྟོབས་རྒས་པ་སོགས་ཀྱི་ནད་དེ་དག་རླུང་ནད་དང་འབྲེལ་ནས་བསྡད་ཡོད་སྟབས་ནད་དེ་དག་བཅོས་པའི་སྐབས་སུའང་རླུང་བཅོས་བྱེད་རྒྱུ་དང་ཟུང་སྦྲེལ་བྱས་ནས་ནད་རིགས་བྱེ་བྲག་གང་ཡིན་པ་དེ་ཉིད་གསོ་བཅོས་བྱེད་དགོས་ཀྱི་ཡོད་པ་ལྟ་བུ་ཡིན།
མཁྲིས་པའམ་ཚ་བའི་ནད་ཟེར་བ་དེ་ནི། ཐ་མལ་དུ་གནས་པའི་མཁྲིས་པ་དེ་ཉིད་རྒྱུ་ཞེ་སྡང་དང་རྐྱེན་དུས་གདོན་ཟས་སྤྱོད་གང་རུང་ལ་བརྟེན་ནས་འཕེལ་ཟད་འཁྲུགས་པའི་རྣམ་པར་གྱུར་པའི་ཉེས་པ་སྤྱི་ལ་ཁྱབ་པའི་ཚ་བ་དེ་ལ་བཤད་པ་ཞིག་ཡིན་ན་ཡང་སྐབས་དོན་བྱེ་བྲག་གི་ཐོ་ག་ནས་བཤད་ན། གློ་མཆིན་མཁྲིས་པ་ཚད་པ་གཙོ་བོར་བཟུང་། །ཞེས་པ་ལྟར་གློ་ཚད་དང་། མཆིན་ཚད། མཁྲིས་ཚད།རྒྱུ་ཚད། ཆམ་པ་རིམས་ཚད་སོགས་གཉན་ཚད་ཀྱི་རིགས་ཚང་མ་མཁྲིས་པ་ཚ་བའི་ནད་དང་འབྲེལ་ནས་བསྡད་ཡོད་སྟབས་བཅོས་པའི་སྐབས་སུའང་ཚ་བ་གཅོག་པ་དང་ཟུང་འབྲེལ་བྱས་ནས་ནད་རིགས་བྱེ་བྲག་གང་ཡིན་པ་དེ་ཉིད་གསོ་བཅོས་བྱེད་ཀྱི་ཡོད་པ་རེད།
བད་ཀན་གྲང་བའི་ནད་ཟེར་བ་དེ་ནི། ཐ་མལ་དུ་གནས་པའི་བད་ཀན་དེ་ཉིད་རྒྱུ་གཏི་མུག་དང་རྐྱེན་དུས་གདོན་ཟས་སྤྱོད་གང་རུང་ལ་བརྟེན་ནས་འཕེལ་ཟད་འཁྲུགས་པའི་རྣམ་པར་གྱུར་པའི་གཞི་རྩའི་ཉེས་པ་གང་ཡིན་པ་དེ་བཤད་པ་ཞིག་ཡིན་ན་ཡང་སྐབས་དོན་བྱེ་བྲག་གི་ཐོག་ནས་བཤད་ན། ཕོ་མཆེར་མཁལ་ནད་བད་ཀན་གཙོ་བོར་བཟུང་།། ཞེས་པ་ལྟར་ཕོ་བ་དང་མཁལ་མ་སོགས་ལུས་ཕྱི་ནང་སྟོད་སྨད་ཀྱི་དྲོད་ཚད་ཉམས་པ་དང་། ཟས་སྐོམ་མི་འཇུ་བ། ལུས་ཀྱི་ས་ཆུའི་རང་བཞིན་འཕེལ་བ། ལུས་ལྕི་བ། ཤེས་པ་བྱིང་འཐིབ་ཏུ་གྱུར་པ། ལུས་ཀྱི་འགུལ་སྐྱོད་དང་ཤུགས་སྟོབས་ཞན་པར་གྱུར་པ་སོགས་ནི་བད་ཀན་གྲང་བའི་ནད་དང་འབྲེལ་ནས་ཡོད་སྟབས་བཅོས་པའི་སྐབས་སུའང་བད་ཀན་གྱི་ནད་བཅོས་རྒྱུ་དང་ཟུང་འབྲེལ་བྱས་ནས་ནད་རིགས་བྱེ་བྲག་གང་ཡིན་པ་དེ་ཉིད་གསོ་བཅོས་བྱེད་ཀྱི་ཡོད་པ་རེད། མདོར་ན་བོད་ལུགས་སྨན་བཅོས་ལག་ལེན་དངོས་ཀྱི་ཐོག་ནས་བཤད་ན་དོན་ལྔ། སྣོད་དྲུག་ལ་སོགས་པ་ལུས་ཀྱི་ཕྱི་ནང་སྟོད་སྨད་ཀྱིས་བསྡུས་པའི་ནད་རིགས་གང་དང་གང་ཡིན་ཡང་ཉེས་པ་རླུང་མཁྲིས་བད་ཀན་གསུམ་དང་འབྲེལ་བ་ཅན་ཤ་སྟག་ཡིན་པས། ཐོག་མར་སྤྱི་ལ་ཁྱབ་པའི་གཞི་རྩའི་ཉེས་པ་གསུམ་གང་ཡིན་ངོས་འཛིན་པར་བྱས་ནས་གསོ་བྱ་དེ་ཉིད་གཞིར་བཟུང་སྟེ་དེ་དང་འབྲེལ་བའི་ནད་རིགས་བྱེ་བྲག་གང་ཡིན་པ་དེ་ཉིད་གསོ་བཅོས་བྱེད་ཀྱི་ཡོད་པ་རེད། དེས་ན་གསོ་བྱའི་ནད་རིགས་མཐའ་དག་རླུང་མཁྲིས་བད་ཀན་གསུམ་གྱི་རང་བཞིན་ཡིན་པ་དང་།དེ་གསུམ་གང་རུང་དང་མ་འབྲེལ་བའི་ནད་རིགས་ཤིག་རྩ་བ་ནས་མེད་པའི་ངོས་འཛིན་བྱེད་ཀྱི་ཡོད་ལ། སྨན་བཅོས་ལག་ལེན་དངོས་ཀྱི་ཐོག་ནས་ཀྱང་རླུང་མཁྲིས་བད་ཀན་གསུམ་གྱིས་སྤྱི་ཁོག་ཕུབ་ཅེས་པའི་རྩ་དོན་དེ་ལག་བསྟར་བྱེད་ཀྱི་ཡོད་པ་རེད།
(གསུམ་)གསོ་བྱེད་གཉེན་པོའི་འབྱུང་བ།
ནད་ཀྱི་གཉེན་པོ་ལ། ཟས་དང་སྤྱོད་ལམ། སྨན་དང་དཔྱད་བཞིར་ངེས་པ་གཏན་ལ་ཕབ་ཡོད། དེའི་ནང་ནས་ཟས་དང་སྨན་ལྟ་བུ་ལ་མཚོན་ན། ཟས་སྨན་གང་ཡང་ཐོག་མར་རྒྱུ་འབྱུང་བ་བཞི་ལས་སྐྱེས་པ་དང་། བར་དུ་འབྱུང་བ་བཞི་ལ་བརྟེན་ནས་འཕེལ་བཞིན་རྒྱས་པ། ཐ་མ་ཡང་འབྱུང་བ་བཞིའི་བྱེད་ལས་ལ་བརྟེན་ནས་འཇིག་པར་འགྱུར་བ་ཞིག་ཡིན་པའི་ངོས་འཛིན་བྱེད་ཀྱི་ཡོད། དེས་ན་ཟས་དང་སྨན་ཐམས་ཅད་འབྱུང་བ་ལྔ་ཚང་བས་སྐྱེད་པ་འདྲ་ན་ཡང་། རྒྱུ་འབྱུང་བ་གཅིག་ཤས་ཆེ་བ་དང་གཉིས་ཤས་ཆེ་བ་སོགས་ཀྱི་ཁྱད་པར་ལ་བརྟེན། དེས་སྐྱེད་པའི་འབྲས་བུ་དེ་དག་ལ་ཡང་རོ་དང་ནུས་པ་མི་འདྲ་བའི་ཁྱད་པར་མང་དུ་འབྱུང་གི་ཡོད་པ་དཔེར་ན། རོ་མངར་བའི་སྨན་གྱི་རིགས་རྣམས་ནི། རྒྱུ་ས་ཆུ་ཤས་ཆེ་བ་ལས་སྐྱེས་པ་ལྟ་བུས་མཚོན་རྒྱུ་འབྱུང་བ་ཤས་ཆེ་ཆུང་གི་ཁྱད་པར་ལས་རོའི་བྱེ་བྲག་མི་འདྲ་བ་ཕྲ་མོ་མང་དུ་འབྱུང་བ་ཡང་རྩ་བའི་རོ་མངར་སྐྱུར་ལན་ཚྭ་ཁ་ཚ་བསྐ་བ་དྲུག་པོ་གང་ཡང་རུང་བ་ཞིག་གི་ཁོངས་སུ་གཏོགས་པ་ལས་རོ་གཞན་མི་འབྱུང་བ་དེས་ན་ཟས་དང་སྨན་གྱི་རོ་མཐའ་དག་རྣམ་པ་དྲུག་ཏུ་ངེས་པ་དང་། རོ་དེ་དག་ལ་བརྟེན་པའི་སྨན་རྣམས་ལ་ཞུ་རྗེས་གསུམ་དང་། ནུས་པ་བརྒྱད། ཡོན་ཏན་བཅུ་བདུན། སྟོབས་གཉིས་དང་ལྡན་པ་ཞིག་ཡིན་པས་དེ་དག་གིས་ནད་ཀྱི་མཚན་ཉིད་༢༠འཇོམས་པར་ནུས་པ་ཞིག་ཡིན།སྨན་གང་ཞིག་སྐབས་དོན་གསོ་བའི་ནད་དེ་ཞི་ཞིང་། ནད་གཞན་ལ་གནོད་པ་མི་འབྱུང་བའི་ཆེད་དུ་རོ་བསྡེབས་ནུས་བསྡེབས་ཞུ་རྗེས་བསྡེབས་ཏེ་སྦྱར་ཞེས་ལོ་ངོ་སྟོང་ཕྲག་ལྷག་གི་གོང་ནས་ནད་རིགས་སོ་སོའི་གཉེན་པོར་དམིགས་པའི་སྨན་གྱི་སྦྱོར་བ་མང་པོ་ཞིག་གཏན་ལ་ཕབ་པ་དེ་དག་དེང་གི་དུས་སུའང་། ཐང་ཕྱེ་དང་། རིལ་བུ། ལྡེ་གུ། སྨན་མར། ཐལ་སྨན། ཁཎྜ། སྨན་ཆང་། རིན་པོ་ཆེའི་སྦྱོར་བ། སྔོ་སྦྱོར་སོགས་ཞི་སྦྱོང་སྨན་གྱི་སྦྱོར་བ་མང་པོ་ཞིག་ནད་ཐོག་ལག་ལེན་དངོས་ལ་བེད་སྤྱོད་བྱེད་ཐུབ་པ་དང་ནུས་པ་ཐོན་བཞིན་པའི་རྩ་བའི་རྨང་གཞི་དེའི་ཐོག དེ་སྔའི་ལོ་རྒྱུས་ཐོག་བྱང་ཟུར་མཁས་པ་རྣམས་ནས་གཞུང་ལག་ལེན་དང་བཅས་པར་བྱི་དོར་དང་། ཁ་སྐོང་། གོང་འཕེལ་བཅས་བཏང་བར་མ་ཟད། ནད་ཐོག་ལག་ལེན་ཁོ་ནའི་ཐོག་ནས་བཤད་ནའང་། དུས་རབས་༡༨པའི་སྨད་དང་དུས་རབས་༡༩པའི་ནང་ཚབས་ཆེ་བའི་གཉན་རིམས་རྣམ་པ་སྣ་ཚོགས་དང་། ཁྲག་རླུང་དང་འབམ་གྱི་ནད་རིགས་ཤིན་ཏུ་དར་ཁྱབ་ཆེ་བའི་སྐབས་སུ་ནད་དེ་དག་གི་རྒྱུ་རྐྱེན་དང་། ངོ་བོ། གཉེན་པོ་དང་བཅས་པ་ལ་ཞིབ་འཇུག་ནན་ཏན་ས་ཐོག་སྨན་གྱི་སྦྱོར་བ་དང་བཅོས་ཐབས་མང་དུ་བགྱིས་ནས་གཉན་རིམས་དང་།འབམ་གྱི་ནད་རིགས་བཅོས་པའི་ལོ་རྒྱུས་ཡོད་པ་ལྟ་བུས་མཚོན།མདོར་ན། དཔལ་ལྡན་རྒྱུད་ཀྱི་རྩ་འཛིན་གཞིར་བཟུང་སྟེ་ཕྱི་ནང་གི་འབྱུང་བའི་འགྱུར་ལྡོག་ལ་རྒྱུན་ཆད་མེད་པར་ཞིབ་འཇུག་དང་། གསར་པའི་ཁ་སྣོན་དང་བཅས་གོང་འཕེལ་གཏོང་གི་ཡོད་ལ། དེང་སྐབས་ཀྱང་གསོ་རིག་རྒྱུད་ཀྱི་དགོངས་དོན་ལུས་ཀྱི་གནས་ལུགས་ཀྱི་འབྲེལ་བ་རྩ་ཡི་སྐོར་དང་ལུས་ཀྱི་འདྲ་དཔེ་སོགས་ལ་གོ་བ་ལེན་ཚད་སྔར་བས་གཏིང་ཟབ་ཏུ་ཕྱིན་པ་དང་། ནད་ཐོག་རིག་པའི་ཐད་ལ་ཕོ་བ་རུབ་པའི་ནད་གཞི་དང་། མཁྲིས་པའི་རྡོ་སྐྲན། ཁྲག་རླུང་དང་བརྒྱལ་གཟེར་གྱི་ནད་བཅས་ལ་ཞིབ་འཇུག་བས་ནས་སྨན་སྦྱོར་གསར་པས་བཅོས་ཐབས་ཀྱི་ནུས་པ་ཐོན་གྱི་ཡོད་པ། སྨན་རྫས་རིག་པའི་ཐོག་ཕྲ་མེན་གྱི་རྡོ་དང་། ཁྱུང་སྐྱུགས་རིགས་ཀྱི་རྡོ། རྡོ་ཞོའི་མེ་ཏོག སྲོ་ལོ་དམར་པོའི་རིགས་ཀྱི་ལྡུམ་བུ་ལ་སོགས་པའི་སྨན་རྫས་གསར་པ་ཁག་གཅིག་ལ་ངོས་འཛིན་དང་ནད་ཐོག་ལ་བེད་སྤྱོད་ཐུབ་ཀྱི་ཡོད་པས་མཚོན་གསོ་བ་རིག་པའི་གཞུད་ལུགས་ཞིབ་འཇུག་དང་ཁ་གསབ་བྱས་ཏེ་ཚན་རིག་དང་མཐུན་པའི་གོང་འཕེལ་གཏོང་བཞིན་ཡོད་ལ་འབྱུང་འགྱུར་ཡང་གསོ་རིག་གི་ནོར་བུའི་བང་མཛོད་ཆེན་པོ་སྤྱད་རྣ་རྫོགས་མཐའ་མེད་པ་འདི་ཉིད་མུ་མཐུད་རྒྱུན་ཆད་མེད་པར་སྔོག།འདོན་དང་། ཞིབ་འཇུག གོང་འཕེལ་གཏོང་དགོས་པ་ཞིག་ཡིན།
དེ་ལྟར་གང་གི་དོན་དུ་གསོ་བའམ་གསོ་བའི་གཞི་འགྲོ་བ་རྣམས་ཀྱི་ལུས་འདི་ནི་འབྱུང་བ་བཞི་ལས་གྲུབ་པ་ཞིག་ཡིན་པ་དང་།གསོ་བར་བྱ་བའི་ནད་རླུང་མཁྲིས་བད་ཀན་གསུམ་ནི་ནང་གི་འབྱུང་བ་ཡིན་ལ། གང་གསོ་བར་བྱེད་པའི་གཉེན་པོའེ་སྨན་ཡང་འབྱུང་བ་བཞི་ལས་སྐྱེས་ཤིང་འབྱུང་བ་བཞིའི་རང་བཞིན་ཡིན་པས་ན་ལུསདང་། ནད། གཉེན་པོ་དང་བཅས་པ་འབྱུང་བ་བཞིའི་ངོ་བོ་བདག་ཉིད་གཅིག་ཏུ་འབྲེལ་བ་ཞིག་ཡིན། དེ་བས་ན་འབྱུང་བ་དེ་དག་ཕན་ཚུན་སྐབས་སུ་གནོད་བྱ་གནོད་བྱེད་དུ་གྱུར་ནས་ལུས་ལ་བརྟེན་ནས་ནད་འབྱུང་རྒྱུ་ཡོད་པ་དང་། ནད་བྱུང་བ་དེ་གཉེན་པོ་སྨན་ལ་བརྟེན་ནས་ཞི་བར་བྱེད་རྒྱུ་ཡོད་པ། ནད་ཞི་ནས་ནད་མེད་བདེ་བར་གནས་རྒྱུ་ཡོད་པ་བཅས་ཚང་མ་འབྱུང་བཞིའི་ངོ་བོ་བདག་ཉིད་གཅིག་ཏུ་འབྲེལ་བའི་རྒྱུ་མཚན་དང་རྟེན་དང་བརྟིན་པའི་འབྲེལ་བ་ལས་བྱུང་བ་ཤ་སྟག་ཡིན། །


text:
འདི་ནི་ཟླ་11ཚེས་1ཉིན། རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་པེ་ཅིང་ཏེའོ་ཡུས་ཐའེ་རྒྱལ་མགྲོན་ཁང་དུ་ཨུ་རུ་སུའི་ཙུང་ལི་མའེ་ཏེ་ཝུའེ་ཅེ་ཕུའུ་དང་མཇལ་འཛོམས་གནང་བའི་གནས་ཚུལ་ཡིན་པ།
ཟླ་11ཚེས་1ཉིན། རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་ཏེའོ་ཡུས་ཐའེ་རྒྱལ་མགྲོན་ཁང་དུ་ཨུ་རུ་སུའི་ཙུང་ལི་མའེ་ཏེ་ཝུའེ་ཅེ་ཕུའུ་དང་མཇལ་འཛོམས་གནང་བ་རེད།
ཞི་ཅིན་ཕིང་གིས་ཀྲུང་གུང་ཚོགས་ཆེན་བཅུ་དགུ་པ་རྒྱལ་ཁའི་ངང་གྲོལ་རྗེས་མའེ་ཏེ་ཝུའེ་ཅེ་ཕུའུ་ཀྲུང་གོར་འཚམས་འདྲི་གནང་བར་ཕེབས་པར་དགའ་བསུ་ཞུས་ཤིང་། ཁོང་གིས་ཨུ་རུ་སུ་ནི་ཀྲུང་གོའི་ཁྱིམ་མཚེས་རྒྱལ་ཁབ་ཆེ་ཤོས་དང་ཕྱོགས་ཡོངས་ཀྱི་འཐབ་ཇུས་མཉམ་ལས་རོགས་ཟླ་ཡིན། ཀྲུང་གོ་ཕྱོགས་ཀྱིས་ཀྲུང་ཨུའི་འབྲེལ་བ་འཕེལ་རྒྱས་དང་ཟབ་ཏུ་གཏོང་བའི་ཁ་གསལ་གྱི་དམིགས་ཚད་དང་བློ་བརྟན་གྱི་ཆོད་སེམས་ལ་འགྱུར་ལྡོག་གཏོང་མི་སྲིད། ཀྲུང་གོ་ཕྱོགས་ཀྱིས་ཨུ་རུ་སུ་ཕྱོགས་དང་མཉམ་དུ་ཁྱབ་ཁོངས་ཁག་དང་ཕྱོགས་ཁག་གི་མཉམ་ལས་རྒྱ་ཆེར་གཏོང་བ་དང་རྒྱལ་སྤྱིའི་ལས་དོན་ཁྲོད་ཀྱི་མཐུན་སྦྱོར་དང་མཉམ་ལས་ཟབ་ཏུ་བཏང་ནས་མིའི་རིགས་ཀྱི་ལས་དབང་གཅིག་མཐུན་འདུས་གྲུབ་བསྐྲུན་རྒྱུར་སྐུལ་འདེད་གཏོང་འདོད་ཡོད། ཀྲུང་ཨུའི་ཕྱོགས་ཡོངས་ཀྱི་འཐབ་ཇུས་མཉམ་ལས་རོགས་ཟླའི་འབྲེལ་བ་དེ་འགོ་འཛུགས་ས་གསར་པའི་ཐོག་གོ་སྐབས་གསར་པ་དམ་འཛིན་དང་། རྣམ་པ་གསར་པ་མངོན་པ། གྲུབ་འབྲས་གསར་པ་ཐོབ་རྒྱུ་བཅས་ཀྱི་ཡིད་ཆེས་ཡོད་ཅེས་ནན་བཤད་གནང་བ་རེད།
ཞི་ཅིན་ཕིང་གིས་ཀྲུང་ཨུས་ཙུང་ལིའི་དུས་བཀག་ཐུག་འཕྲད་ལམ་སྲོལ་གྱི་སྤྱི་འདོམས་མཐུན་སྦྱོར་ནུས་པ་འདོན་སྤེལ་གང་ལེགས་བྱས་ཏེ་ནུས་རྒྱུ་དང་། སྒྲིག་ཆས་བཟོ་སྐྲུན། ཞིང་ལས། འཇིག་རྟེན་འཕུར་སྐྱོད་སོགས་ཁྱབ་ཁོངས་མཉམ་ལས་ལ་ཤུགས་སྣོན་རྒྱག་པ་དང་ཕྱོགས་གཉིས་པོའི་མཉམ་ལས་ནང་ཚན་རྩལ་གསར་གཏོད་འདུས་ཚད་མུ་མཐུད་མང་དུ་གཏོང་རྒྱུ་དེ་གྲངས་གཞི་ཆེ་མོ་དང་། ཟོག་འབྲེལ་དྲ་བ། རིག་ལྡན་གྲོང་ཁྱེར་སོགས་གྲངས་གཞིའི་དཔལ་འབྱོར་ཁྱབ་ཁོངས་མཉམ་ལས་ཀྱི་འཕར་གནས་གསར་པར་བརྩི་དགོས། “རྒྱུད་གཅིག་ལམ་གཅིག”བསྐྲུན་རྒྱུ་དེ་ཡོ་རོབ་དང་ཨེ་ཤེ་ཡའི་དཔལ་འབྱོར་མནའ་འབྲེལ་དང་སྦྲེལ་མཐུད་བྱེད་པའི་ལས་དོན་ཡག་པོ་བསྒྲུབས་ཏེ་མཚོ་འགྲམ་རྒྱལ་སྤྱིའི་སྐྱེལ་འདྲེན་བར་ཁྱམས་སོགས་རྣམ་གྲངས་དམིགས་སར་དོན་འཁྱོལ་བྱ་རྒྱུར་སྐུལ་འདེད་ཧུར་ཐག་གཏོང་བ་དང་མཉམ་དུ་བྱང་སྣེའི་མཚོ་ཐོག་འགྲུལ་ལམ་གསར་སྤེལ་དང་བེད་སྤྱོད་མཉམ་ལས་བྱས་ནས“འཁྱགས་ཐོག་གི་དར་གོས་ལམ་བུ”གཏོད་དགོས། ཀྲུང་ཨུའི་སློབ་གསོ་དང་། ཡུལ་སྐོར། སྨྱན་སྦྱོར་སོགས་སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་ཐད་ཀྱི་མཉམ་ལས་ཐད་མཐོ་རླབས་ཡང་ཡང་འཕྱུར་བ་དང“རྒྱུད་གཅིག་ལམ་གཅིག”ལམ་རྒྱུད་ཀྱི་སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་སྤེལ་རེས་ལ་གྲུབ་འབྲས་ཐོབ་ཡོད། ཕྱོགས་གཉིས་པོས་རྒྱལ་ཁབ་ཆེ་མོའི་བརྗོད་དོན་གཙོ་བོའི་ལོའི་བྱེད་སྒོ་མུ་མཐུད་ཡག་པོ་གཉེར་བ་དང་རྒྱལ་ཁབ་གཉིས་ཀྱི་ས་གནས་སྤེལ་རེས་མཉམ་ལས་ལ་སྐུལ་འདེད་བཏང་སྟེ་རྒྱལ་ཁབ་གཉིས་ཀྱི་འབྲེལ་བའི་དམངས་འདོད་རྨང་གཞི་སྔར་བས་བརྟན་དུ་གཏོང་དགོས་ཞེས་གསུངས་པ་རེད།
མའེ་ཏེ་ཝུའེ་ཅེ་ཕུའུ་ཡིས་ཨུ་རུ་སུའི་ཙུང་ཐུང་ཕུའུ་ཅིང་གིས་ཀྲུའུ་ཞི་ཞི་ཅིན་ཕིང་ལ་མཛའ་བརྩེའི་འཚམས་འདྲི་དང་སྨོན་འདུན་བཟང་པོ་ཞུ་ལུགས་དང་ཀྲུང་གུང་ཚོགས་ཆེན་བཅུ་དགུ་པ་རྒྱལ་ཁའི་ངང་གྲོལ་བ་དང་ཞི་ཅིན་ཕིང་སླར་ཡང་ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅིར་བདམས་ཐོན་བྱུང་བར་སྤྲོ་སེམས་འཁོལ་བའི་ངང་བཀྲ་ཤིས་བདེ་ལེགས་ཞུ་ལུགས་བརྒྱུད་བསྒྲགས་གནང་བ་རེད། མའེ་ཏེ་ཝུའེ་ཅེ་ཕུའུ་ཡིས་ཀྲུང་གུང་ཚོགས་ཆེན་བཅུ་དགུ་པའི་ཐོག་ཀྲུང་གོའི་འབྱུང་འགྱུར་འཕེལ་རྒྱས་ཀྱི་བརྗིད་ཆེའི་འཆར་གཞི་བཀོད་པ་དེས་ཀྲུང་གོ་དང་འཛམ་གླིང་ལ་དོན་སྙིང་གལ་ཆེན་ལྡན་ཡོད། ཨུ་རུ་སུ་ཕྱོགས་ཀྱིས་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་བྱ་གཞག་ལ་རྒྱུན་ཆད་མེད་པར་གྲུབ་འབྲས་ཐོབ་པའི་སྨོན་འདུན་ཞུ་རྒྱུ་ཡིན་ལ། བརྒྱུད་རིམ་དེའི་ནང་ཨུ་ཀྲུང་གི་ཕྱོགས་ཡོངས་ཀྱི་འཐབ་ཇུས་མཉམ་ལས་རོགས་ཟླའི་འབྲེལ་བ་དེ་བས་ཕྱོགས་ཡོངས་དང་གཏིང་ཟབ་ངང་འཕེལ་རྒྱས་འགྲོ་རྒྱུར་ཡིད་ཆེས་ཀྱང་ཡོད། ཀྲུའུ་ཞི་ཞི་ཅིན་ཕིང་གིས་འདི་ལོའི་ཟླ་བདུན་པར་ཨུ་རུ་སུར་གྲུབ་འབྲས་ཐོབ་པའི་འཚམས་འདྲི་གནང་རྗེས། ཨུ་ཀྲུང་ཕྱོགས་གཉིས་པོའི་དཔལ་འབྱོར་དང་། ནུས་རྒྱུ། མ་འཇོག གསར་གཏོད། སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས། ཡོ་རོབ་དང་ཨེ་ཤེ་ཡའི་དཔལ་འབྱོར་མནའ་འབྲེལ་དེ“རྒྱུད་གཅིག་ལམ་གཅིག”བསྐྲུན་རྒྱུ་དང་སྦྲེལ་མཐུད་བྱ་རྒྱུ་སོགས་ཁྱབ་ཁོངས་མཉམ་ལས་ལ་གྲུབ་འབྲས་དེ་བས་མང་པོ་ཐོབ་ཡོད་པས་ཨུ་རུ་སུས་བློ་ཡིད་ཚིམ་པོ་བྱེད་ཀྱི་ཡོད། ཀྲུང་གོ་ཕྱོགས་དང་ཁྱབ་ཁོངས་ཁག་གི་སྤེལ་རེས་མཉམ་ལས་སྔར་བས་ཟབ་ཏུ་བཏང་ནས་རྒྱལ་སྤྱི་དང་ས་ཁུལ་གྱི་ལས་དོན་ནང་གི་སྦྲེལ་མཐུད་མཐུན་སྦྱོར་ལ་ཤུགས་སྣོན་རྒྱག་འདོད་ཡོད་ཅེས་གསུངས་པ་རེད།


text:
གཞོན་ནུ་ལོ་ཆུང་སློབ་མར་ཁྲལ་བསྡུའི་ཤེས་བྱ་དྲིལ་བསྒྲཌ་བྱ་ཆེད། ཉེ་ཆར། མངའ་རིས་ས་ཁུལ་རྒྱལ་ཁྲལ་ཅུས་ཀྱིས་ཁུང་ཧྥན་སེན་སློབ་ཆུང་དུ“ཁྲལ་ཁྲིམས་དྲིལ་བསྒྲཌ་བྱེད་སྒོ”སྤེལ་བ་རེད།
བྱེད་སྒོ་སྤེལ་སྐབས་ཁྲལ་དོན་ལས་བྱེད་པས་གྲོགས་པོ་ཆུང་ཆུང་ཚོ་དང་མཉམ་དུ་ཁུང་ཧྥན་སེན་གྱི་འཇིམ་བརྙན་ལ་གུས་མཇལ་ཞུས་པ་དང་། དེ་རྗེས་མངའ་རིས་ས་ཁུལ་རྒྱལ་ཁྲལ་ཅུས་ཀྱི་ཐད་གཏོགས་ཁྲལ་དོན་ཡན་ལག་ཅུས་ཀྱི་ལས་བྱེད་པ་པ་སངས་སྒྲོལ་མ་དང་སྐྲ་བཟང་གིས་ཕྲུ་གུ་ཚོའི་སློབ་རའི་འཚོ་བ་དང་ཟུང་འབྲེལ་བྱས་ཏེ་ཁྲལ་བསྡུའི་སློབ་ཚན་འཁྲིད་པ་རེད། ཁོང་གཉིས་པོས་ཆུང་ས་ཞ་སྨྱུག་ནས་ཆེ་ས་སློབ་གྲྭའི་ཐོག་བརྩེགས་ཁང་ཆེན་གང་འདྲ་བྱས་ཏེ་བྱུང་མིན་གླེང་ནས་ཁྲལ་བསྡུ་ནི་གང་ཞིག་ཡིན་པའི་སྐོར་འགྲེལ་བཤད་བརྒྱབ་པ་མ་ཟད། ཁྲལ་བསྡུའི་ནུས་པ་དང་སྤྱོད་གོ་ཡང་ངོ་སྤྲོད་བྱས་པ་རེད། འགྲེལ་བཤད་བརྒྱབ་པ་བརྒྱུད་ཕྲུ་གུ་ཚོས“མི་དམངས་ཀྱི་ས་ནས་ཁྲལ་བསྡུ་བ་དང་ཁྲལ་མི་དམངས་ཀྱི་ཆེད་དུ་སྤྱོད་པའི”གནས་ལུགས་རྟོགས་པ་རེད། དེ་ལྟར་ཁྲལ་ཁྲིམས་སློབ་ཚན་དགའ་སྤྲོའི་རྣམ་པའི་ཁྲོད་མཇུག་འགྲིལ་བ་དང་ཕྲུ་གུ་ཚོས་ཁྲལ་དོན་ཤེས་བྱ་ཤེས་པ་མ་ཟད། ཁྲལ་ཁྲིམས་ཀྱི་གལ་ཆེའི་རང་བཞིན་དང་ཁྲིམས་ལྟར་ཁྲལ་འཇལ་བའི་དགོས་ངེས་རང་བཞིན་ཤེས་པ་རེད། མཇུག་ཏུ་ཁྲལ་དོན་ལས་བྱེད་པ་ཚོས་ད་དུང་ཕྲུ་གུ་ཚོར་གཉེར་ཁྲལ་འཕར་ཁྲལ་དུ་སྒྱུར་བ་དང་ཁོར་ཡུག་སྲུང་སྐྱོང་གི་ཁྲལ་བསྡུའི་དོན་སྙིང་སོགས་ཀྱི་ནང་དོན་འཁོད་པའི་བོད་རྒྱ་སྐད་ཡིག་རིགས་ཀྱི་ཁྲལ་ཁྲིམས་དྲིལ་བསྒྲགས་ཀྱི་དཔྱད་ཡིག་སྤྲད་པ་རེད།